SunOnline: Kandu mahaai kukulhu thi gandu kurany rangalhahtha?\nކަނޑުމަހާއި ކުކުޅު ތި ގަނޑުކުރަނީ ރަނގަޅަށްތަ؟\nމިޙްނާ ނާސިހު 05 Feb 2021, 15:28\nގަނޑުކުރި މަހުގެ ބާވަތްތަކެއް--\nއަހަރެމެންގެ ކެއިން ބުއިމުގެ ވައްޓަފާޅީގައި މަހުގެ ބާވަތްތަކަކީ ވަރަށް މުހިންމު އެއްޗެކެވެ. މެންދުރެއް ހާރެއް ބެލުމެއްނެތި ކޮންމެ އިރެއްގެ ކެއުމުގައިވެސް އެއްގަމު މަސް ނުވަތަ ކަނޑުމަހުގެ ކޮންމެވެސް އެއް ބާވަތެއް ހަމަ ކޮންމެ ގޭބިސީއެއްގައިމެ ހުންނާނެ އެވެ. މިހާ އާންމުކޮށް މަހުގެ ބާވަތްތައް ބޭނުންކުރާއިރު ވާންޖެހޭ ވަރަށް ފަރުވާތެރި ވެވޭބާވައެވެ؟ އަވަސް އަރުވާލައިގެން ބަދިގެތެރޭގައި އުޅޭ އުޅުމުގައި މަސް ގެންގުޅުމުގެ ރައްކާތެރި މިންގަނޑާ މެދު ވިސްނާލެވޭބާވައެވެ؟\nމަސް ގަންނަން ފިހާރައަށްދާ ހިސާބުން މި ޒިންމާ ފެށޭ!\nކިތަންމެ އާދައިގެ ކަމެކޭ ހީވިއަސް، މި ބާވަތްތައް ގޭގައި ރައްކާކުރުމުގައި ވިސްނާލަންޖެހޭ މުހިންމު އެތައް ކަމެއްވެއެވެ. ޑައިޓީޝަން އާސިޔާ އަބްދުލްރަހީމް ވިދާޅުވާ ގޮތުގައި މިކަމަށް ފަރުވާތެރިވުން ފެށިގެން އަންނަނީ މަހުގެ ބާވަތްތައް ގަންނަ ހިސާބުންނެވެ.\nކާބޯތަކެތި ގެންގުޅުމުގެ އެންމެ ރައްކާތެރި މިންގަނޑުގެ ދަށުންނަމަ ފިހާރައަށް ގޮސް، ބޭނުންވާ ސާމާނުތައް ގަނެ، މަހުގެ ބާވަތްތައް ވަށިގަނޑަށް ލާން ޖެހެނީ އެންމެ ފަހު އެއްޗެއްގެ ގޮތުގައެވެ. އެ ނޫންނަމަ ގެއާއި ހިސާބަށް ދެވޭއިރު މާ ބޮޑަށް ގަނޑު ފިލާ މަހުގައި ޖަރާސީމު އަށަގަތުމަށް މަގުފަހިވެއެވެ.\n"މަސް ކަހަލަ އެއްޗެހި ގަންނައިރުވެސް ވަކި ގައިޑްލައިނެއް އެބަ އޮވޭ. މިސާލަކަށް ޝޮޕިންއަށް ދާއިރު މިއެއްޗެހި [މަހުގެ ބާވަތްތައް] ބާސްކެޓަށް ލާންޖެހޭނީ އެންމެ ފަހުން. އެއީ މިތަކެތި ޑީފްރޮސްޓް ވެދާނެތީއާއި އަދި އެހެން އެއްޗިއްސާއި މިކްސްވެދާނެތީ،" އާސިޔާ ވިދާޅުވިއެވެ.\nގެއަށް ވަދެ ފްރިޖަށް ކޮށްޕާލުމަކުން އަދި ނުނިމޭ!\nދެވަނަ ކަމަކީ ގެއާއި ހިސާބަށް އައުމުން ހަދަންވީ ގޮތެވެ. އާންމުކޮށް މަސް ގަންނަ ގެއެއްނަމަ ގިނަ ފަހަރަށް މާލޭގައި މަސް ގަންނަނީ މާރުކޭޓުންނެވެ. ނޫންނަމަ ތާޒާކޮށް މަސް ލިބޭ ގެތަކުގައިވެސް މަސް ގެއަށް ގެންނަ ގޮތަށް ވަގުތުން މިލެވެނީ އައިސް އަލަމާރި އަށް ގަނޑުކުރާށެވެ. ކާންތިބި މީހުންގެ އަދަދެއް، އެއިރަކަށް ކައްކަން ބޭނުންވާނެ މިންވަރެއް ބަލައެއް ނުލެވެއެވެ.\nކައްކަން ބަލާއިރު، ފްރިޖަށްލީ ބޮޑު މަސްގަނޑު ނަގައި މިޖެހެނީ އެތަށް ގަޑިއިރެއްވާންދެން ގަނޑުފިލުވަން ބަހައްޓައި، ކޮށައި ކުދިކޮށް، ގިނަވާ ބައި އަނެއްކާ ފްރިޖަށް ލާށެވެ. އެކަމަކު މޯލްޑިވްސް ފުޑް އެންޑް ޑްރަގް އޮތޯރިޓީގެ ސީނިއާ ސައިންޓިފިކް އޮފިސާ ސާޖިދާ މުހައްމަދު ވިދާޅުވަނީ މި ހެދެނީ ހުސްވެސް ގޯސް ކަމަށެވެ.\nމާޗް 22، 2020: މަސްމާރުކޭޓު ސަރަހައްދުގައި ދޯނިން މަސް ބޭލުމުގައި -- ސަން ފޮޓޯ/ ފަޔާޒު މޫސާ\n"ގަނޑުކޮށްފައި ހުންނަ ކުކުޅާއި އެފަދަ ބާވަތްތަކާއި އަދި ކަނޑުމަހަކީ އޭގެ ޒާތުގައި ވަރަށް އަވަހަށް ހަލާކުވާ އެއްޗެހި. ނޫނީ ވަރަށް ފަސޭހައިން ޖަރާސީމު އަށަގަންނަ އެއްޗެހި. ޖަރާސީމު އެންމެ ފަސޭހައިން އަށަގަންނަ ފިނިހޫނުމިނަކީ އަޅުގަނޑުމެން މި ގެންގުޅޭ ފްރިޖްގެ ފިނިކުރާ ބަޔަށްވުރެ މަތީގައި މިހުންނަ ފިނިހޫނުމިން" ސާޖިދާ ވިދާޅުވިއެވެ.\nރާއްޖެއަކީ އެހެން ބައެއް ގައުމުތަކާއި އަޅާބަލާއިރު ކާބޯތަކެތި އެތެރެކުރާ މިންވަރު ބޮޑުތަނުން އިތުރު ގައުމެކެވެ. ސާޖިދާ ވިދާޅުވިގޮތުގައި އެވްރެޖްކޮށް ދިވެހިންގެ ކެއިންބުއިމަށް ބޭނުންކުރާ 95 އިންސައްތަ ބާވަތްތަކަކީ އިމްޕޯޓް ކުރާ ބާވަތްތަކަށްވާއިރު، ކުކުޅުފަދަ ބާވަތްތަކަކީ މުޅީންވެސް ގަނޑުކޮށްގެން އެތެރެކުރާ ތަކެއްޗެވެ. އެއާއެކު އާންމުގޮތެއްގައި އެތެރެކުރެވޭ މިފަދަ ބާވަތްތަކުގެ މުއްދަތު ހަމަވާ ތާރީޚަކީ ގާތްގަނޑަކަށް އެއް އަހަރު ދުވަހެވެ.\nއެހެންނަމަވެސް މި މުއްދަތު ހަމަވާ ތާރީޚަކީ އެ ބާވަތެއް ގެންގުޅެންޖެހޭ ފިނިހޫނު މިނާއި ގުޅިފައިވާ އެއްޗަކަށް ވާއިރު، މުޅީން އެއްކޮށް ގަނޑުނުފިލިއަސް، ހުންނަންވާ ފިނިހޫނު މިނުގައި ނުގެންގުޅެވޭ ނަމަ އެ ތާރީޚުގެ މާ ކުރިން މުއްދަތު ހަމަވެ، ހަށިގަނޑަށް ރައްކާތެރި ނޫން އެއްޗަކަށް މި ބާވަތްތައް ވެދެއެވެ.\n"އެއްކޮށް ގަނޑުނުފިލިއަސް ސޭފްޓީ އިޝޫ އެއް ދިމާނުވެދާނެ، އެކަމަކު ކޮލިޓީ ދަށްވެ، އެތަކެތީގެ އެކްސްޕައިރީ ޑޭޓަށް އިތުބާރެއް ނުކުރެވޭ. ބައެއް ފަހަރު ފިހާރަތަކުން އެއްޗެހި ގަންނައިރުވެސް ހުންނާނެ ފްރޮސްޓް ޖަހާފައި. އެއިން އިންޑިކޭޓް ކޮށްދެނީ އެ އެއްޗެއް ގަނޑުފިލައި އަނެއްކާ ގަނޑުވެފައި ހުރިކަން. މިފަދަ ބާވަތްތައް ވަގުތުން އަދި ހަލާކު ނުވިޔަސް، އެކްސްޕައަރީ ޑޭޓަށްވުރެ މާ އަވަހަށް ހަލާކުވާނެ." ސާޖިދާ ވިދާޅުވިއެވެ.\nއެހެންކަމުން ގެއަށް ގެންނަ އަދި ގަންނަ ކަނޑުމަހާއި، ކުކުޅާއި މިފަދަ ބާވަތްތައް ގަތުމުގައިވެސް ފަރުވާތެރިވެ، އެއާއިލާއަކަށް ބޭނުންވާ މިންވަރަކަށް ބަހާލައި ވީ އެންމެ އަަވަހަށް ގަނޑުކުރާ ބަައިގައި ބެހެޢްޓުމަކީ ވަރަށް މުހިންމުކަމެކެވެ.\nގަނޑު ފިލުވުން، މިއީ ވަކި ކުޑަ ކަމެއް ނޫން!\nފިހާރައިންނާއި މާރުކޭޓުން މަސްގަނެ ގެއަށް ގެނެސް ގަނޑުކޮށްވެސް ނިމިއްޖެ އެވެ. ދެން މިއޮތީ ކައްކަން ގަނޑު ފިލުވާ ހިސާބަށް އާދެވިފައެވެ. ހޫނު ފެން އެއްޗަކަށް ލާނީ ހެއްޔެވެ؟ މައިކްރޯވޭވް ކުރާނީ ހެއްޔެވެ. ފަންކާ ދަށަށް ލާނީ ހެއްޔެވެ. މިއީ ހަމަ ހުސްވެސް އަހަރެމެން މިކަންކުރާ ގޮތްތަކެވެ.\nސާޖިދާ ވަނީ މިކަން ކުރަންވީ ގޮތްވެސް ވަރަށް ކުރުކޮށް ފޮނިކޮށް ކިޔައިދެއްވާފައެވެ. މިގޮތުން ގަނޑުކުރި މަހުގެ ބާވަތްތައް ގަނޑު ފިލުވުމަށް އަމަލުކުރެވިދާނެ ރައްކާތެރި ތިން ގޮތެއް އޭނާ ވިދާޅުވިއެވެ.\nގަނޑުކުރާ ބައިން ނަގާ، ރަނގަޅަށް ބަންދުކޮށް ޗިލާގައި ބަހައްޓާ:\nމިއީ ގިނަ އިރުން މަހުގެ ގަނޑު ފިލުވަން ބޭނުންނަމަ މިކަން ކުރެވެން އޮތް އެންމެ ފަސޭހަ ގޮތެވެ. އެހެންނަމަވެސް ސަމާލުވާންވީ މަސް ނަގާފައި ފްރިޖުގެ ގަނޑުކުރާ ބައިން އާންމު އެހެން އެއްޗެހި ބަހައްޓާ ބައިގައި ބަހައްޓާއިރު ރަނގަޅު ތަށްޓެއްގައި އޭގެ ދިޔައާއި ވަސް އެހެން އެއްޗިއްސަށް ނުފޯރާނެ ހެން މަތި ބަންދުކޮށްފައި ބެހެއްޓުމަށެވެ.\nފްރިޖުން ބޭރުގައި ގަނޑުފިލުވުން:\nމިގޮތަށް ފިނިކަނޑުވަން ނުވަތަ ގަނޑުފިލުވަން ބޭނުންނަމަ މިކަމަށް ދެގަޑިއިރަށްވުރެ އިތުރަށް ހޭދަކުރުމަކީ އެދެވިގެންވާ ގޮތެއް ނޫނެވެ. ސަބަބަކީ ރާއްޖެއަކީ ހޫނުގަދަ ގައުމަކަށްވެފައި މާ ގިނައިރުވުމުން އަނެއްކާވެސް މަހުގައި ހުންނަ ޖަރާސީމުތައް އަށަގަތުމަށް ފުރުސަތު ދެވޭތީ އެވެ.\nއެހެންކަމުން ފިނި ފެންއެއްޗެއްގައި މަސްކޮތަޅު ދެ ގަޑިއިރެއްހާއިރު ބަހައްޓާށެވެ. މަސްތައް ސީދާ ފެނުގައި ނުޖެހޭނެހެން ބަންދުކުރެވިފައި ބެހެއްޓުން މުހިންމެވެ. އަދި ވީހާވެސް ޖަރާސީމު އަށަގަތުމަށް ފުރުސަތު ނުދިނުމަށްޓަކައި ކޮންމެ 30 މިނިޓަކުން ފެން ބަދަލުކުރުމަށްވެސް ކަމާއި ބެހޭ މާހިރުން ލަފާ ދެއްވައެވެ. ނުވަތަ ސާޖިދާ ވިދާޅުވާގޮތުގައި އެންމެ ރަނގަޅީ އޮހޮރޭ ފެނުގައި މިކަން ކުރުމެވެ.\nމިގޮތަށް ގަނޑުފިލުވަން ބޭނުންކުރާ ފެން ސިންކު ތެރެއަށް އުކާލާއިރު ބުރައިގެން ނުދާނެހެން އުކާލުމަށް ސަމާލުކަން ދޭންވާނެ އެވެ. އަދި އެެއަށްފަހު ސިންކު ރަނގަޅަށް ނުދޮވެވޭނަމަ އެތަނުގައި ދޮންނަ ނުވަތަ ގެންގުޅޭ އެހެން ކާބޯތަކެތި ތަޣައްޔަރުވުމުގެ ފުރުސަތު އޮންނާނެ އެވެ.\nޒަމާނީ ފަހުގެ ވަސީލަތްތަކާއިއެކު މަހުގެ ގަނޑުފިލުވުން ވެސް މިވަނީ ފުއްޓައްކެއްހާ އަވަސްކޮށްދީފައެވެ. ވަގުތު ނެތިގެން އުޅޭއިރު ކުކުޅު ކޮޅު ފްރިޖުން ނަގައި، މައިކްރޯވޭވްގެ ޑީފްރޮސްޓް އޮޕްޝަންގެ އެހީގައި ގަނޑުފިލުވާލާށެވެ. އެއްފަހަރާ މާ ބައިވަރު މަސް ނުވަތަ ކުކުޅު ނާޅައި މަދުން އެޅުމަށްފަހު ކޮންމެ ދެމިނިޓަކުން މަސް ޑީފްރޮސްޓް ވެއްޖެތޯ ކަށަވަރުކުރަން ވާނެ އެވެ.\nކޮންމެ 10 މީހަކުން އެކެއް، ތަޣައްޔަރުވެފައިވާ ކާނާ ކައިގެން ބަލިވޭ!\nދުޅަހެޔޮ ދިރިއުޅުމަކަށްޓަކައި އެކަށީގެންވާ މިންވަރަށް ސިއްޚަތަށް ފައިދާހުރި ރައްކާތެރި ކެއުމުގެ ބާވަތްތަކަކީ ކޮންމެހެން ޒަރޫރީ އެއްޗެކެވެ. ދުނިޔޭގެ ސިއްޚަތު ޖަމިއްޔާއިން ބުނާގޮތުގައި ރައްކާތެރި ނޫން ކާނާގައި ހުންނަ ބެކްޓީރިއާ، ވައިރަސް އަދި އެނޫންވެސް ޕެރެސައިޓްތަކާޢި ކެމިކަލް މާއްދާތަކުގެ ސަބަބުން ޖެހޭ 200 އެތަށް ބައްޔެއް ވެއެވެ. މީގެ ތެރޭގައި ބޭރަށް ހިންގުމުން ފެށިގެން ގޮސް ކެންސަރުވެސް ހިމެނެއެވެ.\nހަމައެޔާއެކު ޑަބްލިޔުއެޗްއޯގެ ތަފާސްހިސާބުތަކުގައިވާގޮތުން އަހަރެއްގެ މައްޗަށް 600 މިލިއަން މީހުން ނުވަތަ ކޮންމެ 10 މީހަކުން އެކަކަކީ ތަޣައްޔަރުވެފައިވާ ކާނާ ކައިގެން ބަލިވާ މީހުންނެވެ. މީގެ ތެރެއިން 420،000 މީހުންގެ ފުރާނަ ގެއްލެއެވެ.\nމަހުގެ ބާވަތްތަކަކީ އޭގެ އަމިއްލަ ޒާތުގައިވެސް ބެކްޓީރިއާ ގިނަ އެއްޗަކަަށްވާއިރު، ކިރިޔާވެސް ޖަރާސީމު ހެދިގަތުމަށް އެކަށޭނަ ފިނިހޫނުމިނެއް ލިބިއްޖެނަމަ ނިކަން އަވަހަށް އަދި އެހައިމެ ގިނައިން އަށަގަންނާނެ އެވެ.\nއެއާއެކު، މަހުގެ ބާވަތެއް ކިތަންމެ ރަނގަޅަށް ކެއްކިއަސް އެ ޖަރާސީމުން ދޫކުރާ ވިހަ މާއްދާތައް ނައްތާލުމަށް ފަސޭހަ ނުވާނެކަމަށް ސާޖިދާ ވިދާޅުވިއެވެ.\nއެމެރިކާގެ ސެންޓާ ފޯ ޑިޒީސް ކޮންޓްރޯލް އެންޑް ޕްރިވެންޝަން (ސީޑީސީ) އިން ގިންތިކޮށްފައިވާ ގޮތުގައި އުމުރުން 65 އަހަރުން މަތީގެ މީހުންނާއި،5އަހަރުން ދަށުގެ ކުޑަކުދިންނާއި، ދިފާއީ ނިޒާމް ބަލިކަށި މީހުންނާއި އަދި މާބަނޑު މީހުންނަކީ ކާނާ ވިހަވުމުގެ ފުރުސަތު ބޮޑު މީހުންނެވެ.\nޑައިޓީޝަން އާސިޔާ ވިދާޅުވާގޮތުގައި މި ދެންނެވި ގްރޫޕްތަކުގެ މީހުންނަށް ކާނާ ވިހަވެ ކުރާ އަސަރުތައް ބޮޑުވާއިރު، ގޭތެރޭގެ މިފަދަ އާދަތަކުގައި މި ކެޓަގަރީގެ މީހުންގެ ސިއްޚަތަށް އިތުރަށް ސަމާލުވާން ޖެހެއެވެ.\nމަސް ގަނޑުކުރުމާއި، ގަނޑު ފިލުވުމުގެ އިތުރަށްވެސް ގަނެގެން ގެންނަ ކުކުޅުތައް ދޮވުން ފަދަ ކަންކަމަކީ ވަރަށް ބޮޑަށް ދުރުހެލިވާންޖެހޭ ކަމެއްކަމުގައި ސާޖިދާ ވިދާޅުވިއެވެ. އަދި ކަރަންޓު ކެނޑި ނޫނީ ފްރިޖުގައި މައްސަލައެއް ޖެހި ބޭނުންނުކުރެވިދާ ހާލަތެއްގައި ފިނިކުރަން ބެހެއްޓި މަަހުގެ ބާވަތްތައް ވީއެންމެ އަވަހަށް ބޭނުންކޮށް ހުސްކުރުމަށް އޭނާ ނަސޭހަތްތެރިވިއެވެ.\nއަދި ކިރިޔާވެސް ޑިފޮރެސްޓިންގެ މައްސަލައެއް ގަނޑުކޮށްގެން ގެންގުޅެންޖެހޭ އެއްވެސް ބާވަތެއްގެ ކާއެއްޗަކަށް ދިމާވެއްޖެނަމަ ގިނަވެގެން 4-5 ދުވަހާއި ދެމެދު ބޭނުންކޮށް ހުސްކުރުމަކީ ތިމާއާއި ތިމާގެ އާއިލާގެ ސިއްޚަތަށް ރައްކާތެރިވުމުގެ ގޮތުން ކުރެވިދާނެ މުހިންމުކަމެއްކަމަށްވެސް އޭނާ ވިދާޅުވިއެވެ.


އެމްޑީޕީ ކޯލިޝަންގެ ވެރިކަން: މިޔަންމާގެ ޚުދުމުޚުތާރު ވެރިކަމާ އެއްގޮތް ….؟ | Sandhaanu\nއެމްޑީޕީ ކޯލިޝަންގެ ވެރިކަން: މިޔަންމާގެ ޚުދުމުޚުތާރު ވެރިކަމާ އެއްގޮތް ….؟\nފެންނަމުން މިދަނީ އެމްޑީޕީ ކޯލިޝަންގެ ވެރިކަމުގައި، ރާއްޖޭގައި ބާއްވާ މުޒާހަރާ މަނާކުރަމުން ހުއްޓުވަމުން ދާތަނެވެ.\nފެންނަމުން ދަނީ މިޔަންމާގެ ޚުދުމުޚުތާރު ވެރިކަމުގައި ވެސް މުޒާހަރާކުރުން މަނާކުރަމުން ހުއްޓުވަމުންދާ މަންޒަރެވެ.\nފެންނަމުން ދަނީ އެމްޑީޕީ ކޯލިޝަންގެ ވެރިކަމާއި މިޔަންމާގެ ޚުދުމުޚުތާރު ވެރިކަމާ އެއްގޮތް ވަމުންދާތަނެވެ.\nމިޔަންމާގައި އޮތީ ސިފައިންގެ ޚުދުމުޚުތާރު ވެރިކަމެކެވެ. އެގައުމުގެ ސިފައިން އަނިޔާވެރިވިޔަސް ބުނާނެ އެއްޗެއް ނެތެވެ. އެއީ ރައްޔިތުންނަށް އިންސާފާއި ހަމަހަމަކާއި ބޯހިޔާވަހިކަމާއި ތަރައްގީ ގެނެސްދޭނޭކަމަށް ވައުދުވެގެން ވެރިކަމަށް އައިބައެއް ނޫނެވެ. އެއީ ޑިމޮކްރެޓިކް ވެރިކަމެއް ހަތިޔާރުގެ ބޭނުންކޮށްގެން ގަދަކަމަށް ފޭރިގެންފައިވާ އަނިޔާވެރިންނެވެ.\nމިޔަންމާގެ ވެރިން ދަނީ މުޅި ދުނިޔެއާ ކުރިމަތިލަމުންނެވެ. އެމީހުން ދަނީ މުޒާހަރާ ކުރަން ނިކުންނަ މީހުން ފުނޑާލަމުންނެވެ. ކަރުނަގޭސް ޖަހަމުންނެވެ. ބަޑިޖަހައި މަރަމުންނެވެ. އެ މީހުން އެއްފަހަރުވެސް ހަމައެންމެ ފަހަރަކުވެސް ޑިމޮކްރަސީގެ ވާހަކައެއް ނުދައްކައެވެ. އެއީ ޑިމޮކްރެޓިކް ވެރިކަމެއް ހަތިޔާރުގެ ބޭނުންކޮށްގެން ފޭރިގެންފައިވާ އަނިޔާވެރި ބަޔަކަށްވީތީއެވެ.\nއެކަމަކު …… ރާއްޖޭގައި …..\nރާއްޖޭގައި ވެރިކަން ކުރަމުންދަނީ ޑިމޮކްރަސީގެ ޗެމްޕިއަނުންނޭ ބުނާއަޑު އިވެއެވެ. އެއީ އެމްޑީޕީއާއި އެޕާޓީއާއި ގުޅިފައިވާ ޖޭޕީއާއި އަދާލަތާއި އެމްއާރުއެމްއެވެ. އެއީ ވެރިކަން ފޭރިގަތް ބައެއް ނޫނެވެ. އެއީ ރައްޔިތުންނަށް ވައުދާއި، ފޮނި ހުވަފެންދައްކައި ގެން ވެރިކަމަށް އައިބައެކެވެ. ވައުދުތައް ނުފުދި ދޮގާއި އޮޅުވާލުމަށް ބަދަލުވަމުން ދަނީއެވެ. ފޮނިހުވަފެންތައް ބިލާހަކަށް ވަމުންދަނީއެވެ.\nދިވެހިރާއްޖޭގައި އޮތީ ގިނަ ޕާޓީތައް ބައިވެރިވެގެން ބޭއްވި އިންތިޚާބަކުން ވެރިކަމަށް އައި އޯގާވެރި ބައެއްކަމަށް ބުނާ ބައެކެވެ. އެކަމަކު ހައިރާންވަނީ ރާއްޖޭގައި ވެސް ބަޔަކު މުޒާހަރާއެއް ކުރަން ހަމަ ނިކުންނަ އިރަށް މިޔަންމާގެ ޢަސްކަރީ ވެރިން ހަދާހެން ރައްޔިތުން ބަންދުކުރާތީއެވެ. ރައްޔިތުންގެ ގަޔަށް ކަރުނަ ގޭސް ޖަހާތީއެވެ. އަނިޔާވެރިކަމާއެކު މުޒާހިރީން ހައްޔަރުކުރާތީއެވެ.\nހުކުރު ދުވަހު އިދިކޮޅު ފަރާތްތަކުން ކުރި މުޒާހަރާގެ ޚަބަރުތަކުގެ ބައެއް ސުރުޚީތަކުގައި ލިޔެފައިވެއެވެ.\n” “މަގޭ ފްލެޓު ކޮބާ؟”ގެ ނަމުގައި އިދިކޮޅުން ކުރިއަށް ގެންދާ މުޒާހަރާ\nމިއަދުގެ މުޒާހަރާއަށް ފުރުސަތު ނުދޭނޭކަމަށް ބުނެ ފުލުހުންގެ ވަރުގަދަ އިންޒާރެއް\nމުޒާހަރާ ފެށުމުގެ ކުރިން ހޯމް މިނިސްޓްރީއާއި ފުލުހުން މުޒާހަރާ ހުއްޓުވާނެކަމަށް ބުނެ އިންޒާރުދީ ބަޔާނެއް ނެރުނު\nމުޒާހަރާ ފަށަން ނިންމާފައި އޮތީ ޕްރޮގްރެސިވް ކޮންގްރެސް ކޯލިޝަން އޮފީސް ކުރިމަތިން\nރައްޔިތުންގެ މަޖިލިހުގެ ނޮޅިވަރަމް ދާއިރާ މެންބަރު މޮސްޓާ ހައްޔަރުކޮށްފި. އޭނާ ހައްޔަރުކޮށްފައިވަނީ އިދިކޮޅު ފަރާތްތަކުން މާލޭގައި “މަގޭ ފުލެޓު ކޮބާ؟” ނަމުގައި ބާއްވާ މުޒާހަރާ ހުއްޓުވުމަށް ފުލުހުން ކުރާ މަސައްކަތުގެ ތެރެއިންމުޒާހަރާ ފެށުމުގެ ކުރިން\nމުޒާހަރާއިން ހައްޔަރުކުރި 30 މީހުން ދޫކޮށްލި އިރު 27 މީހަކު ޖޫރިމަނާ!”\nމިޔަންމާގެ ރައްޔިތުން ފައުޖީ ބަޣާވާތާ ދެކޮޅަށް މުޒާހަރާކުރަން ނިކުތުމުން ފުލުހުންނާއި ސިފައިން މުޒާ އެބަ ހުއްޓުވައެވެ.\nދެންނިކަން މާލޭގައި ހުކުރު ދުވަހުގެ ބޭއްވި މުޒާހަރާއަށް ބައްލަވާ ލައްވާށެވެ!\nމުޒާހަރާފެށުމުގެ ކުރިން މީހުން ހައްޔަރުކުރަން ފަށައިފިއެވެ. އިދިކޮޅު ސިޔާސީ ލީޑަރުންނެވެ. އިދިކޮޅު ޕާޓީގެ އޮފީހަށް ވަދެ ނުނިކެމެވޭ ގޮތަށް ޕާޓީ އޮފީސް ބަންދުކުރިއެވެ.\nފެންނަމުން ދަނީ އެމްޑީޕީ ކޯލިޝަން ވެރިކަމުން އެ ކޯލިޝަންގެ ވެރިކަން ހަލާކުކޮށް، ރައްޔިތުން ރުޅިއަރުވައި، ގާނޫނު އަސާސީ ފުނޑާލައި، ޑިމޮކްރަސީ ވެރިކަމެއްގައި ޚުދުމުޚުތާރުގެ ސިފަތައް އަށަގަންނަވައި، މިޔަންމާގެ ސިފައިންގެ އަނިޔާވެރިވެރިކަމާ އެއްގޮތް ކުރަމުންދާ މަންޒަރެވެ. އެކަމުން އެމްޑީޕީ ކޯލިޝަންގެ ވެރިކަން ވަރުގަދައެއް ނުކުރެވޭނެއެވެ. އަދި މުޒާހިރީންގެ ހިތްވަރު ފުނޑާލެވޭތަނެއްވެސް ނުފެނެއެވެ.\nހުކުރު ދުވަހުގެ މުޒާހަރާއާ ގުޅިގެން އެންމެ މޮޅު ވާހަކައެއް ވިދާޅުވީ ރައީސް ނަޝީދު ރާއްޖޭގެ ރައީސުލް ޖުމްހޫރިއްޔާކަމުގެ މަގާމުން އިސްތިއުފާ ދެއްވުމުން ގާނޫނީ ހަމަތަކުގެމަތީން ރާއްޖޭގެ ވެރިކަމާ ހަވާލުވެވަޑައިގެންނެވި ޑޮކްޓަރ މުޙައްމަދު ވަޙީދު ޙަސަންމަނިކެވެ.\nކުރީގެ ރައީސް އަދި މިހާރު ޕީޕީއެމްގެ އެޑްވައިޒަރ ޑރ. މުޙައްމަދު ވަޙީދު ޙަސަންމަނިކު ކުރެއްވި ޓްވީޓެއްގައި ވިދާޅުވީ އިދިކޮޅު ލީޑަރުން ހައްޔަރުކޮށް، އިދިކޮޅު ކޯލިޝަންގެ އޮފީސް ބަންދުކުރިޔަސް ސަރުކާރުގައި ހުރި މައްސަލަތައް ހައްލު ނުވާނެ ކަމަށެވެ.\nއަނިޔާވެރިކަމުން ސުލުހައާއި އިންސާފު ގާއިމެއް ނުކުރެވޭނެއެވެ.\nމުޒާހަރާ ކުރުމަކީ ގާނޫނު އަސާސީން ރައްޔިތުންނަށް ލިބިދީފައިވާ ހައްގެކެވެ.\nޔޫސުފު ނައީމު ފެބްރުއަރީ 27, 2021 At 9:35 ޕމ\nސައީދަށް އެގެންވީ ތިލިޔުން އޯކޭއެވެ. ނަމަވެސް މިހާރު ހޯމް މިނިސްޓަރަކަށް ހުންނެވީ މޭޑޭގެ ބައްޕައެވެ. ފުލުހުންގެ އިދާރާއަށް އެ މުޒާހަރާގައި ހަމަ ނުޖެހުމެއް ނުހިގާނެކަމަށް ބުނެ ފުލުހުންނާއި އޭރު އޮތް ގަވަރމެންޓަށް ގޮން ޖަހައި އެވެރިކަން ހަމަ ރޭވުމާއި ޙީލަތްތެރިކަމާއިއެކު ދޮގާ މަކަރުން ވައްޓާލުމަށް ހިންގި ބަޣާވާތުގެ ވެރިޔާއެވެ ވީމާ އޭނެއަށް ހީވާނީ އެހެންމީހުންވެސް ހަމަ އެސަކާރާތް ޖަހައިގެން ސަރުކާރު ދުއްވާލާނީއޭ އަދި އެހެންވެއްޖެނަމަ އޭނާ އަނެއްކާ ބަންދުގައި ހުންނަވަން ޖެހިދާނޭ. އަބަދުވެސް އެ އޮންނަ ސަރުކާރެއް ބޭނުންވީމާ ނުކުންނާނެ ފޯރސް އެއް އޮވޭނު. ދެން ކުޅިބަލަން ތިބެލާނީދޯ؟\nބިރުބޮޑު ފެބްރުއަރީ 27, 2021 At 9:56 ޕމ\nހަމަހައްގުތެދެއް ތިޔަވިދާޅުވީ ރަށްޔިތުންނަށް ފޮނިވައުދާ ލޮނުވައުދު ބުނެގެން ވެރިކަމަށް އައި އެގަންޖާ 19 ގެ ބައިގަނޑުވެރިކަމާއި މިޔަންމާގެ ޚުދުމުޚުތާރުކަމާއި ހަމައެއްގޮތް ވަރަށް ވަރަށް ސާފް އިނގޭތޯ\nޢަބްދުﷲރަޝީދު ފެބްރުއަރީ 27, 2021 At 9:59 ޕމ\nއިންޝާﷲ މި ސަރުކާރު ﷲގެއަރާދަކުރެއްވިއްޔާ ނެތިގެންދާނެ\nނުރަބޯ ފެބްރުއަރީ 28, 2021 At 9:28 އމ\nވަރަށް ބަރާބަރު ލިޔުމެއް. އެހެންނަމަވެސް މި ޙަގީގަތް ވެސް ހަޖަމު ނުވާ ބަޔަކު އެބައުޅޭ…..!!!


މ.އަތޮޅު މަދަރުސާ / މ.ކޮޅުފުށި\nބަޖެޓާއި ގުޅުންހުރި އެންމެހާ ލިޔެކިޔުންތައް ފުރިހަމަކޮށް ބެލެހެއްޓުން\nބަޖެޓާއި ގުޅޭ ރިޕޯޓްތައް ފުރިހަމަކޮށް ފޮނުވަންޖެހޭ ފަރާތްތަކަށް ކަނޑައެޅިފައިވާ މުއްދަތުގައި ފޮނުވުން .\nފައިސާއާއި ގުޅިގެން ކުރަންޖެހޭ އެންމެހާ މަސައްކަތްތައް ކުރުން\nބިލްތަކަށް ލިބެންޖެހޭ ފައިސާ ހޯދުމަށް ބޭނުންވާ ލިޔެކިޔުންތައް ފޮނުވަންޖެހޭ ފަރާތްތަކަށް ފޮނުވުން.\nސްކޫލަށް ބޭނުންވާ ތަކެތި މަސައްކަތަށް ދަތިނުވާނެހެން ދައުލަތުގެ މާލިއްޔަތު ޤަވާއިދާއި އެއްގޮތަށް ކުރުމާއި ރިކޯޑްތައް ބެލެހެއްޓުން.\nއެކި ބޭނުންތަކަށް އޮފީހުގެ ފަރާތުން ލިޔަންޖެހޭ ލިޔުންތަކާއި ގުޅޭ މަސައްކަތްކޮށް ލިޔުންތައް ފައިލްކޮށް ބެލެހެއްޓުން\nމުސާރައާއި ގުޅުންހުރި ރިޕޯޓްތައް ފޮނުވަންޖެހޭ ފަރާތްތަކަށް ކަނޑައެޅިފައިވާ މުއްދަތުގައި ފޮނުވުން.\nމުވައްޒަފަކު ސަލާމުގައި ނުވަތަ ޗުއްޓީގައި ހުރުމުގެ ސަބަބުން އެމުވައްޒަފެއްގެ މަސައްކަތް ޙަވާލުކުރެވިއްޖެ ނަމަ އެމަސައްކަތް ކުރުން.\nޤަވާޢިދުން ޔައުމިއްޔާ ލިޔެ ދުވަހުން ދުވަހަށް ލިޔެ ޖެހިގެންއަންނަ ދުވަހު ސޮއިކުރުވުމަށްފަހު ފައިލްކޮށް ބެލެހެއްޓުން.\nއެހެން އޮފީސްތަކުން ފޮނުވާ ސިޓީތަކުގެ ތެރެއިން ޖަވާބު ދިނުމަށް ޙަވާލުކުރެވޭ ސިޓީތަކާއި އީމެއިލްތަކަށް ޖަވާބުދިނުން.\nމުވައްޒަފުންނަށް އަންގަންޖެހޭ އެންގުންތައް އިސްވެރިއެއްގެ ލަފަޔާއެކު ތައްޔާރުކޮށް އެންގުން.\nއިސްވެދިޔަ ކަންތައްތަކުގެ އިތުރަށް ޚާއްޞަގޮތެއްގައި ހަވާލުކުރެވޭ ޢާއްމުގޮތެއްގައި ދިމާނުވާޒާތުގެ ބޮޑެތި މަސައްކަތްތަކުގައި، އަދި ކުއްލިގޮތެއްގައި ހަވާލުކުރެވޭ އަވަސް ކަންތައްތަކުގައި ވެރިން އަންގަވާގޮތުގެމަތިން، ފަރުވާތެރިކަމާއިއެކު ބަރާބަރަށް ޢަމަލުކުރުން.\nދަރިވަރުންނާއި ބެލެނިވެރިންނާއި، ސްޓާފުން އަދި ސްކޫލްގެ ސިއްރުތައް ހިފެހެއްޓުން.\n1. 'ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން 'ޑީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑްރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2. 'މަތީ ސާނަވީ' ނުވަތަ އެއާ އެއް ފެންވަރެއްގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑްރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\n3. މަގާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލްކޮށްފައިވުން.\nފުރިހަމަ ކުރައްވާފައިވާ ސިވިލްސާވިސްގެ ވަޒީފާއަށް އެދޭ ފޯމު(ފޯމް މިސްކޫލުގެ އޮފީހުން ލިބެންހުންނާނެއެވެ. އަދި www.csc.gov.mv އިން ޑައުންލޯޑް ކުރެވޭނެއެވެ.\n8. ލިބިފައިވާ ހުރިހާ ތަޢުލީމީ ސެޓުފިކެޓުތަކުގެ ކޮޕީ:\n9. ފުރިހަމަކޮށްފައިވާ، ކުރު މުއްދަތުގެ ކޯސްތަކާއި ތަމްރީނުތަކުގެ ސެޓުފިކެޓުތަކުގެ ކޮޕީ.\n11. މަސައްކަތުގެ ތަޖުރިބާ ދެނެގަތުމަށް، މަސައްކަތްކޮށްފައިވާ އިދާރާތަކުން ދޫކޮށްފައިވާ ލިޔުންތަކުގެ ކޮޕީ.\n- ޙާޞިލްކޮށްފައިވާ ތަޢުލީމާއި ތަމްރީނަށް ބަލައިގެން\nސިވިލް ސަރވިސްއަށް ވަނުމަށް ދެވޭ އިމްތިޙާން ބަލައިގެން.\nމި މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 22 ޖުލައި 2019 ވާ ހޯމަ ދުވަހުގެ 12:00 ގެ ކުރިން، މ. އަތޮޅު މަދަރުސާގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަރވިއު ކުރުމަށް ހަމަޖެހިފައިވާ ތާރީޚަކީ 23 ޖުލައި 2019 އިން 25 ޖުލައި 2019 އާއި ދެމެދުގައެވެ. ވުމާއެކު،މިވަޒީފާއަށް ކުރިމަތިލާ ފަރާތްތަކުން އެތާރީޚުގައި އިންޓަވިޔުއަށް ހާޒިރުވުމަށް ތައްޔާރުވެގެން ތިބުން އެދެމެވެ. އިންޓަވިޔު އޮންނާނެގަޑިއާއި ތާރީޚް 24 ގަޑިއިރު ކުރިން ޝޯޓްލިސްޓް ކުރެވޭ ފަރާތްތަކަށް އަންގާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރަން ބޭނުންވާ ފަރާތްތަކުން މިމަދަރުސާގެ 7952902 ނަމްބަރު ފޯނާ ގުޅުއްވުން އެދެމެވެ. އީމެއިލް ކުރާނީ[email protected] އަށެވެ.


Olevel hedhi dharivarunge natheejaa kairivanee-Beleneverin amalu kuran vee kihine - AO News\nއޯލެވެލް ހެދި ދަރިވަރުންގެ ނަތީޖާ ކައިރިވަނީ – ބެލެނިވެރިން އަމަލުކުރަންވީ ކިހިނެއް؟\nކޮވިޑް-19ގެ އާލަމީވަބާ ފެތުރުނީއްސުރެން އެންމެ ގަދަޔަށް ދެކެވެނު ވާހަކައަކީ އިގްތިސާދަށް ކުރާ ނޭދެވޭ އަސަރުގެ ވާހަކައެވެ. ގައުމަކަށް ފަހު ގައުމެއް ފުރަބަންދުކުރަމުން ދިޔައިރު، އެންމެންވެސް ބޭނުންވީ އަވަހަށް އެކަމުން ސަލާމަތްވެގަނެ، އިގްތިސާދު ކޮޅަށް ޖެހުމުގެ މަސައްކަތް ކުރާށެވެ. ކޮވިޑް19 ގެ ސަބަބުން ދިރިއުޅުމުގެ ގިނަ ކަންތައްތައް ބަދަލުވެ، ދިރިއުޅުމަށް ގިނަ އަސަރުތަކެއް ކުރިއެވެ. މި ގޮތުން މި ފާއިތުވެ ދިޔަ އަހަރަކީ ތައުލީމީ ގޮތުންވެސް ގިނަ ގޮން ޖެހުންތަކާއި ކުރިމަތިލާންޖެހުނު ހިތްދަތި ދުވަސްތަކެކެވެ.\n2020 ވަނަ އަހަރުގެ މާރިޗުމަހުން ފެށިގެން ސްކޫލުތައް ބަންދުވެފައި އޮތުމުގެ ސަބަބުން އެތައް ސަތޭކަ ދަރިވަރުންނަށް ނަފްސާނީ މައްސަލަތަކާއި ކުރިމަތިވިއެވެ. ބައެއް ދަރިވަރުން ބައްޔަށް ފައްސިވެ، ބަލީގެ ވޭން ތަހައްމަލު ކުރަންޖެހުނެވެ.ގެއިން ބޭރަށް ނުކުންނާނެ ފުރުސަތެއް ނުލިބި ގޭގައި ބަންދުވެފައި ތިބި ދުވަސްވަރު އޮންލައިން ޕްލެޓްފޯމްތަކުން ދަރިވަރުންނަށް އުނގަންނައިދިނުމުގެ މަސައްކަތް ކެނޑިނޭޅި އެޑިއުކޭޝަން މިނިސްޓްރީއިން ގެންދެވީ ކުރައްވަމުންނެވެ. ޓީޗަރުން އެމީހުންގެ ހުރިހާ ވަގުތެއް ދަރިވަރުންނަށްޓަކައި ހާއްސަކުރިއެވެ. ނަމަވެސް މިއީ ދަރިވަރުންނަށް އެންމެ ފައިދާ ހުރި ގޮތް ނޫންކަމުގައި ތައުލީމީ ދާއިރާގެ ތަޖުރިބާކާރުންގެ އިތުރުން އެޑިއުކޭޝަން މިނިސްޓަރުވެސް ގަބޫލުކުރެއްވިއެވެ.\nގްރޭޑް 10ގެ ދަރިވަރުން މި ޕޭންޑެމިކުގައި ކަންކުރީ ކިހިނެއް؟\nއެހެން ގްރޭޑްތަކެކޭ އެއްފަދައިން ކޮވިޑުގެ އެންމެ ނުރައްކާތެރި ދަނޑިވަޅުގައި 10ގެ ދަރިވަރުން ދިޔައީ އޮންލައިންކޮށް ކިޔަވަމުންނެވެ. ސްކޫލުން ނަގައިދިން ފިލާވަޅުތަކާއި، ޓެލެކިލާސް މެދުވެރިކޮށެވެ. އަދި ސްކޫލުތައް ނިއުނޯމަލްގައި ހުޅުވުމާއެކު އަވަސްވެގަތީ އޯލެވެލްގެ ތައްޔާރީތައް ވުމަށެވެ. ކޮންމެއަކަސް، 2020 ވަނަ އަހަރުގެ އޮކްޓޯބަރުމަހު ހަދަން އޮތް އިމްތިހާނު 2021 ވަނަ އަހަރުގެ މެއި މަހަށް ފަސްކުރަން މިނިސްޓްރީއަށް މަޖުބޫރުވިއެވެ. ދަރިވަރުންގެ ކިޔެވުން މެދުކެނޑި، އެތަކެއް ފޫނުބެއްދޭވަރުގެ ގެއްލުންތަކެއް ވެފައިވާކަން މިނިސްޓްރީއަށްވެސް އިހުސާސްކުރެވުމުންނެވެ.\n2021 ވަނަ އަހަރު މެއި މަހުގައި އިމްތިހާން ކުރިއަށް ގެންދަން މިނިސްޓްރީއިން ނިންމާފައި އޮތްވާ ރާއްޖޭގައި ކޮވިޑުގެ ޑެލްޓާ ވޭރިއެންޓް ހަލުވިކަމާއެކު ފެތުރި، އަނެއްކާވެސް ފުރަބަންދަކަށް ދާންޖެހުނެވެ. ރާއްޖޭގެ ގިނަ ރަށްތައް މޮނިޓަރިންއަށް ލައި، ސްކޫލަށް ގެންގޮސްގެން ކިޔަވައިދިނުން ހުއްޓުމަކަށް އައެވެ. މިކަމުގެ އަސަރު ގްރޭޑް 10ގެ ދަރިވަރުންނަށް ކުރީ ނުހަނު ބޮޑަށެވެ. ނަމަވެސް އިމްތިހާނު ކުރިއެކޭ އެއްގޮތަށް ޕްލޭންކުރެވިފައިވާ މުއްދަތުގައި ކުރިއަށް ގެންދިއުމަށް މިނިސްޓްރީއިން ނިންމިއެވެ. އަދި ދަރިވަރުންނަށް ރައްކާތެރި މާހައުލެއްގައި އިމްތިހާނު ހެދޭނެގޮތް މިނިސްޓްރީއިން ފަހިކޮށްދެއްވިއެވެ.\n10 އަހަރު ދުވަހު ކުރި މަސައްކަތުގެ ނަތީޖާ\nކޮންމެއަކަސް އިމްތިހާނު ނިމި، ނަތީޖާލިބޭ ދުވަސް މިއޮތީ ކައިރިވެފައެވެ. ކޭމްބްރިޖް ވެބްސައިޓުގައިވާގޮތުން މިހިނގާ އޮގަސްޓުމަހުގެ 12 ވަނަ ދުވަހު ނަތީޖާ އިއުލާންކުރެވޭނެއެވެ. ދަރިވަރުން ތިބީ މި ދަތި ދުވަސްވަރު ހެދި ޓެސްޓުގެ ނަތީޖާގެ އިންތިޒާރުގައެވެ. ޓީޗަރުންނާއި ސްކޫލް މެނޭޖުމެންޓްގެ އިތުރުން މައިންބަފައިންގެ އުންމީދުތައް ގުޅިފައިވަނީ ދަރިވަރުންނަށް ލިބޭ ނަތީޖާއާއެވެ. ގާތްތިމާގެ މީހުންނާއި އަވަށްޓެރިން ތިބީ އެމީހުން ފަޚުރުވެރިވާފަދަ ނަތީޖާއެއް ދަރިވަރު ގެންނާނެކަމުގެ އުންމީދުގައެވެ.\nދަރިވަރުންނާއި އެއްވަރަށް ޓީޗަރުންނާއި މައިންބަފައިންވެސް އެމީހުން ކުރި މަސައްކަތުގެ ނަތީޖާ ބަލާލާ ހިތުން ކެތްތެރިވެފައިވާ މި ދަނޑިވަޅު އެއް ކަމެއް ހަނދާންކޮށްލުން މުހިއްމެވެ. ޕޭންޑެމިކެއްގެ ތެރޭގައި، ލޮކްޑައުނެއްގައި ތިބެ، ކްލާސްތައް ފުރިހަމައަށް ނުނެގި އިމްތިހާނުގައި ދަރިވަރުން އިށީނީވެސް ބޮޑު ހާސްކަމެއްގެ ތެރޭގައެވެ. ގިނަ ގޮންޖެހުންތަކަކާއެކު އިމްތިހާނާއި ކުރިމަތިލީ ކުއްޖާއަށް އެންމެ އެދެވޭ ނަތީޖާ ނުލިބުނަސް އޭނަ ބޭނުންވާނީ މައިންބަފައިންގެ ލޯތްބާއި އަޅާލުމެވެ. ގަދަ ދިހައެއްގައި ހިމެނުނަސް، އަދި އެންމެ އެދެވޭ ނަތީޖާއެއް ނުނެރެވުނަސް، އެ ދަރިވަރު އެދޭނީ މައިންބަފައިންގެ ފަރާތުން ހިތްވަރަށެވެ. ވަރަށްވެސް އަޑުއިވޭ ވާހަކައެކެވެ. “ނަތީޖާއަކީ މުހިންމު އެއްޗެއް ނޫނެކެވެ. ނަތީޖާވެސް މުހިންމެވެ. ނަމަވެސް އޯލެވެލް ނަތީޖާއަކީ ހަމައެކަނި ނަތީޖާކަމަށް ބަލައި، ދަރިވަރުގެ މުސްތަގުބަލަށްޓަކައި އެ ދަރިވަރު ދެކެމުން އައި ފޮނި ހުވަފެންތައް ވިއްސިވިހާލި ވެދީގެން ނުވާނެއެވެ.\nހިސާބުން ފާސްނުވާ ދަރިވަރަކީ މުސްތަގުބަލުގައި އަދަބީ ދާއިރާއިން ވިދާ ބަބުޅާނެ ދަރިވަރަކަށް ވެދާނެއެވެ. ދިވެހިން ފާސްނުވާ ދަރިވަރަކީ ކުރިއަށް އޮތްތަނުގައި ސައިންސްގެ ރޮނގުން ބައިނަލްއަޤްވާމީ މުޖުތަމަޢަށް ޚިދުމަތްކުރާ ސައިންޓިސްޓަކަށް ވެދާނެއެވެ. ބަޔޮލޮޖީއިން ފާސްނުވާ ކުއްޖާއަކީ މުސްތަގުބަލުގައި ވަރުގަދަ ވިޔަފާރިވެރިއަކަށްވެސް ވެދާނެއެވެ. އޯލެވެލްގެ ނަތީޖާއަކީ ދަރިވަރުގެ ފެންވަރު ވަޒަންކުރާ ހަމައެކަނި އުކުޅަކަށް ވާކަށް ނުޖެހެއެވެ.\n6 މާއްދާއިން ފާސް ނުވަންޏާ އޭލެވެލް ހަދަން އުނދަގޫވާނެ ބާ؟\nމިއީ ވަރަށް ގިނަ ބެލެނެވެރިންގެ ހިތުގައި އުފެދިފައިވާ ސުވާލެއްކަން ޔަގީނެވެ. ދަންނަވަންތޯއެވެ. ެ. އޯލެވެލްގެ ނަތީޖާ ރަނގަޅުކުރުމަށްޓަކައި އަމިއްލަ ނަމުގައި ޕްރައިވެޓް ކެންޑިޑޭޓެއްގެ ހައިސއްޔަތުން އޯލެވެލް ހެދޭނެ ގޮތްވެސް އޮތީ ފަހިވެފައެވެ. އަދި އޭލެވެލް މަރުހަލާ ކަޑައްތު ނުކޮށްވެސް ޑިގްރީ ހެދޭނެ ފުރުސަތުތައް އަދުގެ މުޖުތަމަޢުގައި އޮތީ ފަހިވެފައެވއޯލެވެލްއިން ފެއިލްވުމަކީ ނުވަތަ ރަނގަޅު ނަތީޖާއެއް ނުލިބުމަކީ ތިބާގެ ދަރިފުޅުގެ މުސްތަގުބަލަށް އެޅޭ ހުރަހެއް ކަމުގައި ނުދެކޭށެވެ. އޭގެ ބަދަލުގައި ދަރިފުޅަށް ހިތްވަރުދީ، ކުރިއަށްދާން އޮތް މަގުތައް ހޯދައި، ދަރިފުޅަށް ހެޔޮ ރަނގަޅު މަގު ދައްކައިދޭށެވެ. މައިންބަފައިންނަކީ ދަރިވަރުންގެ ‘ސަޕޯޓް ސިސްޓަމް’ ކަމާމެދު އެއްވެސް ޝައްކެއް ވަސްވާހެއް ނެތެވެ. އެކުދިންނަށް ހިތްވަރުދޭށެވެ. ހިތްމަރާ ނުލާށެވެ.\nކޮންމެއަކަސް، އޯލެވެލް ނަތީޖާއަށް އިންތިޒާރުކުރަމުން އަންނަ ކޮންމެ ދަރިވަރަކަށްމެ ބުނެލަމެވެ. “ކުދިންނޭވެ. މިއީ އަދި ހަޔާތުގެ އެއް ސަފުހާއެވެ. މި ސަފުހާ ކަޑައްތުކޮށް ނިމުމުން މުސްތަގުބަލުގައި މައިންބަފައިން ފަޚުރުވެރިވާފަދަ ދަރިއަކަށްވުމަށް ގަދައަޅައި މަސައްކަތް ކުރާށެވެ. އަދި އެގޮތުގައި ދެމިހުރުމަށް އަޒުމު ކަނޑައަޅާށެވެ. ހުރިހާ ކުދިންނަށްވެސް ކާމިޔާބީއަށް އެދެމެވެ.”\nސެޓްފިކެޓްތައް ލިބިއްޖެ، ސްކޫލްތަކަށް ފޮނުވުމުގެ މަސައްކަތް މިދަނީ ކުރަމުން: އެޑިޔުކޭޝަން\nސެޓްފިކެޓްތައް ދޫކުރުން ލަސްވަނީ ރާއްޖެއަށް ގެނައުމުގައި ހުރި ގޮންޖެހުންތަކުގެ ސަބަބުން: އެޑިޔުކޭޝަން\n2020 މެއި/ޖޫން ގައިބާއްވާ ކޭމްބްރިޖްގެ ހުރިހާ އިމްތިޙާނެއް ކެންސަލް ކޮށްފި


Shamaail: hunaruveri kulhuntheriyaage target Redbull athlete akah!\nޝަމާއިލް: ހުނަރުވެރި ކުޅުންތެރިޔާގެ ޓަރގެޓް ރެޑްބުލް އެތްލީޓަކަށް!\nޝަމާއިލް އެންމެ ފުރަތަމަ ކުޅުނީ ފުޓުބޯޅަ\nވޮލީގެ ތެރެއަށް ނިކުމެވުނީ ކާއްޓޭ ކޯޗު ބޭއްވި ޓްރެއިނިންގ ކޭމްޕްއަށްފަހު\nއެންމެ ބޭނުންވަނީ ރެޑްބުލް އެތްލީޓަކަށްވާން\nކ. މާލެ |6ޖެނުއަރީ 2020 | ހޯމަ 22:34 | 21,829\nޝަމާއިލް ހުސެއިން - ސޯޝަލް މީޑިއާ\nފުޓުބޯޅައަށް ލޯބި ޖެހި ފުޓުބޯޅަ ކުޅުމުގެ އުންމީދުގައި ހުރި ލ. މާވަށަށް އުފަން އުމުރުން 16 އަހަރުގެ ޝަމާއިލް ހުސެއިން ފުޓުބޯޅަ ދޫކޮށް ވޮލީއަށް ނިކުތީ އެ ރަށުގައި އޭރު ފުޓުބޯޅައިގެ ފޯރި ދަށްވުމާއި ގުޅިގެންނެވެ. ފުޓުބޯޅަ ދޫކޮށް ވޮލީ ކުޅުމަށް ޝަމާއިލް ފެށީ މީގެ ތިން އަހަރު ކުރިންނެވެ. މަޖަލަށް ވޮލީ ކުޅެންފެށި ޒުވާން ކުޅުންތެރިޔާ، މިހާރު މިވަނީ އަރަމުން އަންނަ އެންމެ އުންމީދީ ކުޅުންތެރިޔާއަށް ވެފައެވެ.\nވޮލީ އެންމެ ފުރަތަމަ ކުޅެންފެށިއިރު މިއީ ކިހިނެއްވާ ކުޅިވަރެއްކަމެއް ޝަމާއިލްއަކަށް ނޭނގެއެވެ. ނަމަވެސް އޭރު ކުޅިވަރެއް ކުޅެން ބޭނުންވެފައި ހުރުމުން އޭނާ ވޮލީ ކުޅުމުގައި ވަގުތުތަށް ހޭދަކުރަންފެށިއެވެ. މަޑު މަޑުން ވޮލީގެ ވާނުވާ އިނގެން ފެށުމުން ވޮލީއަށް އޭނާގެ ހިތް ދޫކޮށްލިއެވެ. އެހެން ހުއްޓައި ތ. ހިރިލަންދޫގައި މުހައްމަދު ސާޖިދް (ކާއްޓޭ) ކޯޗު ބޭއްވި ޓްރެއިނިންގ ޕްރޮގްރާމްއެއްގައި ބައިވެރިވުމުގެ ފުރުސަތު ޝަމާއިލްއަށް ލިބުނެވެ. ކާއްޓޭ ކޯޗު ހިންގި މި ޓްރެއިނިންގ ޕްރޮގްރާމްތައް އޭނާއަށް ވެގެންދިޔައީ އޭނާގެ ހަޔާތް ބަދަލުކޮށްލި ޕްރޮގްރާމްއަކަށެވެ. މި ޕްރޮގްރާމްއަށްފަހު ކާއްޓޭ ޝަމާއިލްއަށްދިން ނަސޭހަތް އޭނާ އަޑު އަހާ ގައުމީ ޓީމުން ޖާގަ ހޯދުން އެއީ އޭނާގެ ޓާގެޓެއް ކަމުގައި ކަނޑައެޅިއެވެ.\nހިރިލަންދޫ ކޭމްޕްގެ ތެރެއިން، ކާއްޓޭ ކޯޗު (ކ) އާއި އެކު ޝަމާއިލް (ވ)\nހިރިލަންދޫ ކޭމްޕް ނިންމައިލުމަށްފަހު އެނބުރި ރަށަށް ގޮސް ހަވީރު ފިންޔަށް ވޮލީ ކުޅެން އުޅުމުގެ ތެރޭގައި، ހިރިލަންދޫ މީހެއް ކަމަށްވާ ޝުޖާއުއަށް ޝަމާއިލްގެ ހުނަރުފެނި މާލޭގެ މަޝްހޫރު ކޯޗުންނާއި ގުޅައި މާލެ އަށް ކުޅުންތެރިޔާ ގެނައުމުގެ ކަންތައްތައް ހަމަޖެއްސިއެވެ. މިއީ އެދުވަސްވަރު ޝަމާއިލް ކުރިއެރުމަށް ލިބުނު އެންމެ ބޮޑު ފުރުސަތެވެ. އޭނާގެ ހުވަފެން ހަގީގަތަކަށް ހަދަން ލިބުނު ރަނުގެ ފުރުސަތެއްވެސް މެއެވެ.\nރަށުގައި ކުޅެން އުޅުމުގެ ތެރެއިން\n2017 ވަނަ އަހަރު މާލެއަށް ބަދަލުވުމަށް ލިބުނު ފުރުސަތުގެ ބޭނުންހިފައި މާލެ ބަދަލުވެ، ޝަމާއިލް ކުޅުނު ފުރަތަމަ މުބާރާތަކީ ވެސް ބޮޑު މުބާރާތެކެވެ. އެއަހަރު ބޭއްވި ގައުމީ ވޮލީ މުބާރާތަށް އޭނާ ނިކުތީ، އަބުޅޯ ކޯޗު ދިން ފުރުސަތެއްގައި މޯލްޑިވިއަންގެ ޖާޒީގައެވެ.\nމޯލްޑިވިއަންގައި އޮތް ވަރުގަދަ ސްކޮޑްގެ ސަބަބުން އެ މުބާރާތުގައި ޝަމާއިލްއަށް ކުޅެން އަރަން ލިބުނީ އެންމެ ފަހަރަކުއެވެ. ލިބުނު ފުރުސަތުގެ ބޭނުން ހިފައި ޝަމާއިލް ވަނީ އެޓީމުގައި ތިބި ތަޖުރިބާކާރު ކުޅުންތެރިންނަށް ދޫނުދީ މޮޅު ކުޅުމެއް ދައްކައިފައެވެ. 2017 ވަނަ އަހަރަކީ ޝަމާއިލްއަށް ކާމިޔާބު އަހަރެކެވެ. އެގޮތުން ޝަމާއިލް ވަނީ ރަން މެޑައްޔަކާއި ރިހި މެޑައްޔެއް ކަރުގައި އަޅުވައިފައެވެ.\nމޯލްޑިވިއަން އާއި އެކު 2017 ވަނަ އަހަރު ޝަމާއިލް ކުޅުނު މުބާރާތުގެ ތައްޓާއިއެކު\nޖެހިގެންއައި އަހަރު ގައުމީ ޓީމަށް ކުޅުމަށް ޝަމާއިލް ދެކެމުން އައި ހުވަފެން ހަގީގަތާއި ކައިރިއަށް ޖެހިލިއެވެ. އެގޮތުން އެއަހަރު ޝަމާއިލްއަށް ގައުމީ ޓީމުގެ ޕްރެކްޓިސްތަކުގައި ބައިވެރިވުމުގެ ފުރުސަތު ލިބިގެންދިޔައެވެ. ނަމަވެސް އެންމެ ފަހުވަގުތު ގައުމީ ޓީމު ސްކޮޑުން ވަކިވާން ޖެހުނީ ސްކޫލުގައި ކިޔަވާ ދަރިވަރަކަށް ވުމާއި އެކު ގައުމީ ޓީމު ޕްރެކްޓިސްތަކަށް ދޭން އެންމެ ބޭނުންވި ވަގުތެއް ދެވޭގޮތެއްނުވިއެވެ. އެހެން ކަމާއެކު އެފަހަރު ގައުމީ ޓީމުގެ ސްކޮޑޫން އޭނާ ބާކީވިއެވެ. ޖެހިގެން އައި 2019 ވަނަ އަހަރަކީ ޝަމާއިލްގެ ކެރިޔަރުގައި މިހާތަނަށް އައިއިރު އެންމެ ކާމިޔާބު އަހަރެވެ. އެގޮތުން ޝަމާއިލްގެ ހުވަފެން ހަގީގަތަކަށްވެ ގައުމީ ސްކޮޑުން ފުރަތަމަ ފަހަރަށް ޖާގަ ހޯދިއެވެ.\nމިހާތަނަށް އައިއިރު ކެރިޔަރުގައި އެންމެ އުފާވި ދުވަހަކީ ގައުމީ ޓީމު ސްކޮޑުން ޖާގަ ލިބުން ދުވަސް ކަމަށް ޝަމާއިލް ބުންޏެވެ.\nގައުމީ ފިރިހެން ވޮލީ ޓީމު\nމިހާތަނަށް އައިއިރު އޭނާގެ އެންމެ ބޮޑު ކާމިޔާބީއަކީ މިއީ ކަމަށް ޝަމާއިލް ބުނާއިރު އޭނާ ބުނީ މިހާ ހިސާބަށް އޭނާއަށް އާދެވުނީ އޭނާ އާއި އެކު ކުޅެމުން އަންނަ ކުޅުންތެރިންނާއި ކޯޗުންގެ ނަސޭހަތް އަޑުއަހައި ޓާގެޓަށް ވާސިލް ވުމަށް ކުރި ބުރަ މަސައްކަތުންކަމަށެވެ.\nވޮލީގައި ޝަމާއިލް މިހާރު ދެކެމުން އަންނަ ހުވަފެން ބޮޑެވެ. އެގޮތުން ކުރިއަށް އެންމެ އަވަހަށް ގައުމީ ޓީމު ކުޅޭ މުބާރާތުގައި ފުރަތަމަ ހައެއްގައި ހިމެނި ކުޅުމަކީ އޭނާގެ ޓާގެޓެކެވެ. މީގެ އިތުރުން ރެޑްބުލް އެތްލީޓަކަށް ވުމަކީ އޭނާ ދެކެމުން އަންނަ ހުވަފެނެކެވެ.


EURO 2020: Wales Maayooskoh Denmark Quaterfinal Ah - Vaguthu\nޔޫރޯ 2020: ވޭލްސް މާޔޫސްކޮށް ޑެންމާކް ކުއާޓާފައިނަލަށް\n3 ހަފްތާ ކުރިން ( ޖޫން 26, 2021 )\nވޭލްސްގެ ޕެނަލްޓީއޭރިއާގެ ބޭރުގައި ހުރެ ފޮނުވާލި ހަމަލާއަކު\nޔޫރޯ 2020 ގެ ދެވަނަބުރުގެ ފުރަތަމަ މެޗުގައި ޑެންމާކްގެ ޑޮލްބާޑް ކާމިޔާބުކުރި ދެ ލަނޑާއެކު ވޭލްސް ބަލިކޮށް މުބާރާތުގެ ކުއާޓާފައިނަލުގެ ޖާގައެއް ޑެންމާކް ހޯދައިފިއެވެ.\nމި ނަތީޖާއާއެކު މުބާރާތުގެ ކުއާޓާފައިނަލުގައި ޑެންމާކް ބައްދަލުކުރަން ޖެހޭނީ މާދަމާ ރޭ ނެދަލޭންޑްސް އާއި ޗެކް ރިޕަބްލިކް ބައްދަލުކުރާ މެޗުން މޮޅުވާ ޓީމަކާއެވެ. ވޭލްސް އަކީ 2016 ވަނަ އަހަރުގެ މުބާރާތުގައި ކުއާޓާފައިނަލުގައި ވާދަކުރި ޓީމެކެވެ. މިފަހަރުގެ މުބާރާތުގައި އެ ޓީމަށް މާ އެދެވޭ ކުޅުމެއް ނުދެއްކުނެވެ.\nނެދަލޭންޑްސްގެ އެމްސްޓަޑަމްގެ ޔޯހަން ކްރައިފް އެރީނާގައި ކުޅުނު މި މެޗުގައި ޑެންމާކްގެ ފަރާތުން މޮޅު ކުޅުމެއް ފެނިފައިވެއެވެ. މި ހާފުގައި ޑެންމާކް އިން ބޮޑަށް ނުރައްކާކުރި ނަމަވެސް ވޭލްސް ވެސް ދިޔައީ ލިބުނު ފުރުސަތުތަކުގައި ނުރައްކާކުރަމުންނެވެ. ހާއްސަކޮށް ބޭލް އަށް މި ހާފުގައި ލިބުނު ދެ ފުރުސަަތު ފާހަގަކޮށްލެވެއެވެ.\nކައިރި ކައިރީގައި ލިބުނު ފުރުސަތުތަކުން ޑެންމާާކް ލީޑު ނަގާފައިވަނީ މެޗުގެ 27 ވަނަ މިނެޓުގައެވެ. ޑޮލްބާގް މި ލަނޑު ކާމިޔާބުކުރި އިރު އޭނާ މި ލަނޑު ކާމިޔާބުކޮށްފައިވަނީ ޕެނަލްޓީ އޭރިއާ ބޭރުން ފޮނުވާލި ހަމަލާއަކުން ގޯލުގެ ކަނަށް އަމާޒުކޮށްގެންނެވެ. މި ބޯޅަ ޖެހިއިރު ކުރިމަތީގައި އޮފްސައިޑު މަގާމުގައި ބްރައިތްވެއިޓް ހުއްޓެވެ.\nމި ލަނޑަށްފަހު ވެސް ގިނަ ފުރުސަތު ތަނަވަސްކޮށްފައިވަނީ ޑެންމާކް އެވެ. ހާއްސަކޮށް މިފަހަރުގެ ޔޫރޯގައި މޮޅު ކުޅުމެއް ދައްކަމުން އަންނަ ޑެމްސްގާޑްގެ ކުޅުން ފާހަގަކޮށްލެވެއެވެ.\nދެވަނަ ހާފުވެސް ވަރުގަދަކޮށް ފެށީ ޑެންމާކެވެ. މި ހާފު ފެށިގެން ތިން މިނެޓުފަހުން އެ ޓީމުން ވަނީ ލީޑު ފުޅާކޮށްފައެވެ. އޭރިއާ ތެރެއިން މި ލަނޑު ޖެހީ ފުރަތަމަ ލަނޑުވެސް ޖެހި ޑޮލްބާގް އެވެ. މިއީ ވޭލްސްގެ ނިކޯ ވިލިއަމްސްއަށް ރަނގަޅަށް ބޯޅަ ދިފާއުނުކުރެވުމުގެ ފައިސާ ނަގައި ބްރައިތްވެއިޓް ދިން ބޯޅައަކުން ޑޮލްބާގް ކާމިޔާބުކުރި ލަނޑެކެވެ.\nޑެންމާކް އާއި ވޭލްސް ކުޅުނު މެޗުގެ ތެރެއިން\nޑެންމާކްގެ ދެވަނަ ލަނޑަށްފަހު ވޭލްސް އިން މަޑުމަޑުން ކުޅުމުގެ ތެރެއަށް ވަންނަން މަސައްކަތްކުރި އެވެ. ހާއްސަކޮށް ބޭލް އަދި ރެމްސީގެ ދައުރު ބޮޑުކޮށް އިތުރަށް ނުރައްކާކުރަން މަަސައްކަތްކުރި ނަމަވެސް ޑެންމާކްގެ ޑިފެންސްލަައިން ފެނުނީ އެއަށްވުރެ ހުށިޔާރުކޮށެވެ.\nމެޗުގެ ފުރިހަމަ ވަގުތު ހަމަވާން ދެ މިނެޓަށްވެފައި ވަނިކޮށް ޑެންމާކްއިން ވަނީ ތިންވަނަ ލަނޑު ޖަހާފައެވެ. މައެލާ މި ލަނޑު ކާމިޔާބުކުރީ ޕެނަލްޓީ އޭރިއާ ތެރެއަށް ޖެންސެން ދިން ބޯޅައަކުންނެވެ. ފުރިހަމަ ވަގުތުގެ ކުޅުން ހަމަވެގެން ރެފްރީ ދެއްކި އިތުރުވަގުތުގެ ތިންވަނަ މިނެޓުގައި ބްރައިތްވެއިޓް ވަނީ ޑެންމާކްގެ ހަތަރުވަނަ ލަނޑު ކާމިޔާބުކޮށްފައެވެ. މިއީ އޮފްސައިޑު ލަނޑެއްކަމަށް ބެލެވުނު ނަމަވެސް ވީއޭއާރު ނިންމީ އެއީ ލަނޑެއް ކަމަށެވެ.\nޑެެންމާކް އަކީ 1992 ވަނަ އަހަރުގެ މުބާރާތުގެ ޗެމްޕިއަން ޓީމެވެ. މީގެއިތުރުން 1984 ވަނަ އަހަރުގެ ޔޫރޯގެ ސެމީފައިނަލަށް ވެސް ދަތުރުކޮށްފައިވެއެވެ. އަދި 2004 ގެ ޔޫރޯގެ ކުއާޓާފައިނަލަށް ވެސް ދަތުރުކޮށްފައިވެއެވެ.\nމިފަހަރުގެ މުބާރާތަކީ ނަފްސާނީ ގޮތުން ޑެންމާކްއަށް ގިނަ ގޮންޖެހުންތަކާއި ކުރިމަތިލާން ޖެހުނު މުބާރާތެކެވެ. މުބާރާތުގެ ފުރަތަމަ މެޗުގައި އެ ޓީމުގެ ތަރި ކްރިސްޓިއަން އެރިކްސަން ހިތް ހުއްޓިގެން ދަނޑުމައްޗަށް ވެއްޓި ފަރުވާދިން ވަގުތަކީ ޓީމު މުޅިން ނަފްސާނީގޮތުން ބަލިކަށިވި ކަމަކަށެވެ.\nފިންލޭންޑާއި ދެކޮޅަށް އެ ދުވަހު ކުޅުނު މެޗުންވެސް ޑެންމާކް ވަނީ ބަލިވެފައެވެ. ނަމަވެސް ހިތްވަރު އެލުވާނުލާ ޓީމުގެ ކުޅުންތެރިން ވަނީ ވަރަށް މަސައްކަތްކޮށްފައެވެ. މި ގްރޫޕުން ކުޅުނު ދެ މެޗުން ބަލިވި ނަމަވެސް ޑެންމާކް ދެވަނަބުރަށް ދިޔައީ ގްރޫޕުގެ ފަހު މެޗުގައި ރަޝިޔާ ބަލިކޮށްގެންނެެވެ.


Jalu hukum thanfeez koh nimi, Fayaz minivan vejje | Mihaaru\nފަޔާޒް: އޭނާގެ މައްޗަށް އިއްވި ދެ އަހަރުގެ ޖަލު ހުކުމް ތަންފީޒުކޮށް ނިމި، މިއަދު ވަނީ މިނިވަންވެފައި --ފޮޓޯ/މިހާރު\nޖަލު ހުކުމް ތަންފީޒުކޮށް ނިމި، ފަޔާޒް މިނިވަންވެއްޖެ\n11 ޖޫން 2018 - 18:41 12 comments\nސެޕްޓެމްބަރު 2015 ގައި ރައީސް އަބްދުﷲ ޔާމީންގެ ދެކަނބަލުން ރިޔާސީ ލޯންޗުކޮޅުގައި ވަޑައިގަންނަވަނިކޮށް، އޭގައި އެއްޗެއް ގޮއްވާލި ހާދިސާއާ ގުޅިގެން ފަޔާޒްގެ މައްޗަށް ޖަލު ހުކުމް އައީ އެ ހާދިސާގެ ތަހުގީގަށް ލޯންޗުކޮޅަށް އަރަން ދިޔަ ފުލުހުންނަށް ހުރަސް އެޅުމަށް ފަޔާޒު އަމުރު ކުރުމުންނެވެ.\nއެ މައްސަލާގައި، ފަޔާޒަށް އިއްވި ދެ އަހަރުގެ ޖަލު ހުކުމް ތަންފީޒުކޮށް ނިމި، މިއަދު އޭނާ މިނިވަންވި ކަން ފަޔާޒްގެ ވަކީލް ހުސްނުއްސުއޫދު ކަށަވަރުކޮށް ދެއްވި އެވެ.\nފަޔާޒް މިނިވަން ވިޔަސް، އޭނާގެ މައްޗަށް ކުރާ ޓެރަރިޒަމްގެ ދައުވާއެއް ކްރިމިނަލް ކޯޓުގައި މިހާރު ވެސް އެބައޮތެވެ. އެ ދައުވާ ކުރަނީ ބ. ހިބަޅިދޫން ހަނގުރާމަވެރި ހަތިޔާރާއި ގޮވާ ތަކެތި ފެނުނު މައްސަލައިގަ އެވެ.\nއެ މައްސަލާގައި ފަޔާޒްގެ މައްޗަށް އެ ދައުވާ ކުރަނީ ސިފައިންގެ ބަޑި ގުދަނުގެ ވެރިއަކަށް އޭނާ ހުރި ދުވަސްވަރު ގަވާއިދާ ޚިލާފަށް ބަޑި ގުދަނުން ބައެއް ހަތިޔާރު ނެރެފައިވާ ކަމަށާއި އަދި މަދުވި ހަތިޔާރުތައް ހޯދަން ކުރި މަސައްކަތަށް އޭނާ ހުރަސް އެޅި ކަމަށް ބުނެ އެވެ. އެ މައްސަލާގައި ކުރީގެ ނައިބު ރައީސް އަހުމަދު އަދީބާއި އިތުރު ބަޔަކަށް ވެސް ދައުވާ ކުރެ އެވެ.\nރިޔާސީ ލޯންޗުކޮޅުގައި އެއްޗެއް ގޮއްވާލި ހާދިސާ ހިނގިއިރު ފަޔާޒަކީ ސިފައިންގެ ބަޑި ގުދަނުގެ ވެރިޔާ އެވެ. އަދި މާލޭ އޭރިޔާގެ ކޮމާންޑަރު ކަމާއި ސްޕެޝަލް ޕްރޮޓެކްޝަން ގްރޫޕް(އެސްޕީޖީ) ގެ ވެރިއަކަށް ވެސް ފަޔާޒް ކުރިން ހުއްޓެވެ. އެ ހާދިސާ ހިނގިއިރު ފަޔާޒަކީ ކާނަލެއްގެ ރޭންކުގައި ހުރި މީހަކަށް ވިޔަސް، އެ ހާދިސާއަށް ފަހު އޭނާ ކެޕްޓަނެއްގެ ރޭންކަށް ދަށް ކުރި އެވެ.\nއިތުރު ލިޔުންތައް ކުށްކުރުން ޓެރަރިޒަމް ކްރިމިނަލް ކޯޓް ރައީސްގެ ލޯންޗުގެ ގޮވުން އަހުމަދު އަދީބު ކުރީގެ ނައިބު ރައީސް އަދީބު އާސަންދަ އާސަންދަ ޕްރައިވެޓް ލިމިޓެޑް\nއަދީބަށް ކުރާ ދެ ދައުވާއެއްގެ ފަހު އަޑުއެހުން މާދަމާ


Anhen TT team bronze medal hoadhaifi\nއަންހެން ޓީޓީ ޓީމު ލޯ މެޑަލް ހޯދައިފި\nލަންކާ އަތުން ރާއްޖެ ބަލިވީ ސީދާ ތިން ސެޓުން\nކ. މާލެ |3ޑިސެންބަރ 2019 | އަންގާރަ 19:25 | 1,645\nއަންހެން ޓީޓީ ޓީމު - މޯލްޑިވްސް އޮލިމްޕިކް ކޮމިޓީ\nނޭޕާލުގައި މިހާރު ކުރިޔަށްދާ 13 ވަނަ ސައުތު އޭޝިއަން ގޭމްސްގެ އަންހެން ޓީޓީ ޓީމު ލޯ މެޑަލް ހޯދައިފިއެވެ.\nސެމީ ފައިނަލުގައި ރާއްޖެއިން ވާދަކޮށްފައިވަނީ ސްރީލަންކާ އާއި ދެކޮޅަށެވެ.\nރާއްޖެ މައްޗަށް ލަންކާއިން ކުރި ހޯދީ ސީދާ ތިން ގޭމުންނެވެ.\nފުރަތަމަ ގޭމަށް ރާއްޖެއިން ނިކުތީ ގައުމީ ޗެމްޕިއަން ފާތިމަތު ދީމާ އަލީއެވެ. ވާދަވެރި ކުޅުމެއް ފެނިގެންދިޔަ މި މެޗު ލަންކާގެ އެރެންޑީ ކާމިޔާބުކުރީ ތިން ސެޓު އެއް ސެޓުންނެވެ. މެޗުގެ ފުރަތަމަ ސެޓުގައި ދީމާގެ ފަރާތުން އާދައިގެ ކުޅުމެއް ފެނިގެންދިޔައިރު، މި ސެޓު އެރެންޑީ ކާމިޔާބުކުރީ 11-4 އިންނެވެ. މެޗުގެ ދެވަނަ ސެޓުގައި ދީމާ މޮޅަށް ކުޅުނު ނަމަވެސް ފަހު ވަގުތު އެރަންޑީ ވަނީ ދީމާގެ މައްޗަށް ކުރި ހޯދައިފައެވެ. މި ސެޓު އެރެންޑީ ކާމިޔާބުކުރީ 12-10 އިންނެވެ. ފޯރިގަދަ ކުޅުމެއް ފެނިގެންދިޔަ މި މެޗުގެ ތިން ވަނަ ސެޓު ދީމާ ކާމިޔާބުކުރީ 12- 14 އިންނެވެ. މެޗުގެ ފަހު ސެޓު ލަންކާގެ އެރެންޑީ ކާމިޔާބުކުރީ 13-11 އިންނެވެ.\nދެވަނަ ގޭމުގައި އައިޝަތު ރަފާ ނާޒިމް ކުޅެން ނިކުތީ ލަންކާގެ އިޝާރާ އާއި ދެކޮޅަށެވެ. މި މެޗު އިޝާރާ ކާމިޔާބުކުރީ ތިން ސެޓު އެއް ސެޓުންނެވެ. މެޗުގެ ފުރަތަމަ ސެޓު އިޝާރާ ކާމިޔާބުކުރީ 11-6 އިންނެވެ. ދެވަނަ ސެޓުގައި ރަފާގެ ފަރާތުން ތަފާތު މޮޅު ކުޅުމެއް ފެނިގެންދިޔައިރު މި ސެޓު ރަފާ ކާމިޔާބުކުރީ 10-12 އިންނެވެ. ނަމަވެސް މެޗުގެ ފަހު ދެ ސެޓުގައި ރަފާގެ ފަރާތުން ފެނިގެން ގޮސްފައިވަނީ އާދައިގެ ކުޅުމެކެވެ. މި ދެ ސެޓު އިޝާރާ ކާމިޔާބުކުރީ 11-3 އަދި 11-6 އިންނެވެ.\nފަހު ގޭމުގައި ރާއްޖޭގެ ލައިޝާ ފަތުހުﷲ ކުޅެން ނުކުތީ ލަންކާގެ ޕުސީލާ އާއި ދެކޮޅަށެވެ. މި މެޗު ޕުސީލާ ކާމިޔާބުކުރީ ތިން ސެޓު އެއް ސެޓުންނެވެ. މެޗުގެ ފުރަތަމަ ސެޓު މޮޅު ކުޅުމަކާއި އެކު ލައިޝާ ކާމިޔާބުކުރި އިރު މި ސެޓު ލައިޝާ ކާމިޔާބުކުރީ 10-12 އިންނެވެ. ނަމަވެސް ލައިޝާގެ މައްޗަށް ޖެހިގެން އައި ތިން ސެޓުގައި ޕުސީލާ ވަނީ ކުރި ހޯދައިފައެވެ. މި ތިން ސެޓު ޕުސީލާ ކާމިޔާބުކުރީ 11-6، 11-8 އަދި 11-4 އިންނެވެ.\nމެޗަށްފަހު ވާހަކަ ދައްކަމުން ޓީޓީ ކޯޗު އިބްރާހީމް ޝިއުރީ ބުނީ ދީމާގެ މެޗު ކާމިޔާބު ކުރަން ދެ ސެޓު ލިބުނު ކަމަށާއި ނަސީބު ކަން ދިމާވި ގޮތުން އެކަން އެހެން ނުވީ ކަމަށެވެ. މީގެ އިތުރުން ޝިއުރީ ބުނީ މިއީ ރާއްޖޭގެ ޓީޓީ އަށް އެންމެ ކާމިޔާބު އަހަރު ކަމަށެވެ.\nމެޗަށް ފަހު ވާހަކަ ދައްކަމުން ރަފާ ބުނީ ސެމީގައި ލަންކާ އާއި ދެކޮޅަށް ކުޅުނު މެޗުގައި ރަނގަޅު ވާދައެއް ކުރެވުނު ކަމަށާއި ކުރިޔަށް އޮތް ތަނުގައި މިއަށް ވުރެ ރަނގަޅު ކާމިޔާބީ އެއް ހޯދަން މަސައްކަތް ކުރާނެ ކަމަށެވެ. ގައުމީ ޗެމްޕިއަން ދީމާ ބުނީ މި މުބާރާތުން ރަނަގަޅު މެޗް އެކްސްޕީރިއަންސެއް ލިބުނު ކަމަށާއި މެޗުތަކުގައި ރާއްޖޭގެ ކުޅުންތެރިން ރަނގަޅަށް ކުޅުނު ކަމަށެވެ.


Covid-19: Kurehdhoo In Ithuru2Meehaku Positive Vejje | Hathaavees\nކޮވިޑް-19: ކުރެއްދޫ އިން އިތުރު ދެ މީހަކު ޕޮޒިޓިވް ވެއްޖެ\nކުރެއްދޫ ރިސޯޓުން ބައްޔަށް ޝައްކުވެގެން ޓެސްޓްކުރި އިތުރު ދެ މީހަކު ކޮރޯނާ ވައިރަސްއަށް ޕޮޒިޓިވްވެއްޖެއެވެ. މި އަދަދާއި އެކުގައި ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ6އަކަށް އަރާފައެވެ.\nއެންމެ ފުރަތަަމަ ރާއްޖެއިން ކޮވިޑް-19 އަށް ޕޮޒިޓިވްވީ ވެސް ކުރެއްދޫގެ ދެ މުވައްޒަފުންނެވެ. އަދި އޭގެފަހުން ޕޮޒިޓިވް ވެފައިވަނީ ސޭންޑީޒް ބަތަލާ ރިސޯޓަށް ޗުއްޓީ ހޭދަ ކުރުމަށް އައި އިޓަލީގެ ދެ ފަތުރުވެރިންނެވެ. ކުރެއްދޫއިން އިތުރު ދެ މީހަކު ޕޮޒިޓިވް ވުމާއި ގުޅިގެން އެ ރިސޯޓުން ޖުމްލަ ހަތަރު މީހަކު ޕޮޒިޓިވްވީއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން މައުލޫމާތު ދޭ ގޮތުގައި މިފަހަރުވެސް ކޮވިޑް-19 އަށް ޕޮޒިޓިވް ވެފައިވަނީ ބިދޭސީ ދެ މީހެކެވެ. އެންމެ ފުރަތަމަ ކޮވިޑް-19 ޖެހުނީ އިޓަލީގެ ފަތުރުވެރިއަކަށެވެ. ނަމަވެސް ކަމާބެހޭ އިދާރާތަކަށް އެކަން ފާހަގަވީ އޭނާ އެނބުރި ގައުމަށް ދިޔަ ފަހުންނެވެ. އޭނާއަކީ ކުރެއްދޫ ރިސޯޓުގައި ޗުއްޓީ ހޭދަ ކުރަމުން ދިޔަ މީހެކެވެ. އޭނާ ވަނީ އެނބުރި ގައުމަށް ދިއުމުގެ ގޮތުން މާލެ އައިސް ނުފުރިގެން ދެ ދުވަހު މާލޭގައިވެސް މަޑުކޮށްފައެވެ.\nހަމައެއާއެކުގައި އޭނާ އެ ދެ ދުވަހު މާލޭގައި މަޑުކުރިއިރު ބައްދަލުކުރި މީހުންނާއި ވާހަކަދެކެވުނު މީހުންގެ ކޮންޓެކްޓް ޓްރޭސިން ހެދުމުގެ މަސައްކަތް ސަރުކާރުން ގެންދަނީ ކުރިޔަށެވެ. އޭނާ މާލެ އައިސް ދެ ދުވަހު މަޑުކުރީ މާގިރި ހޮޓެލުގައެވެ. ޓޫރިސްޓް މީހާ މާލޭ އައިސް ހުރި މާގިރި ހޮޓަލްގެ 15 މުވައްޒަފަކު ސެލްފް އައިސޮލޭޝަންއަށް ދިޔުމަށް ވަނީ އަންގައިފަ އެވެ. އަދި އެމިރޭޓްސްގެ ޓިކެޓިން އޮފީހުން އޭނާއާ މުއާމަލާތް ކުރި، ދިވެހި އަންހެން މުވައްޒަފެއްގެ ފަރާތުން އަލާމާތްތައް ފެނުމުން އޭނާ ވެސް ވަނީ މިއަދު ކަރަންޓީނުކޮށްފަ އެވެ.\nކުރެއްދޫ ރިސޯޓުގެ ރޫމް އައިސޮލޭޝަންގައި 65 މީހަކު އަދި އެ ރަށުން ބޭރުން ހޯމް އައިސޮލޭޝަންގައި 25 މީހަކު އެބަ ތިއްބެވެ.


vnews - Social media ge nurahkaatherikan angaidhey dhiraasaa thakah nazareh\nސޯޝަލް މީޑިއާގެ ނުރައްކާތެރިކަން އަންގައިދޭ ދިރާސާތަކަށް ނަޒަރެއް\n12 ޖެނުއަރީ 2018\nއަންހެނަކު ސްމާޓް ފޯނެއް ބޭނުންކުރަނީ -- ފޮޓޯ: ގެޓީ އިމޭޖަސް\nދުނިޔޭގެ އާބާދީގެ ތެރެއިން އާންމު ގޮތެއްގައި ސޯޝަލް މީޑިއާ ބޭނުންކުރާ މީހުންގެ އަދަދު ތިން ބިލިއަނަށް އަރަ އެވެ. މިއީ ދުނިޔޭގެ ޖުމްލަ އާބާދީގެ 40 އިންސައްތަ މީހުންނެވެ. ރިޕޯޓްތައް ބުނާގޮތުން މިއިން ކޮންމެ މީހަކު ދުވާލެއްގެ މައްޗަށް އެވްރެޖްކޮށް ދެ ގަޑިއިރު ސޯޝަލް މީޑިއާ އަޕްޑޭޓް ކުރުމާއި، އެހެން ޕޯސްޓްތައް ބެލުމުގައި ހޭދަކުރެ އެވެ. އެންމެ މިނެޓަކަށް ބަލާލާއިރު ބައި މިލިއަނަށް ވުރެ ގިނަ ޓްވީޓާއި، ސްނެޕް ޗެޓް ފޮޓޯ އަޕްލޯޑް ކުރެވެ އެވެ.\nއަޅުގަނޑުމެންގެ ތެރެއިން ގިނަ މީހުން ދުވާލެއްގެ މިހާ ގިނަ ވަގުތު ސޯޝަލް މީޑިއާގައި ހޭދަކުރާއިރު މިއީ ނަފްސާނީ ދުޅަހެޔޮ ކަމަށް ކިހާ ވަރެއްގެ ގެއްލުމެއް ހުރި ކަމެއްތޯ އެވެ؟ މިކަމާއި ބެހޭގޮތުން ހަދާފައިވާ ދިރާސާތަކުން ބުނަނީ ކީކޭބާ އެވެ؟\nސޯޝަލް މީޑިއާ އަކީ ދާދިފަހުން ތައާރަފްވެގެން އައިސްފައިވާ މީޑިއާގެ ވަސީލަތެއް ކަމުން މިކަމާއި ބެހޭ ގޮތުން ހަދާފައިވާ ދިރާސާތައް މަދެވެ. އަދި މީގެތެރެއިން ގިނަ ދިރާސާތަކަކީ އާންމު ފަރާތްތަކުން ހަދާފައިވާ ދިރާސާތަކެކެވެ. އަދި ގިނަ ދިރާސާތައް ހަދާފައިވަނީ ފޭސްބުކް ބޭނުންކުރާ މީހުންގެ މެދުގަ އެވެ. ނަމަވެސް ދިރާސާކުރާ ފަރާތްތަކުން މިހާރު ދަނީ ސޯޝަލް މީޑިއާ ބޭނުންކުރުމާއި ބެހޭ ގޮތުން ހާއްސަ ދިރާސާތަކެއް ހަދަމުންނެވެ. އަދި މި ދިރާސާތަކުގެ އަލީގައި ހޯދިފައިވާ ކަންތައްތަކުގެ މައްޗަށް ބަލާލާނަމެވެ.\nސޯޝަލް މީޑިއާއަކީ އެ މީހެއްގެ ޝުއޫރުތައް ފާޅުކުރަން ބޭނުންކުރާ ވަސީލަތެކެވެ. މީގެ ތެރޭގައި ގިނައީ ކަންކަމާއި ހިތްހަމަނުޖެހުން ފާޅުކުރުމުގެ ގޮތުން ކުރާ ޕޯސްޓްތަކެވެ. ގިނަ ފަހަރަށް ސިޔާސީ ކަންތައްތަކާއި ގުޅުންހުރި ހިޔާލުތަކެވެ. އަދި ހިތްހަމަނުޖެހުންތަކެވެ. 2015 ވަނަ އަހަރު އެމެރިކާގެ ޕިއު ރިސާޗް ސެންޓަރުން ހަދާފައިވާ ދިރާސާއަކަށް ބަލާލާނަމެވެ. 1،800 މީހުންގެ މެދުގައި ހެދި ދިރާސާއަކުން ދައްކާ ގޮތުގައި ސޯޝަލް މީޑިއާއަކީ ސްޓްރެސް ނުވަތަ ފިކުރު ބޮޑުވުން އިތުރުކޮށްދޭ އެއްޗެކެވެ. އަދި މިކަން އަންހެނުންގެ މެދުގައި އިތުރެވެ.\nމި ދިރާސާއިން ހާމަވި ގޮތުގައި ޓްވިޓަ ބޭނުންކުރާ އެހެން މީހުން ފާޅުކުރާ ހިޔާލުތަކާއި ގުޅިގެން އެހެން މީހުން ފިކުރު ބޮޑުވާ މިންވަރު އިތުރުވެ އެވެ. ނަމަވެސް މިއީ ސްޓްރެސްގެ މިންވަރު ދަށްކުރުމަށްވެސް ބައެއް މީހުން ބޭނުންކުރާ ވަސީލަތެކެވެ. ހާއްސަކޮށް އަންހެނުންގެ މެދުގަ އެވެ. ކަންކަމާއި ހިޔާލުފާޅުކުރުމަކީ އަންހެނުންގެ ފިކުރު ބޮޑުވުމުގެ މައްސަލަ ހައްލުކޮށްދޭ ކަމެއް ކަމަށްވެސް މި ދިރާސާއިން ހާމަވި އެވެ. އެހެންކަމުން ސޯޝަލް މީޑިއާއަކީ ފިކުރު ބޮޑުވުމާއި ކޮންމެވެސް ވަރަކަށް ގާތްކޮށްދޭ އެއްޗެއް ކަމަށް ދިރާސާވެރިން ނިންމާފައިވެ އެވެ.\nބަޔަކު ސްމާޓް ފޯންތަކެއް ބޭނުންކުރަނީ -- ފޮޓޯ: ގެޓީ އިމޭޖަސް\nސޯޝަލް މީޑިއާއަކީ ކަންކަމާއި މެދު ދެކޭ ގޮތް ނުވަތަ ވަކިކަމަކާއި މެދު ކުރެވޭ އިހްސާސްތައް ބަދަލުކޮށްލުވާ އެއްޗެކެވެ. 2014 ވަނަ އަހަރު އޮސްޓްރޭލިއާގައި ހަދާފައިވާ ދިރާސާއަކުން ދައްކާ ގޮތުގައި 20 ވަރަކަށް މިނެޓު ފޭސްބުކްގައި ހޭދަކުރުމަކީ މީހުންގެ މޫޑް ދަށްކުރުވާ ކަމެކެވެ.\nމި ދިރާސާއިން ހާމަވި ގޮތުގައި ފޭސްބުކް ބޭނުންކުރާ މީހުންގެ ތެރެއިން ގިނަ މީހުންނަކީ ފޭސްބުކް ބޭނުންކުރަން ބޭނުންވާ ބައެއް ނޫނެވެ. ސަބަބަކީ އެ މީހުން ދެކޭ ގޮތުގައި ފޭސްބުކްއަކީ އެ މީހުންގެ އަގުހުރި ވަގުތުތައް ބޭކާރުކޮށްލާ އެއްޗެކެވެ.\nޔުނިވަސިޓީ އޮފް ކެލިފޯނިއާއިން ކޮށްފައިވާ ދިރާސާއަކުން ހާމަވާ ގޮތުގައި ފޭސްބުކްއަކީ އެތައް މިލިއަން ބައެއްގެ މޫޑާއި ކުޅެލުމުގެ ބާރު ލިބިފައިވާ ވަސީލަތެކެވެ. އެ ދިރާސާގައި ފޭސްބުކް ބޭނުންކުރާ 100 މިލިއަން މީހުންގެ ބިލިއަނަކަށްވުރެ ގިނަ ސްޓޭޓަސް ދިރާސާކޮށްފައިވެ އެވެ.\nސޯޝަލް މީޑިއާ ބޭނުންކުރުމަކީ މީހުންގެ ސިކުނޑިއަށް ހާސްކަން ގެނުވާވެސް އެއްޗެކެވެ. މިގޮތުން ސޯޝަލް މީޑިއާ ބޭނުންކުރުމަކީ މީހުންގެ ހިތްތަކުގައި ހާސްކަން އިތުރުކުރުވާ، އަދި ހަށިގަނޑު ވަރުބަލިވުމުގެ އިހްސާސްތައް ގެނުވާ، އަދި މީގެ އިތުރުން ކަންކަމާއި ވިސްނުމަށް ދަތިވެ، ނިދިން މަހުރޫމް ކުރުވާ ކަމެއްކަމަށްވެސް ދިރާސާތަކުން ހާމަވެ އެވެ.\nމީގެތެރެއިން އެއް ދިރާސާއިން ހާމަވާ ގޮތުގައި ހަތަކަށް ވުރެ ގިނަ ސޯޝަލް މީޑިއާ ޕްލެޓްފޯމް ބޭނުންކުރާ މީހުންނަކީ އާންމު ގޮތެއްގައި ދެ ޕްލެޓްފޯމް ބޭނުންކުރާ މީހުންނާއި އަޅާކިޔާއިރު، ހާސްކަން ބޮޑުވާ ބައެކެވެ. ނަމަވެސް ސޯޝަލް މީޑިއާ ބޭނުންކުރާ މީހުންގެ މެދުގައި ހާސްކަން އިތުރުވާ ސަބަބު އަދި ޔަގީންކުރެވިފައެއް ނުވެ އެވެ.\nނުރައްކާތެރި ނަފްސާނީ ބައްޔެއް ކަމަށްވާ ޑިޕްރެޝަންއަކީ ވެސް ސޯޝަލް މީޑިއާ އާންމު ގޮތެއް ބޭނުންކުރާ މީހުންގެ މެދުގައި އާންމު ކަމެކެވެ. 2016 ވަނަ ހަދާފައިވާ ދިރާސާއަކުން ދައްކާ ގޮތުން ސޯޝަލް މީޑިއާ ޕްލެޓްފޯމްތައް މެދުވެރިކޮށް ހިންގާ "ބުލީ" ކުރުން ނުވަތަ ހަނގާކުރުން ފަދަ އަމަލުތަކަކީ ޑިޕްރެޝަން ފަދަ ބަލިތައް އިތުރުވާ ސަބަބެކެވެ.\nމީގެ އިތުރުން ޓްވިޓަ މެދުވެރިކޮށް ޑިޕްރެޝަންގެ މައްސަލަ ކުރިމަތިވެފައިވާ މީހުން ދެނެގަތުމަށްވެސް މިހާރު ދަނީ ދިރާސާތަކެއް ހަދަމުންނެވެ. ސަބަބަކީ ޓްވިޓަ މެދުވެރިކޮށް ފާޅުކުރާ ހިޔާލުތަކަކީ އެ މީހެއްގެ ނަފްސާނީ ދުޅަހެޔޮކަމުގެ ހާލަތު ވަޒަންކުރުމުގައި އެހީވެދޭ އެއްޗެއް ކަމަށް ދިރާސާކުރާ ފަރާތްތަކުން ގަބޫލުކުރެ އެވެ.\nމީހަކު ނިދަން އޮވެ ސްމާޓް ފޯނެއް ބޭނުންކުރަނީ -- ފޮޓޯ: ގެޓީ އިމޭޖަސް\nއިންސާނުންނަކީ އާންމު ގޮތެއްގައި ރޭގަނޑުގެ ވަގުތު އަނދިރީގައި ހޭދަކުރާ ބައެކެވެ. ނަމަވެސް މިހާރު ގިނަ މީހުންގެ ކުރިމަތީގައި ކޮންމެވެސް މަސްނޫއީ ދިއްލުމެއް ވެއެވެ. ކޮންމެވެސް ސްމާޓް ފޯނެއް ނުވަތަ އެފަދަ އެހެން އާލާތެކެވެ. މިފަދަ ސާމާނުން ބޭރުކުރާ މަސްނޫއީ އައްޔަކީ އިންސާނުންގެ ހަށިގަނޑު އަރާމުކުރުމަށް ބޭނުންވާ މުހިއްމު މާއްދާއެއް ކަމަށްވާ "މެލަޓޮނިން" އުފެއްދުމަށް ހުރަސްއަޅާ އެއްޗެކެވެ.\nމި އަލި އެންމެ ގިނައިން ފޯރުކޮށްދެނީ ސްމާޓް ފޯންތަކާއި ލެޕްޓޮޕްތަކުންނެވެ. ޔުނިވަސިޓީ އޮފް ޕިޓްސްބާގްއިން ހަދާފައިވާ ދިރާސާއަކުން ދައްކާ ގޮތުން ރޭގަނޑުގެ ވަގުތުތައް، ހާއްސަކޮށް ނިދުމުގެ ކުރިން ސޯޝަލް މީޑިއާ ބޭނުންކުރުމަކީ ނިދިން މަހްރޫމް ކުރުވާ ކަމެކެވެ.\nމީގެ އިތުރުންވެސް ސޯޝަލް މީޑިއާއަކީ މިފަދަ އެތަކެއް މައްސަލަތަކެއް ކުރިމަތިކުރުވާ އެއްޗެކެވެ. މީގެތެރޭގައި ދެވިހިފުން، އަމިއްލަ ނަފްސާއިމެދު ދެކޭ ގޮތް ބަދަލުވުން، ސިއްހީ ދުޅަހެޔޮކަމަށް އަސަރުކުރުން، އެހެން މީހުންނާއިއެކު އޮންނަ ގުޅުމަށް ނުރަނގަޅު އަސަރުތައް ކުރުން، އަދި ހަސަދަވެރިވުން ހިމެނެ އެވެ.


Soleimani: Iran'ge mashhooru hanguraamaveriyaa, medhuirumatheege...\nސުލައިމާނީ: އިރާންގެ މަޝްހޫރު ހަނގުރާމަވެރިޔާ، މެދުއިރުމަތީގެ އޮޕަރޭޝަންތަކުގެ މޭސްތިރި\nސުލައިމާނީ އަވަހާރަކޮށްލާފައިވަނީ ހުކުރު ދުވަހު އެމެރިކާއިން ދިން ހަމަލާއެއްގައި\nސުލައިމާނީ އަވަހާރަކޮށްލުމުން އިރާނުގައި އަންނަނީ ތިން ދުވަސް ވަންދެން ގައުމީ ހިތާމަފާޅުކުރަމުން\nއިރާގާއި ސީރިޔާގައި އައިސިސްގެ ބާރު ކަނޑުވާލުމުގައި ސުލައިމާނީގެ ދައުރު ބޮޑު\nކ. މާލެ |5ޖެނުއަރީ 2020 | އާދީއްތަ 22:40 | 2,847\nސުލައިމާނީ- އިރާނުގައި ދެވަނަ އަށް އެންމެ ނުފޫޒުގަދަ ބޭފުޅާ - ޓްވިޓަރ\nއިރާނުގެ އެތައް ހާސް ރައްޔިތުންގެ ހިތްތަކުން ޖާގަ ހޯއްދަވާ، އިރާނުގައި ދެވަނަ އަށް އެންމެ ބާރުގަދަ އަދި އެމެރިކާ އާއި އިސްރާއީލް އިތުރުން ސައުދީ އަރަބިއްޔާއިން ފާއިތުވިގެންދިޔަ ވިއްސަކަށް އަހަރު މެދުކެނޑުމެއް ނެތި އެމީހަކަށް ފާރަލަމުންދިޔަ އިރާނުގެ ސަލާމަތީ ބާރުތަކުގެ އެންމެ މަތީވެރިޔާ މޭޖަރ ޖެނެރަލް ގާސިމް ސުލައިމާނީ މިވަނީ އެންމެ ފަހުން އަވަހާރަކޮށްލާފަ އެވެ. ހުކުރު ދުވަހު އެމެރިކާއިން ދިން ހަމަލާތަކުގައި ސުލައިމާނީ އަވަހާރަ ކޮށްލާފައިވަނީ ބަޣްދާދުގެ ބައިނަލްއަގްވާމީ ވައިގެ ބަނދަރުން ކާރުކޮޅެއްގައި ނިކުންނަވަނިކޮށް ދިން ހަމަލާތަކެއްގަ އެވެ.\nސުލައިމާނީ އަވަހާރަކޮށްލުމަކީ އެމެރިކާއަށް މިފަހަކަށް އައިސް ލިބިގެންދިޔަ އެންމެ ބޮޑު ކާމިޔާބީއެވެ. ވަކިން ޚާއްސަކޮށް ވެރިކަމުން އަޒުލުކުރުމަށް އެމެރިކާގެ ހައުސް އިން ފާސްކޮށްފައިވާ އެމެރިކާގެ ރައީސް ޑޮނަލްޑް ޓްރަމްޕަށް މިއީ ވަރަށްވެސް ބޮޑު ކާމިޔާބީއެކެވެ. ސުލައިމާނީ އަވަހާރަކޮށްލުމަށް ދިން ހަމަލާ ދިފާއު ކުރައްވަމުން ޓްރަމްޕް ތަކުރާރުކޮށް ވިދާޅުވެފައިވަނީ ސުލައިމާނީ އަކީ ކުށެއްނުކުރާ އެތައް ހާސް ބަޔަކު މަރާފައިވާ ގާތިލެއްކަމަށެވެ. ސުލައިމާނީ އަވަހާރަކޮށްލެވުމަކީ ޕެންޓަގަންއިން ސިފަކުރާގޮތުގައި އިރާނުން އެމެރިކާއަށް ހަމަލާދިނުމަށް ކުރިޔަށްރާވާފައިވާ ހުރިހާ ޕްލޭނެއް ފެއިލްކޮށްލެވިގެން ދިޔަކަމެކެވެ.\nނަމަވެސް އިރާނަށް މިއީ ފޫނުބެއްދޭނެ ވަރުގެ ގެއްލުމެކެވެ. އިރާނަށް ގެއްލިގެން އެދިޔައީ އެމީހުންގެ ގައުމީ ބަތަލޮކެވެ .އިރާނުގެ ސުޕްރީމް ލީޑަރ އާޔަތުﷲ އަލީ ހާމަނައީ ވަނީ ތިން ދުވަސް ގައުމީ ހިތާމައިގެ ދުވަސްތަކުގެ ގޮތުގައި ފާހަގަކުރެއްވުމަށް ނިންމަވާފައެވެ. ސުލައިމާނީ އަވަހާރަކޮށްލި ޚަބަރަކީ އިރާނާއި އިރާނުން ވާގިވެރިވާ ހަނގުރާމަވެރި ޖަމާއަތްތައް ވަކިން ޚާއްސަކޮށް ޝީޢީންނަށް ލިބިގެންދިޔަ ވަރަށް ބޮޑު ޝޮކެކެވެ. އެމީހުންނަށް ގެއްލިގެން އެދިޔައީ އަގުހުރި ޖަވާހިރެކެވެ.\nސުލައިމާނީ އަކީ އިރާނުން ބޭރުގައި ހިންގާ ހަނގުރާމަވެރި އޮޕަރޭޝަންތައް ވަކިން ޚާއްސަކޮށް އިރާގުގެ ޝީޢީ ޖަމާއަތްތަކުންނާއި ސީރިޔާގައި އިސްލާމިކް ސްޓޭޓާއި ދެކޮޅަށް ކުރިޔަށްގެންދާ ހަމަލާތަކުގެ މޭސްތިރިޔާ އެވެ. މެދުއިރުމަތީގައި އިރާނުގެ ސިޔާސަތުތައް ތަންފީޒުކުރެވެމުން ގޮސްފައިވަނީ ސުލައިމާނީގެ ބެއްލެވުމުގެ ދަށުންނެވެ. މެދުއިރުމަތީގައި އައިސިސް ބަލިކުރުމުގައި ސުލައިމާނީ އަދާކުރައްވާފައިވާ ދައުރުގެ ސަބަބުން ސުލައިމާނީ އަކީ މެދުއިރުމަތީގެ އެހެން ގައުމުތަކާއި އިރާނު މީހުންގެ މެދުގައި ގައުމީ ބަތޮލެވެ. މުޅި ދިރިއުޅުއްވުން ހަނގުރާމަ އާއި އިރާނު ދިފާޢުކުރެއްވުމުގައި ހޭދަކުރެއްވި ސުލައިމާނީ އަކީ އިރާނުގެ ސަލާމަތީ ބާރުތަކުގައި ހަރަކާތްތެރިވާ ސިފައިންގެ ލޯތްބާއި އިތުބާރު ހޯއްދަވާފައިވާ ބޭފުޅެކެވެ. އެމެރިކާއަށް ދެކޮޅަށް ސުލައިމާނީ ގެންގުޅުއްވި ސިޔާސަތުތަކާއި ސުލައިމާނީ ކަންކަން ކުރައްވާއިރު ގެންގުޅުއްވާ އުސޫލުތައް އެއީ އެތައް ބަޔެއްގެ ހިތްތަކުން ސުލައިމާނީ ޖާގަ ހޯދުމުގެ އަސްލެވެ.\nސުލައިމާނީ ޓޭންކަރެއް ކައިރިން ހިންގަވާފައި ވަޑައިގަންނަވަނީ- އައިސިސް އާ ދެކޮޅަށް 2015 ވަނަ އަހަރު ދިން ހަމަލާތަކުގައި އިސްކޮށް އުޅުއްވި\n" ބޭނުންފުޅުވާ ކަމެއް ހާސިލްކުރައްވާ "\nސުލައިމާނީ އުފަންވެ ވަޑައިގެންނެވީ 1957 ވަނަ އަހަރުގެ މަރޗްމަހުގެ 11 ވަނަ ދުވަހު އެވެ. މަޑުމައިތިރި މިޒާޖެއްގެ ސުލައިމާނީ އަކީ ދަނޑުވެރި ފަގީރު އާއިލާއަކަށް ނިސްބަތްވެ ވަޑައިގަންނަވާ ބޭފުޅެކެވެ. އުމުރުފުޅުން 13 އަހަރުގައި ސުލައިމާނީ ކަރްމަން އަށް ދިރިއުޅުން ބަދަލުކުރެއްވި އެވެ. އެތަނުގައި ކޮންސްޓްރަކްޝަން ވަޒީފާ އަދާކުރައްވަމުން ބައްޕަ ނަންގަވާފައިވާ ލޯން އަދާކުރުމުގައި އެހީތެރިކަން ދެއްވަމުން ގެންދެވި އެވެ. އަދި އެދުވަސްވަރު ހަނގުރާމައިގެ އުކުޅުތައް ދަސްކުރައްވާ ލިބޭ ހުސްވަގުތުތަކުގައި ހާމަނާއީ ދެއްވާ ދީނީ ތަގުރީރުތައް އަޑު އައްސަވަމުން ގެންދެވި އެވެ.\nއިރާނުގައި އޭރު އޮތް ރަސްކަން ނިމުމަކަށް ގެނެސް އާޔަތުﷲގެ ސިޔާސަތުގެ ދަށުން އިސްލާމިކް ރިޕަބްލިކް ސަރުކާރެއް އެގައުމުގައި އުފެދިގެންދިޔަ އެވެ. އެއާއެކު އިސްލާމިކް ރިވޮލިޔުޝަނަރީ ގާޑު 1979 ގައި އުފެދިގެންދިޔަ އެވެ. އަދި ސުލައިމާނީ އަމިއްލަފުޅަށް އިސްލާމިކް ރިވޮލިޔުޝަނަރީ ގާޑް އާއި ގުޅިވަޑައިގަތެވެ. ބައެއް ރިޕޯޓްތައް ބުނާގޮތުން ސުލައިމާނީ ހަނގުރާމައިގެ ތަމްރީނުތައް ހެއްދެވީ ހަ ހަފްތާގެ މުއްދަތަށެވެ. އެއަށްފަހު 1980 ން 1988 ށް ކުރި އިރާނު އިރާގު ހަނގުރާމައިގައި ބައިވެރިވެ ވަޑައިގެންނެވި އެވެ. ސުލައިމާނީ ގިނަ ބަޔަކަށް ފުރަތަމަ ފަހަރަށް ފާހަގަވެގެން ގޮސްފައިވަނީ މިހަނގުރާމައިގެ ތެރޭގަ އެވެ. އިރާގު ބޯޑަރުގައި އިރާނުގެ ފައުޖުތައް ގެންގުޅުއްވި ހިކުމަތްތެރި ގޮތުން ގައުމީ ބަތަލެއްގެ ދަރަޖަ ސުލައިމާނީ އަށް ލިބިގެންދިޔަ އެވެ.\nހިޔަނި ކޮމާންޑަރުގެ ގޮތުގައި މަޝްހޫރުވެފައިވާ ސުލައިމާނީ 1998 ވަނަ އަހަރު ގުދުސް ފޯސްގެ އިސްވެރިޔާކަމުގެ މަގާމަށް ވަޑައިގެންނެވި އެވެ. ސަލާމަތީ ބާރުތަކުގެ އެންމެ އިސްވެރިޔާގެ މަގާމުގައި ސުލައިމާނީ ހުންނަވާ ލުބްނާންގެ ހިޒްބުﷲ ޖަމާޢަތާއި ސީރިއާގެ ރައީސް ބައްޝާރުލް އަސަދް އަދި އިރާގުގައި ހަރަކާތްތެރިވާ ޝީޢީ ޖަމާޢަތްތަކާއި ގާތްގުޅުމެއް ބަދަހި ކުރެއްވި އެވެ. އިސްވެރިޔާގެ މަގާމުގައި ހުންނެވިއިރު ކުރީކޮޅު ސުލައިމާނީ އެހާބޮޑަށް އާންމުންގެ ތެރެއިންނާއި ހަނގުރާމަތަކުން ފެނިގެންގޮސްފަ އެއް ނުވެއެވެ. ނަމަވެސް މިފަހަކުން ސުލައިމާނީގެ ފޮޓޯތައް ސޯޝަލް މީޑިޔާ އާއި ޚަބަރުތަކުގައި ޝާޢިއުކު ރެވިގެންދާއިރު އިރާނުގެ ސުޕްރީމް ލީޑަރ އާޔަތުﷲ އަލީ ހާމަނާއީ އާ ބައްދަލުކުރައްވާ މަންޒަރުތަކަށްވެސް ވަނީ ގިނަ ބައެއްގެ ސަމާލުކަން ލިބިގެންގޮސްފަ އެވެ.\nސުލައިމާނީ އަކީ އިރާނާއި އިރާގުގެ އިތުރުން ސީރިއާގައިވެސް ބާރުގަދަ ބޭފުޅެކެވެ. އިރާގުގެ އޮފިޝަލަކާ ހަވާލާދީ ރޮއިޓަރސް އިން ބުނެފައިވަނީ ސުލައިމާނީ އަކީ އެންމެން ދައްކާ ވާހަކަވެސް ވަރަށް ރަނގަޅަށް އަޑުއައްސަވާ ބޭފުޅެކެވެ. ސުލައިމާނީ ބޭނުންވާ ކަމެއް އެހާބޮޑަށް ފާޅުކުރައްވަމުން ނޫޅުއްވާނެ އެވެ. ނަމަވެސް ސުލައިމާނީ ބޭނުންފުޅުވާ ކަމެއް ހާސިލްކުރައްވާނެ ކަމަށް އިރާގުގެ އޮފިޝަލް ވިދާޅުވި އެވެ.\nއިރާގުގެ ކުރީގެ އޮފިޝަލަކު ރޮއިޓާސް އަށް ސުލައިމާނީ އާ ގުޅޭގޮތުން މައުލޫމާތު ދެއްވަމުން ވިދާޅުވީ ސުލައިމާނީއަކީ އޮފީހުގެ ގޮނޑީގައި އިންނަވާ ޒާތުގެ ބޭފުޅެއް ނޫނެވެ. އަމިއްލަ ފުޅަށް ލަޝްކަރުތަކުގެ ކަންކަން ބައްލަވާ ހަނގުރާމަތައް ކުރިޔަށްގެންދާ ގޮތް ބައްލަވައެވެ. ސުލައިމާނީ ހަމައެކަނި ރިޕޯޓްކުރައްވާނީ އިރާނުގެ ސުޕްރީމް ލީޑަރ އާޔަތުﷲ ހާމަނާއީ އަށެވެ. ހަނގުރާމައަށް ބޭނުންވާ ކޮންމެ އެއްޗެއް އެއީ ފައިސާ ކަމަށްވިޔަސް ހަތިޔާރު ކަމަށްވިޔަސް އެޔެއް ސުލައިމާނީއަށް ލިބިވަޑައިގަންނަވާނެ އެވެ.\nސުލައިމާނީ- ޝީޢީ ލީޑަރުންނާއި ހާމަނާއީ އާއެކު މިފަހުން ވަނީ ފެންނަން ފަށާފައި\n"ސުލައިމާނީ އިރާގު އަދި ސީރިޔާގައި"\nއިރާގުގައި 2007 ވަނަ އަހަރު ސުންނީންނާއި ޝީޢީންގެ ދެމެދު ހިނގައިދިޔަ ހަނގުރާމަތަކުގައި ޝީޢީންގެ ހަނގުރާމަވެރިންނަށް ހަނގުރާމައިގެ ހަތިޔާރު ފޯރުކޮށްދިނީ ގުދުސް ފޯސްއިން ކަަމަށް އެމެރިކާއިން ތުހުމަތު ކުރެއެވެ. އެކަމުގެ ސަބަބުން އެމެރިކާގެ އެތައް ސިފައިންނެއް މަރުވެގެންދިޔަ އެވެ. ނަމަވެސް އިރާނުން އެކަން ދޮގުކުރެއެވެ. އިރާގުގެ ސަލާމަތީ ކަންކަން ބެލެހެއްޓުމުގައި ސުލައިމާނީ އަކީ އިސްރޯލެއް އަދާކޮށްފައިވާ މީހެކެވެ. ވިކިލީކްސް އިން ޝާޢިއުކޮށްފައިވާ ޑޮކިޔުމެންޓްތަކުން އެނގޭގޮތުގައި އެދުވަސްވަރު އެމެރިކާގެ ފައުޖުތަކުގެ އެންމެ މަތީވެރިޔާ އިރާގުގެ އޮފިޝަލުން މެދުވެރިކޮށް ސުލައިމާނީ އަށް މެސެޖް ފޮނުވާފައިވެ އެވެ.\nމީގެއިތުރުން އިރާގުގެ ސަރުކާރު 2005 ވަނަ އަހަރު ގާއިމުކުރުމުގައިވެސް ސުލައިމާނީ ވަނީ އިސްދައުރެއް އަދާކޮށްފަ އެވެ. ސުލައިމާނީ އަކީ އިރާގުގެ ސިޔާސީ މަޝްރަހުގައިވެސް ނުފޫޒުގަދަ ބޭފުޅެކެވެ.\nއައިސިސްގެ ބާރު އިރާގުގައި ކަނޑުވާލުމަށް ކުރިޔަށްގެންގެންދިޔަ ހަނގުރާމަތަކުގައި އިރާނުން އެހީތެރިވެގެން އިރާގުގައި ހިންގާ ޝީޢީ ހަނގުރާމަވެރި ޖަމާއަތެއްކަމުގައިވާ ހަޝްދް އަލް ޝާބީ ހިނގަމުންދިޔައީ ސުލައިމާނީގެ އިރުޝާދުގެ މަތިންނެވެ.\nސުލައިމާނީ އަކީ ސީރިޔާގައި ވެސް ނުފޫޒުގަދަ ބޭފުޅެކެވެ. 2015 ވަނަ އަހަރު ސުލައިމާނީ ރަޝިޔާގެ މޮސްކާއަށް ވަޑައިގެންނެވި ވަޑައިގެންނެވުމަކީ ސީރިއާއަށް ރަޝިޔާއިން ހަމަލާދީ ސީރިޔާގެ ހަނގުރާމަ އެހެން ގޮތަކަށް އަނބުރާލުމަށް އެޅިގެން ދިޔަ ފުރަތަމަ ފިޔަވަޅެވެ. އެއާއެކު އިރާނާއި ރަޝިޔާގެ ގުޅުމަށް އާ ނަމެއް ލިބި ސީރިއާގެ ރައީސް ބައްޝާރަލް އަސަދަށް ވާގިވެރިވާނެ އާ ފަރާތެއް ލިބިގެންދިޔަ އެވެ. ސީރިޔާގައި އައިސިސްގެ ބާރު ކަނޑުވާލުމަށް ދެމުންގެންދިޔަ ހަމަލާތަކަކީ ސުލައިމާނީގެ އިރުޝާދުގެ ދަށުން ކުރިޔަށް ގެންގޮސްފައިވާ ހަމަލާތަކެކެވެ.\nސުލައިމާނީ- މެދުއިރުމަތީގައި ނުފޫޒު ގަދަ ބޭފުޅެއް\n"އެތައް ފަހަރަކު އަވަހާރަކޮށްލަން މަސައްކަތް ކުރި"\nސުލައިމާނީގެ ނުރައްކާތެރި އަދި ޖެހުލުންކުޑަ ނިންމެވުންތަކާއި ރޭވުންތަކުން އެތައް ފަހަރަކު އެމެރިކާއިން ވަނީ ސުލައިމާނީ އަވަހާރަކޮށްލަން ރާވާފަ އެވެ. އެގޮތުން ލުބްނާންގެ ހިޒްބުﷲ ޖަމާއަތަށް ސުލައިމާނީ އެހީތެރިކަން ދެއްވުމާއި ސީރިޔާގައި ހިނގަމުންދާ މުޒާހަރާތައް ރޫޅާލާ ނާކާމިޔާބުކޮށްލުމާއި ސައުދީ އަރަބިއްޔާއިން އެމެރިކާއަށް ކަނޑައަޅުއްވާފައި ހުންނެވި ސަފީރު އަވަހާރަކޮށްލުމަށް ރޭވުމުގައި ސުލައިމާނީ ވަނީ އިސްދައުރެއް އަދާކުރައްވާފަ އެވެ.\nސުލައިމާނީގެ ނުފޫޒުގަދަކަމުގެ ސަބަބުން މެދުއިރުމަތީގައި އިސްރާއީލާއި ސައުދީ އަރަބިއްޔާއަށް އެމީހުން ބޭނުންވާ ސިޔާސަތުތައް ތަންފީޒުކުރުމަށް ވަނީ އެތައް ފަހަރަކު ހުރަސްތައް ކުރިމަތިވެފަ އެވެ. އެހެންކަމުން ސުލައިމާނީ އަވަހާރަކޮށްލުމަށް އެތައް ފަހަރަކު އެމެރިކާ އާއި އިސްރޭލް އަދި ސައުދީ އަރަބިއްޔާއިން ވަނީ މަސައްކަތްކޮށްފަ އެވެ.\n2018 ވަނަ އަހަރު ސޯޝަލް މީޑިޔާގައި އާންމުވެގެންދިޔަ ވީޑިއޯ ކްލިޕެއްގައި ސުލައިމާނީ ވަނީ އެމެރިކާގެ ރައީސް ޑޮނަލްޑް ޓްރަމްޕަށް އިންޒާރު ދެއްވާފަ އެވެ. އެގޮތުން ހަނގުރާމަ ފަށާނީ ޓްރަމްޕް ކަމަށާއި ނަމަވެސް ހަނގުރާމަ ނިންމާނީ އިރާނުންކަމަށް ސުލައިމާނީ ވަނީ އެވީޑިއޯގައި ވިދާޅުވެފަ އެވެ.\nސުލައިމާނީ އަވަހާރަވެއްޖެކަމުގެ އަޑުތައް އެތައް ފަހަރަކު ވަނީ ފެތުރިފަ އެވެ. އެގޮތުން 2006 ވަނަ އަހަރު އިރާނުގެ އަސްކަރިއްޔާގެ އޮފިޝަލުންތަކެއް ދަތުރުކުރެއްވި އެއަރކްރާފްޓެއް ވެއްޓުމާއި ގުޅިގެން އެހާދިސާގައި ސުލައިމާނީ އަވަހާރަވި ކަމުގެ އަޑުތައް ފެތުރެނުވެ. މީގެއިތުރުން 2012 ވަނަ އަހަރު އަސަދްގެ އެންމެ ގާތް މީހުންނަށް އަމާޒުކޮށް ސީރިއާއަށް ބޮން އެޅިއިރު އެހަމަލާތަކުގައި ސުލައިމާނީވެސް އަވަހާރަވި ކަމަށް އެފަހަރުވެސް އަޑުތައް ފެތުރުނެވެ.\nމީގެއިތުރުން 2015 ވަނަ އަހަރު އަސަދަށް ވަފާތެރި ފައުޖުތަކުން ހަނގުރާމަ ކުރަމުންދަނިކޮށް ސުލައިމާނީ އަވަހާރަކޮށްލިކަމަށް ނުވަތަ ވަރަށް ބޮޑަށް ޒަޚަމްކޮށްލި ކަމުގެ އަޑުތައްވެސް ފެތުރިގެންދިޔަ އެވެ.\n2017 ވަނަ އަހަރު ސުލައިމާނީ އަވަހާރަކޮށްލެވޭނެ ގޮތްތަކަކީ ކޮބައިކަން ސައުދީ އަރަބިއްޔާގެ ޖާސޫސީ އޮފިޝަލުން ބެލިކަމަށް ނިއުޔޯކް ޓައިމްސް އިން 2018 ވަނަ އަހަރު ރިޕޯޓްކޮށްފައިވެ އެވެ. އެކަން ސައުދީގެ ސްޕޯކްސްމަން ދޮގުކުރިއިރު އިސްރާޢީލްގެ އަސްކަރިއްޔާގެ އޮފިސަރުންތަކެއް ވަނީ އާންމުތަނެއްގައި ސުލައިމާނީއަށް އަމާޒުކޮށް ހަމަލާދޭނެގޮތްތަކާއި ގުޅޭގޮތުން މަޝްވަރާކޮށްފަ އެވެ.


ވަގުތީ ޓީޗަރުން ހޯދުމަށް\nމި އިޢުލާންވަނީ 03 ޑިސެންބަރު 2019 1325 ގައި ބާތިލް ކުރެވިފައެވެ.\n19 ނޮވެމްބަރ 2020ގެ ނިޔަލަށް\nޕްރައިމަރީ ސްކޫލް / ރ. ދުވާފަރު\nމި އިޢުލާނުގެ ދަށުން މަތީގައިވާ ޝަރުތު ހަމަވާ ވުވައްޒަފުން ދާއިމީ މަޤާމަށް ނުލިބިއްޖެނަމަ، ތިރީގައިވާ ޝަރުތު ހަމަވާ މުވައްޒަފުން ވަގުތީ މަޤާމުތަކަށް 2020 ވަނަ އަހަރުގެ އެކަޑަމިކް އަހަރުގެ މުއްދަތަށް ނެގުމަށް ވަނީ ހަމަޖެހިފައިވެއެވެ.\nގްރޭޑް 10 ނިންމިކަން ބަޔާންކުރާ ސްކޫލް ލީވިންގ ސެޓްފިކެޓެއް ނުވަތަ ގުރޭޑް 10 ނިންމާ އިމްތިޙާނެއްގައި ބައިވެރިވެފައިވާކަމުގެ ލިޔުމެއް ލިބިފައިވާނަމަ ސާނަވީ ތައުލީމު ފުރިހަމަކުރިކަމަށް ބެލެވޭނެއެވެ. ނުވަތަ ޤައުމީ ސަނަދުތަކުގެ އޮނިގަނޑު ލެވަލް 3ގެ ސަނަދެއް ހާސިލްކޮށްފައިވުން.\nކިޔަވައިދިނުމުގެ ރޮނގުން ޤައުމީ ސަނަދުތަކުގެ އޮނިގަނޑު ލެވަލް 4ގެ ސަނަދެއް ހާސިލްކުރުން.\nނަންބަރު: : GS213/IUL/2019/028


Maabandu anhenaku 1.6 kilo meter ah dhuvefi\nމާބަނޑު އަންހެނަކު 1.6 ކިލޯމީޓަރަށް ދުވެފި\nދުވުނު މާބަނޑު އަންހެން މީހާ (ވ)\nބަލިވެ އިނުމާ ގުޅިގެން ގިނަ އަންހެނުންނަށް ވަރަށް ބޮޑެތި ތަކުލީފުތަކާއި ވޭން އުފުލަން ޖެހެ އެވެ. ޚާއްސަކޮށް ފަހު ޓްރައިމިސްޓާ އަށް އަޅައިގަތުމުން ގިނަ އަންހެނުންނަށް އާދަވެ ކުރާ ބައެއް ކަންތައްތައް ކުރަން ވެސް ދަތިވެ އެވެ. ނަމަވެސް ބަލިވެ އިނދެ ބަނޑަށް ނުވަ މަސް ފުރިފައިވާ މި އަންހެންމީހާ އަކަށް ބަލިވެ އިނުމަކީ އެހާ ބޮޑު ކަމަކަށް ނުވެ އެވެ.\nދުނިޔޭގެ އެކި ހިސާބުތަކުގައި ކުޅޭ ފިޓްނަސް އަށް ލޯބިކުރާ ގިނަ މީހުންނާއި އެތުލީޓުން ވެސް މި އަންހެންމީހާގެ ވީޑިއޯ ބަލާފައި މިހާރު ތިބީ ބަސް ހުއްޓިފަ އެވެ. ނުވަ މަސް ފުރިފައިވާ ބޮޑު ބަނޑާއެކު 1.6 ކިލޯމީޓަރަށް އެންމެ ހައެއްކަ މިނިޓް ތެރޭ އެ މީހާ ދުވެފައި ދިޔަ މަންޒަރު ފެނިގެންނެވެ. އަންހެންމީހާ ދުވަމުން ދިޔައިރު އޭނާއަށް ތަރުހީބު ދީ ހިތްވަރުދިނުމުގައި އެންމެ ކުރީގައި ހުރީ އޭނާގެ ފިރިމީހާ އެވެ.\nއެ އަންހެންމީހާ އަކީ މަކީނާ މައިލާ ކިޔާ 28 އަހަރުގެ އެތުލީޓެކެވެ. ބަލިވެ އިނދެ ބަނޑަށް ނުވަ މަސް ފުރިފައި ވިޔަސް އޭނާ ބޭނުންވީ އަމާޒަށް އޭނާ ވަނީ ވާސިލުވެފަ އެވެ. މަކީނާ ވިހަން އޮތީ އޮކްޓޯބަރު 19 ވަނަ ދުވަހު އެވެ. ވީމާ މިހާރު އޭނާ އޮންނާނީ ވިހައިގެން ކަމަށް ބެލެވެ އެވެ. މަކީނާ ބޭނުންވީ ބަނޑުގައި ދަރިފުޅު ބާއްވައިގެން ދުވުން ފުރިހަމަ ކުރާށެވެ.\nމަކީނާގެ މި ދުވުން ޚާއްސަވީ އަނެއް ސަބަބަކީ ހައެއްކަ މިނިޓް ތެރޭގައި 1.6 ކިލޯމީޓަރު ދުވުމަކީ މާބަނޑު ނޫން އަދި ވަރަށް ފިޓްނަސް ރަނގަޅު މީހުންނަށް ވެސް ކުރެވޭ ވަރުގެ ކަމަކަށް ނުވާތީ އެވެ. އާދަކޮށް ބާރަށް ދުވެ އުޅޭ އެތުލީޓުންނަށް ވެސް އެވްރެޖްކޮށް 1.6 ކިލޯމީޓަރު ދުވެވެނީ 8-10 މިނިޓުންނެވެ. ބޮޑު ބަނޑާއެކު މަކީނާ މި ދުވުން ފުރިހަމަކުރީ ހަ މިނިޓް ވެސް ހަމަ ނުވަނީހެވެ.\nމަކީނާ ދުވަނިކޮށް ނަގާފައިވާ ވީޑިއޯއެއް އޭނާގެ ފިރިމީހާ ސޯޝަލް މީޑިއާގައި ޝެއާ ކުރުމުން ވީޑިއޯ އަށް ބޮޑު ތަރުހީބެއް ލިބިފައި ވެއެވެ. މި ވީޑިއޯ ޝޫޓް ކުރަމުން މަކީނާގެ ފިރިމީހާ ބުނެފައިވަނީ އަށް މިނިޓަށް ވުރެ އަވަހަކަށް މަކީނާ އަށް މި ދުވުން ފުރިހަމަ ކުރެވިއްޖެނަމަ އޭނާ 100 ޑޮލަރަށް ދަރާނެ ކަމަށެވެ. އަދި މަކީނާ ރޭސް ނިންމުމުން "ތިމަންނަ 100 ޑޮލަރަށް ދަރައިފިޔޭ" އޭނާޣެ ފިރިމީހާ ބުނާ އަޑު ވީޑިއޯގައި އިވެ އެވެ.\nމަކީނާ ދުވިއިރު ސްކްރީނަށް ގަޑި އަރަމުން ދިޔަ އެވެ. އޭނާ ދުވުން ފުރިހަމަ ކުރިއިރު ގަޑީގައި އިނީ ފަސް މިނިޓް 25 ސިކުންތެވެ. ވީމާ އޭނާ ދުވުން ފުރިހަމަކުރީ އެހާ ވަގުތުން ކަމަށް ޔަގީން ކުރެވެ އެވެ.\nމަކީނާ އަކީ ދުވުމަށް ވަރަށް ލޯބިކުރާ އެތުލީޓެކެވެ. ނަމަވެސް ބަލިވެ އިނުމާއި ކޮރޯނާވައިރަހުގެ ވަބާގެ ސަބަބުން އޭނާގެ ދުވުމުގެ އާދައަށް ވަރަށް ބޮޑު ބަދަލުތަކެއް ވަނީ ގެންނަން މަޖްބޫރުވެފަ އެވެ.\n"އަހަރެން އަންހެނުން ބަލިވެ އިނދެ ބަނޑަށް ދެ މަސް ފުރުނުތަނާ އަހަރެމެން ދެ މީހުން ބާއްޖުމަރާފައި އަހަރެން ބުނިން ބަނޑަށް ނުވަ މަހުގައި ޔަގީނޭ މަކީނާ އަކަށް ނުދުވެވޭނޭ އަށް މިނިޓުން އެއް މޭލަކަށް. ދުވެފިއްޔާ ދޭނަމޭ 100 ޑޮލަރު. މި ޗެލެންޖް ގަބޫލުކޮށްގެން މަކީނާ އެ ދުވީ. މަކީނާގެ އަތުގައި އޮތް ގަޑިން ދެއްކީ އޭނާ ދުވުން ފުރިހަމަކުރީ 5.17 މިނިޓުން ކަމަށް. ނަމަވެސް އަހަރެން ވީޑިއޯ ކުރިއިރު ދެއްކީ ދުވުން ފުރިހަމަކުރެވުނީ 5.25 މިނިޓުން ކަމަށް. އަހަރެން ބުނާނީ އޭނާ 100 ޑޮލަރު އެ ހޯދީ ވަރަށް ކުޑަ ވަގުތުކޮލެއް ތެރޭގައޭ. އަހަރެން އެ 100 ޑޮލަރު އޭނާއަށް ދޭނީ ހަމަ ވަރަށް އުފަލާއެކު،" މަކީނާގެ ފިރިމީހާ މައިކަލް މައިލާ ބުންޏެވެ.


ވިކިޕީޑިއާ:ހޮވާލެވިފައިވާ މަޒުމޫނު/އަރުޝީފު - ވިކިޕީޑިއާ\n< ވިކިޕީޑިއާ:ހޮވާލެވިފައިވާ މަޒުމޫނު\nPurge if contents have not been updated\n2012 ♦ 2011 ♦ 2010 ♦ 2009 ♦ 2008\n1.1 ޖަނަވަރީ 2013\n1.2 ފެބްރުއަރީ 2013\n1.3 މާރޗް 2013\n1.4 އޭޕްރީލް 2013\n1.5 މޭއި 2013\nޖަނަވަރީ 2013[އުނިއިތުރު ގެންނަވާ]\nސުމުއްވުލް އަމީރު އިބްރާހީމް ނާޞިރު އުފަންވެވަޑައިގަތީ ސެޕްޓެމްބަރު 2، 1926 ގައި ފުވައްމުލަކުގައެވެ. އެ މަނިކުފާނަކީ، އިބްރާހީމް ދޮށިމޭނާ ކިލެގެފާނުންގެ ތުއްތު ދޮންދީދީގެ އަޙްމަދުދީދީގެ އިބްރާހީމް ނާޞިރެވެ. އެމަނިކުފާނަކީ ދިވެހިރާއްޖޭގެ ބޮޑުވަޒީރުކަމާއި ރައީސްކަން ކުރައްވާ ފައިވާ ބޭފުޅެކެވެ. މީގެ އިތުރުންވެސް އެމަނިކުފާނު ވަނީ ސަރުކާރުގެ ވަރަށް ގިނަ މަޤާމުތަކެއް ފުރުއްވާފައެވެ.\nރައީސް ނާޞިރު ދުނިޔޭގެ އަލިކަން ދެކެވަޑައިގެން ތުއްޕުޅު އިރުގެ ޙަޔާތްޕުޅު ވޭތުކުރެއްވީ ޏ. ފުވައްމުލަކު ގައެވެ. [ދުނިޔޭގެ އަލިކަމަށް ވަޑައިގަތީ2ސެޕްޓެމްބަރ 1926 (24 ޞަފަރު 1345) ދުވަހު އެވެ.] (މުޙައްމަދު ނަޞީރު، 2008) ބައްޕާފުޅަކީ ވެލާނާގޭ އަޙުމަދު ދީދީ އެވެ. މަންމާފުޅަކީ ފުވައްމުލަކު ދަޑިމަގު ގަނޑުވަރު މޫސާ ދީދީގެ ޢާއިޝާ ދީދީއެވެ. އަދި އިތުރަށް...\nފެބްރުއަރީ 2013[އުނިއިތުރު ގެންނަވާ]\nކެންސަރު (އިނގިރޭސި ބަހުން: Cancer) އަކީ އެއްވެސް ސަބަބެއްނެތި، އެއްވެސް ބޭނުމެއްނެތި، ހަށިގަނޑަށް މަތަނުވާ ވަރަށް (ކޮންޓްރޯލް ނުވާވަރަށް) ހަށިގަނޑުގައި އުފެދޭ ކޮންމެ އާއުފެދުމެކެވެ.\nކެންސަރު އަކީ ހަށިގަނޑުގެ އެހެން ބައިތަކަށް ފެތުރިގެންދާ އެއްޗެކެވެ. އޮޕަރޭޝަން ކޮށްގެން ކެންސަރުގެ ދުޅައެއް އެއްކޮށް ވަކިކުރި ނަމަވެސް އަލުން އުފެދުމަކީ ވަރަށް އާންމު ކަމެކެވެ. އާންމު ގޮތެއްގައި ކެންސަރުގެ ދުޅަ އޭގެ ސައިޒުން ބޮޑުވެފައި އޭގެ ވަށައިގެންވާ ބައިތަކަށް ފެތުރިގެން ދިއުން އަވަސްވާނެ އެވެ. އަދި އެފެތުރިގެން އޭގެ އަސަރު ފޯރާ ބައިތައް ވެސް ފަސޭހަ ކަމާއެކު ހަލާކު ކޮށްލައެވެ. ދުނިޔޭގައި އެތައް ހާސް ބަޔަކު އަހަރެއްގެ ތެރޭގައި ކެންސަރު ޖެހިގެން ދުނިޔެ ދޫކޮށް ދެއެވެ. އެމެރިކާ ފަދަ ގައުމުތަކުގައި މީހުން މަރުވާ ދެވަނަ އެންމެ ކުރީގައި އުޅޭ ސަބަބެއް ކަމުގައި ދިރާސާތަކުން ހާމަވެފައިވަނީ ކެންސަރު ކަމެކެވެ. އިންސާނުންގެ ހަށިގަނޑަށް ތަފާތު ވައްތަރުގެ ކެންސަރުތައް ޖެހޭ ކަމަށް މިހާތަނަށް ހޯދިފައިވެއެވެ. ކޮންމެ ކެންސަރެއް އަނެއް ކެންސަރާއި ތަފާތެވެ. ކޮންމެ ކެންސަރަކީ ވެސް ހަށިގަނޑުގެ ކޮންމެ ވެސް ހިސާބެއްގެ ސެލްތަކަކުން އުފެދޭ އެއްޗެކެވެ. އަދި އިތުރަށް...\nމާރޗް 2013[އުނިއިތުރު ގެންނަވާ]\nސުލްޠާން އިބްރާހީމް އިސްކަންދަރު ނުވަތަ ސުލްޠާން އިބްރާހީމް އިސްކަންދަރު (އެއްވަނަ) އަކީ މީލާދީން 1648 ން 1687 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 1058 ން 1098 އަށެވެ. މިރަދުން ރަސްކަމަށް އިސްވެ ވަޑައިގަތި ހިޖުރައިން 1058 ވަނަ އަހަރުއެވެ. ދިވެހިރާއްޖޭގެ ރަސްކަލަކަށް އެންމެ ފުރަތަމަ އިސްކަންދަރު ކިޔުނީ މިރަދުންނަށެވެ. މިއީ ދިވެހި ތާރީޚްގައި މަޝްހޫރު އިސްކަންދަރު ރަސްގެފާނު އެވެ.\nއިސްކަންދަރު ރަސްގެފާނުގެ ފުރިހަމަ ނަންފުޅަކީ އައްސުލްޠާން އިބްރާހީމް އިސްކަންދަރު (އެއްވަނަ) ސިރީ ކުލަރަންމީބަ ކައްތިރި ބަވަނަ މަހާރަދުންނެވެ. ބައްޕާފުޅަކީ ސުލްޠާން މުޙައްމަދު ޢިމާދުއްދީނު (އެއްވަނަ) ސިރީ ކުލަ ސުންދުރަ ކައްތިރި ބަވަނަ މަހާރަދުން ނުވަތަ ބޮޑު ރަސްގެފާނު އެވެ. މިރަދުންނަކީ އުތީމު ޢަލީ ތަކުރުފާނުގެ ދަރިކޮޅުން ވަޑައިގެންނެވި ބޭފުޅެކެވެ. މަންމާފުޅަކީ ކަނބާ ޢާއިޝާ އެވެ. އިސްކަންދަރު ރަސްގެފާނުގެ އަނބިއަނބި ކަނބަލުންގެ ތެރެއިން ނަންފުޅު އިނގޭ ބޭފުޅަކީ އާމިނާ ކަނބާފާނު އެވެ. މިރަދުންގެ ދަރިކަލުން ކުޑަ މުޙައްމަދުގެ މަންމާފުޅަކީ މާލިމީ ޙުސައިންގެ މަރިޔަމް ކިޔުނު ބޭފުޅެކެވެ. މިއީ މިރަދުންގެ ޖާރިޔާ އެކެވެ.\nއިސްކަންދަރު ރަސްގެފާނު އުފަންވެ ވަޑައިގަތީ ހިޖުރައިން 1030 ވަނަ އަހަރުގައެވެ. އުމުރުފުޅުގެ ޅަދުވަސްތައް ހޭދަކުރެއްވީ މަންމާފުޅާއި ބައްޕާފުޅުގެ އަރިހުގައެވެ. އަދި އިތުރަށް...\nއޭޕްރީލް 2013[އުނިއިތުރު ގެންނަވާ]\nއިންޑިޔާ އަކީ (ހިންދީބަހުން: भारत गणराज्य)، ނުވަތަ ޢާއްމު ބަހުރުވާގައި ކިޔާ ގޮތަށް ނަމަ އުތުރުކަރަ އަކީ ދެކުނު އޭޝިޔާ އަށް ނިސްބަތް ވާ މިނިވަން ގައުމެކެވެ. ޖުޣުރާފީ އަކަމިނަށް ބަލާއިރު މިއީ ހަތްވަނައަށް އެއްމެ ބޮޑު ޤައުމެވެ. ދެވަނައަށް އެއްމެ އާބާދީ ބޮޑު ޤައުމު ވެސް މެއެވެ. އަދި ދުނިޔޭގައި މިވަގުތު އޮތް އެއްމެ ބައިގިނަ ލިބަރަލް ޑިމޮކްރަސީ އަކީ ވެސް އިންޑިޔާއެވެ. ޤައުމުގެ އިން ދެކުނު ބިތުން ގޮސް ގުޅެނީ ހިންދު ކަނޑާއެވެ. ހުޅަނގު ބިތުން ޢަރަބި ކަނޑާއެވެ. އިރުމަތީ ބިތުން ބޭ އޮފް ބެންގާލާއެވެ. އިންޑިޔާގެ ކިނާރީފަށުގައި 7000 ކިލޯމީޓަރު ހުރެއެވެ. ހުޅަނގު ބިތުގެ އިން ގުޅެނީ ޕާކިސްތާން އިމާއެވެ. އިރުއުތުރު އިން ގުޅެނީ ސީނުކަރަ އާއި ނޭޕާލާއި ބޫޓާނާ މިޤައުމުތަކުގެ އިމާއެވެ. އިރުމަތީ އިން ގުޅެނީ ބަރުމާ އާއި ބަންގާޅާ (ބަންގްލާދޭޝް) މި ދެ ޤައުމުގެ އިމާއެވެ. އިންޑިޔާ އަކީ، ހިންދު ކަނޑުގައި އޮތް އޮޅުދޫކަރަ އާއި ދިވެހިރާއްޖެއާއި އިންޑޮނޭޝިޔާގެ އަވަށްޓެރިއާ އެވެ. އަދި އިތުރަށް...\nމޭއި 2013[އުނިއިތުރު ގެންނަވާ]\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 14 ފެބްރުއަރީ 2013، 17:54 ގައެވެ.


SunOnline: Siyaasee vegen Vazeefaa in vaki kuraa massala thakah faaraverivaanan: Inthi\nސިޔާސީ ވެގެން ވަޒީފާއިން ވަކިކުރާ މައްސަލަތަކަށް ފާރަވެރިވާނަން: އިންތި\nމުހައްމަދު މުޒައްޔިން ނާޒިމް 03 Jun 2020, 20:53\nއިންތި: ސިޔާސީވެގެން ވަޒީފާއިން ވަކިކޮށްފިނަމަ ފާރަވެރިވާނަން --- ފޮޓޯ/ މަޖިލިސް\nފާޑުކިޔައިގެން ވަޒީފާ އިން ވަކިކޮށްފިނަމަ، އެފަދަ މައްސަލަތަކަށް މަޖިލީހުގެ ޖުޑީޝަރީ ކޮމިޓިން ފާރަވެރިވާނެ ކަމަށް ކަމަށް އެ ކޮމިޓީގެ މުގައްރިރު އަދި މާފަންނު އުތުރު ދާއިރާ މެމްބަރު އިމްތިޔާޒު ފަހުމީ (އިންތި) ވިދާޅުވެއްޖެ އެވެ.\nއިންތި މިގޮތަށް ވިދާޅުވީ، ރައީސް އިބްރާހިމް މުހައްމަދު ސޯލިހާއި ރައްޔިންތުންގެ މަޖިލީހުގެ ރައީސް މުހައްމަދު ނަޝީދަށް ތަކުރާރުކޮށް ފާޑުކިޔާކަމަށް ބުނެ ސަރުކާރުގެ މުވައްޒަފަކު ވަޒީފާއިން ވަކި ކުރި ކަމަށް ބުނާ މައްސަލައެއް ފެންމަތިވުމާ ގުޅިގެންނެވެ.\nއެކަމާ ގުޅިގެން އިންތި ކުރެއްވި ޓްވީޓެއްގައި ވިދާޅުވީ، ރިޔާސީ އިންތިހާބު އަދި މަޖިލިސް އިންތިހާބުގައިވެސް ސަރުކާރާ ދެކޮޅަށް މަސައްކަތް ކުރި މީހުންނަށް މި ސަރުކާރުން ވަޒީފާ ދީފައިވާ ކަމަށެވެ. އަދި ސަރުކާރަށް ފާޑުކިޔައިގެން ވަޒީފާ އިން ވަކިކޮށްފައިވާނަމަ، އެ މައްސަލަތަކާ މެދު ވަޒީފާއާ ބެހޭ ޓްރަބިއުނަލުން އަމަލު ކުރާ ގޮތް ޖުޑީޝަރީ ކޮމިޓީން ގާތުން ބަލާނެ ކަމަށް އޭނާ ވިދާޅުވި އެވެ.\n"މިހާތަނަށް ހަމަޤައިމުވެސް ހުރީ ރިޔާސީ އިންތިޚާބުގައި ވެސް، އަދި މަޖިލިސް އިންތިޚާބުގައި ވެސް ދެކޮޅަށް އުޅުނު މީހުނަށް ހެސްކިޔާފައި ވަޒީފާ ދީފައި. ތިކަހަލަ ކަމެއްގައި ވަޒީފާއިން ވަކިކޮށްފި ނަމަ، ޓްރައިބިޔުނަލުން ޒިންމާ އުފުލާގޮތް ޖުޑިޝަރީ ކޮމެޓީ އިން ފާރަވެރި ވާނަން،" އިންތި ވިދާޅުވި އެވެ.\nވަޒީފާ އިން ވަކިކޮށްފައިވަނީ، ނޮވެމްބަރު 2014 އިން ފެށިގެން އައްޑޫ ސިޓީ، ހިތަދޫ ޕޯޓް ލިމިޓެޑްގައި އެސިސްޓަންޓް އޮޕަރޭޝަން އޮފިސަރެއްގެ ވަޒީފާ އަދާ ކުރަމުންދިޔަ މީހެކެވެ. އޭނާ ވަޒީފާއިން ވަކިކުރިކަން އަންގާ ފުރަތަމަ ފޮނުވި ޗިޓުގައި، ވަޒީފާއިން ވަކިކުރި ސަބަބެއް ކަމުގައި ބުނެފައި ވަނީ، ރައީސުލްޖުމްހޫރިއްޔާއަށާއި، ރައްޔިތުންގެ މަޖިލީހުގެ ރައީސްގެ އަބުރު ގެއްލޭގޮތަށް ސޯޝަލް މީޑިއާ ޕްލެޓްފޯމްތަކުގައި ފާޅުގައި ލިޔަމުން ދިއުމެވެ.\nވަޒީފާއިން ވަކިކުރުމުގެ ކުރިން ވެސް އެ މައްސަލައިގައި އެ މުވައްޒަފަށް ވަނީ އިންޒާރުދީފަ އެވެ. އަދި ވަޒީފާއިން ވަކިކުރީ، އެންމެ ފަހުން ދިން އިންޒާރުގައި ބުނެފައިވާ އިސްލާހީ ފިޔަވަޅުތަކަށް އަމަލުކޮށްފައިނުވާތީ ކަމަށް ވެސް އެމްޕީއެލްގެ މެނޭޖިން ޑިރެކްޓަރު ޝާހިދު އަލީ ސޮއިކުރައްވައި ފޮނުވި ޗިޓުގައި ބުނެފައިވެ އެވެ.\nމިދިޔަ ސަރުކާރުން މިގޮތަށް އިދިކޮޅު ފަރާތްތަކަށް ނިސްބަތްވާ މީހުން ވަޒީފާއިން ވަކިކުރިކަމުގެ ކަންބޮޑުވުން އޭރު އިދިކޮޅު ފަރާތްތަކުން ކުރި އެވެ. އަދި ރިޔާސީ ކެމްޕެއިން ތެރޭގައި މީހުން ސިޔާސީވެގެން ވަޒީފާއިން ވަކި ނުކުރާނެ ކަމަށް އޭރުގެ އިދިކޮޅު ކެންޑިޑޭޓް، ރައީސް ސޯލިހް ވައުދުވި އެވެ.


އެމްޑީޕީގެ މެނިފެސްޓޯ 2013-2018 ޢިއުލާން ކުރެއްވުމުގައި ރައީސް ނަޝީދު ދެއްކެވި ވާހަކަފުޅު | President Mohamed Nasheed\nއެމްޑީޕީގެ މެނިފެސްޓޯ 2013-2018 ޢިއުލާން ކުރެއްވުމުގައި ރައީސް ނަޝީދު ދެއްކެވި ވާހަކަފުޅު\nއަލްޙަމްދުލިﷲ ރައްބިލް ޢާލަމީން. ވައްޞަލާތު ވައްސަލާމް ޢަލާ ސައްޔިދިނާ މުޙައްމަދިން ވަޢަލާ އާލިހީ ވަޞަޙްބިހީ ވަސައްލަމް\nޤައުމެއްގެ ހަޔާތުގައި އަންނާނޭ މުހިއްމު ވަގުތުތަކެއް.\nއެ ޤައުމު އެއް ހާލަތުން އަނެއް ޙާލަތަށް ބަދަލުވެދާ ދަނޑިވަޅުތަކެއް.\nދިވެހިރައްޔިތުންނަށް ވަނީ މިދިޔަ 10 އަހަރު އެފަދަ އެތައް ދަނޑިވަޅުތަކެއް ކުރިމަތިވެ ނުހަނު ގިނަ ފިލާވަޅު ލިބިފައި.\nތަރައްޤީއަކީ ކޮބައިކަމާއި، ބޭނުންވަނީ ކޮން ތަރައްޤީއެއްކަން އަދި ތަރައްޤީގައި ރައްޔިތުންނަށް ބައިވެރިވެވޭނެ ނިޒާމު ދިވެހިން ވަނީ ހޯދާފައި.\nމިއަދު އަޅުގަނޑުމެން މިދެކޭ ނިޒާމު، ގިނަ ޕާޓީ އެކުލެވޭ ސިޔާސީ ނިޒާމު، އެއީ ފަރުދީ މިނިވަންކަމާއި ރައްޔިތު މީހާ ޤައުމު ހިންގުމާއި ތަރައްޤީގައި ބައިވެރިވުމާއި ބާރުވެރިކުރެވޭ ނިޒާމު.\nސިޔާސީ ޕާޓީތަކުގެ ބޭނުމަކީ ރައްޔިތުންނަށް ތަރައްޤީ ހޯދައިދިނުން. އެ ރައްޔިތުންނަށް ތާހިރު ދިރިއުޅުމެއް ހޯދައިދިނުން.\nހިތްހަމަޖެހިގެން ތިމާގެ އަމިއްލަ ހަލާލު މަސައްކަތުން އަނބިދަރިންނާއެކު ދިރިއުޅެވޭނެ ގޮތް މަގުފަހިކޮށްދިނުން.\nދިވެހި ރައްޔިތުންގެ ޑިމޮކްރެޓިކް ޕާރޓީން މި ރާއްޖޭގެ ރައްޔިތުންނަށް މި ހުށައަޅަނީ ސިޔާސަތުތަކެއް.\nއެ ސިޔާސަތުތައް ތަންފީޒު ވެގެން ދިޔައިމާ ތިބޭފުޅުންގެ އިހްސާސްތައް ތިބޭފުޅުންގެ ބޭނުންތައް ފުދޭނޭ ފަދަ ސިޔާސަތުތަކެއް.\nއެ ސިޔާސަތުތައް ތަންފީޒު ވެގެން ދިޔައިމާ ނެރު ފައިކަށިވެސް ހެދިގެން ދާނެ.\nނަރުދަމާ ވެސް އެޅިގެން ދާނެ.\nކްލާސްރޫމްތައްވެސް ބިނާވާނެ ހޮސްޕިޓާ ވެސް ރަގަޅުވާނެ.\nދަތުރު ފަތުރު ވެސް ފުރިހަމަ ވާނެ.\nއެމްޑީޕީން ހުށައަޅަނީ ސިޔާސަތުތަކެއް. އަޅުގަނޑުމެންގެ މި ސިޔާސަތުތައް އެކުލެވިފައި މި އޮންނަނީ އެ ސިޔާސަތުތައް އުފައްދާފައި މިވަނީ ތިބޭފުޅުންގެ ވިސްނުމާ ތިބޭފުޅުންގެ ޚިޔާލާ ތިބޭފޫޅުންގެ އުންމީދުތަކާއި ތިބޭފޫޅުންގެ އެދުންތައް ދޮރުން ދޮރަށް ހިނގައި ދެނެގަނެގެން.\nއެ އެދުންތައް ހަޤީޤަތަކަށް ހަދައިދިނުމަށްޓަކައި ކުރަން ޖެހެނީ ކޮންކޮން ކަންތައްތަކެއްތޯ ދެނެގަނެގެން.\nކުރިއަށް މިއޮތް 14 ދުވަހަކީ ދިވެހިރާއްޖޭގެ ތާރީޚުގައި ދިވެހިން ދެކޭނެ އެންމެ މުހިންމު 14 ދުވަސް.\nދިވެހިތާރީޚުގައިވެސް ދެކޭނެ އެންމެ މުހިންމު އިންތިޚާބު.\nރައްޔިތުން އަނެއްކާވެސް ހެޔޮވެރިކަމެއް ޤާއިމުކުރުމަށް ވޯޓު ދޭނެ އިންތިޚާބު.\nއެ ރައްޔިތުން ވޯޓު ދޭނީ އަނިޔާވެރިކަމާ ދެކޮޅަށް.\nއެ ރައްޔިތުން ވޯޓު ދޭނީ އިންތިޚާބީ ސަރުކާރެއް އުފެއްދުމަށް\nރައްޔިތުންގެ ވެރިކަމެއް ޤާއިމު ކުރުމަށް.\nއަޅުގަނޑުމެންނަކީ ވައުދުވާ ޕަޓީއެއް. އަދި ވައުދުފުއްދާ ޕާޓީއެއް.\nއަނެއްކާވެސް އަޅުގަނޑު ތިބޭފުޅުންގެ ކުރިފުޅުމަތީގައި މިރޭ މި ވައުދުވަނީ މިމެނިފެސްޓޯ ތަންފީޒުކޮށް ތިބޭފުޅުންގެ އުންމީދުތައް ހަގީގަތަކަށް ހެދުމުގައި އެންމެ ފިޔަވަޅެއްވެސް ފަހަތަށް ނުޖެހޭނެކަމުގެ ޔަޤީންކަން\nއަޅުގަނޑުމެންނަކީ ދިވެހިރައްޔިތުންގެ ޑިމޮކްރަޓިކް ޕާޓީގެ މެމްބަރުން. އަޅުގަނޑުމެންގެ އަޒުމެއް ނުގުޑާނެ، އަދި ހިތްވަރެއްވެސް ބައްޔެއް ނުވާނެ.\nމި މެނިފެސްޓޯ އަކީ ހިސާބު ކުރެވި، ބަޖެޓު ކުރެވިފައިވާ މެނިފެސްޓޯއެކެވެ.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައި އޮތީ ތާހިރު ދިރިއުޅުމެއް ހޯދުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ވަޒީފާގެ ފުރުޞަތު އިތުރުކުރުމަށް\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ދަތުރުފަތުރުގެ ފުރިހަމަ ނިޒާމަކުން މުޅިރާއްޖެ ގުޅުވާލުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ފެންވަރު ރަނގަޅު، ފޯރާ، ސިއްހީ ޚިދުމަތް ހޯދުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ދިވެހިރައްޔިތުންނަކީ ފަޚުރުވެރި ގެދޮރުވެރިންނަށް ހެދުމަށް\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ރައްކާތެރި ހަމަހަމަ ވެއްޓެއް ޤާއިމުކުރުމަށް.\nމި މެނިފެސްޓޯގައި ހިސާބު ކުރެވި ބަޖެޓުކުރެވިފައިވަނީ ތާހިރު ދިރިއުޅުމެއް ހޯދައިދިނުމަށް.\nމިއަދު އާންމު ކުރެވޭ ދިވެހިރައްޔިތުންގެ ޑިމޮކްރަޓިކް ޕާޓީގެ2ވަނަ މެނިފެސްޓޯއަކީ ތާހިރު ދިރިއުޅުމެއް ހޯދައިދިނުމުގެ ދެލިކޮޕީ.\nއަޅުގަނޑުމެން ނުވަންނަ އެންމެ ގެއެއްވެސް ނުހުންނާނެ.\nއަޅުގަނޑުމެންނަށް އަތްނުލެވޭ ދިވެހި ރައްޔިތެއް ނުހުންނާނެ.\nއަޅުގަނޑުމެން އެ ރައްޔިތުންގެ އަޑު އަހައިފިން. ވާހަކަ ދައްކައިފިން.\nރައްޔިތުންނަށް މިއަދު ދިމާވެފައިވާ ދަތި އުނދަގޫތައް އަޅުގަނޑުމެންނަށް އެނގޭ.\nމިސިޔާސަތުތަކަކީ އެމައްޗަށް ޢިލްމީ ދިރާސާކުރެވި އެކަންކަން ޙައްލުކުރަމަށް އެމްޑީޕީން ތަންފީޒު ކުރާނެ ސިޔާސަތުތައް.\nއަޅުގަނޑު ތިބޭފުޅުންނަށް މިއަދު ޔަޤީންކޮށް މިއަރުވަނީ ކަންބޮޑުވެނުލައްވާށޭ.\nމި ސިޔާސަތުތަކަކީ ތިބޭފުޅުންނަށް ހާސްކަމެއް ނެތި ދިރިއުޅެވޭނެ މަގު.\nތިބޭފުޅުންނަށް ހިތްހަމަޖެހިގެން ތަނަވަސް ދިރިއުޅުމެއް ހޯދޭނެ އުސޫލު.\nހިސާބު ކުރެވި ބަޖެޓު ކުރެވިފައިވާ ތަރައްޤީގެ މަގު\nކުރިއަށް އޮތް5އަހަރުގެ ތެރޭގައި، އަޅުގަޑުމެންގެ ޓެކްސް ނިޒާމްގެ ތެރެއިންނާއި، އަޅުގަޑުމެން ހިންގާ ޕްރޮގްރާމްތަކާއި، ކުރާނެ އިންވެސްޓްމަންޓްތަކުގެ ސަބަބުން، ދައުލަތަށް އާމްދަނީގެ ގޮތުން 72 ބިލިއަން ރުފިޔާ ލިބޭނެ.\nކުރިއަށް އޮތް5އަހަރުގެ ތެރޭގައި ދިވެހިރައްޔިތުންގެ ޑިމޮކްރަޓީކް ޕާޓީގެ ސަރުކާރުން ދިވެހިރާއްޖޭގެ ތަރައްޤީއަށް 137 ޕްރޮގްރާމް ތަންފީޒު ކުރާނެ.\nހިސާބު ކުރެވި ބަޖެޓުކުރެވިފައިވަނީ ރައްޔިތުންގެ ތަރައްޤީއާ ސީދާ ގުޅިފައިވާ ސިޔާސަތުތަކަށް ޖުމްލަް 30 ބިލިއަން ރުފިޔަ5އަހަރުގެ ތެރޭގައި ޚަރަދު ކުރުމަށް.\nބާކީ ބަޔަކީ ދައުލަތުގެ މުވައްޒަފުންގެ މުސާރައާއި، އިދާރީ ކަންތައްތަކާއި، ދަރަނި އަދާކުރުމަށް ކުރާނެ ޚަރަދު\nއަޅުގަނޑުމެން އިންތިޚާބާ ކުރިމަތި މިލަނީ ހުސް ވައުދުތަކާއެކުއެއް ނޫން.\nއަޅުގަނޑުމެންގެ ވާދަވެރިން ވަޢުދު ވަނީ ރަށަށް ފައިބައިގެން އަންނަ އިރުގައި ފުރަތަމަ ދިމާވާ ބޭފުޅާ އަޅުގަނޑަށް މަސްއޮޑިއެކޭ ބުނީމާ އާ މިބޭފުޅުންނަށް މަސްއޮޑިއެކޭ.\nދެން ދިމާވާ ޓީޗަރު އަޅުގަނޑަށް އައިޕެޑެކޭ ބުނީމާ އާދެ ހުރިހާ ޓީޗަރުންނަށް އައިޕެޑް.\nދެން ދިމާވާ މީހާ އަޅުގަނޑު މިހުރީ ބަލިވެއޭ ބުނީމާ އާދެ ކޮންމެ ގެއަކަށް ނަރުހަކާ ޑޮކްޓަރަކު.\nއެއީ ސިޔާސީ ޕާޓީތަކުގެ ވައުދެއްނޫން.\nއަޅުގަނޑުމެންގެ ވަޢުދުތަކަކީ އަޅުގަނޑުމެންގެ ސިޔާސަތަތައް ތަންފީޒް ކުރީމާ ފުދޭ އެއްޗެއް.\nބައްލަވާ! ހިސާބު ނުކުރެވޭ އެންމެ ޕްރޮގްރާމެއްވެސް މި މެނިފެސްޓޯއަކު ނުވާނެ.\nރައްޔިތުންގެ މަޖިލިހަށް މާދަމާ ބަޖެޓު ހުށަހަޅަން ޖެހުނުކަމުގައި ވީނަމަވެސް އަޅުގަނޑުމެން މިތިބީ ތައްޔާރަށް.\nމިއީ ހިސާބު ކުރެވި ބަޖެޓު ކުރެވިފައިވާ މެނިފެސްޓޯއެއް.\nމިއަދު މި އިފްތިތާޙް ކުރެވޭ ދިވެހިރައްޔިތުންގެ ޑިމޮކްރަޓިކް ޕާޓީގެ މެނިފެސްޓޯއަކީ ތިބޭފުޅުންގެ މިލްކެއް.\nމި 51،000 ވަޒީފާގެ ފުރުޞަތުތަކަކީ ތިބޭފުޅުންގެ މިލްކެއް.\nމި މަތީ ތަޢުލީމުގެ 120 މިލިއަން ރުފިޔާގެ ސޭވިންގ ސްކީމަކީ ތިބޭފުޅުންގެ މިލްކެއް.\nމި 118 މިލިއަން ރުފިޔާގެ ސްޓުޑެންޓް ލޯން ސްކީމަކީ ތި ބޭފުޅުންގެ މިލްކެއް.\nމި 20،000 ފްލެޓަކީ ތިބޭފުޅުންގެ މިލްކެއް.\nއެކަނިވެރި މައިންބަފައިންނަށް ދެވޭ 2000 ރުފިޔާ، ދޮށީ އުމުރުގެ މީހުންނަށް ދެވޭ 2300 ރުފިޔާ، ޚާއްސަ އެހީއަށް ބޭނުންވާ މީހުންނަށް ދެވޭ 2000 ރުފިޔާ މިއީ ތިބޭފުޅުންގެ މިލްކެއް.\nމި ޤައުމަކީ މިޤައުމުގެ ތަރައްޤީއަކީ ތިބޭފުޅުންގެ މިލްކެއް.\nދިވެހިރާއްޖޭ އިޤްތިޞާދީ ޙާލަތު އަޅުގަނޑުމެންނަކަށްވުރެ ބޮޑަށް އެގޭނެ ބަޔަކު ވަކި ނުތިބޭނެ. އަޅުގަނޑުމެން މިދަނީ ކޮންމެ ގެއަކަށް ވަންނަމުން.\nތަކެތީގެ އަގު ހުރި މިންވަރުވެސް އިނގޭ.\nރަށްރަށުގައި ހުއްޓިފައިހުރި ތަރައްޤީއާ ގުޅޭ ކަންކަމަކީ ކޮބައިކަންވެސް އިނގޭ.\nއަދި އެ މަޝްރޫޢުތައް ހުއްޓިފައި ހުރުމުން އެކަމުގެ ސަބަބުން ދައުލަތަށް ލިބޭ އިޤްތިޞާދީ ގެއްލުންވެސް އަޅުގަނޑުމެންނަށް އިނގޭ.\nދައުލަތުގެ ދަރަނި މިއަދު ހުރީ ކަންބޮޑުވާ މިންވަރުގައި.\nއިޤްތިޞާދީ ތަޖުރިބާ ލިބި މިމަސައްކަތް ކުރައްވާ މިކަން ދަންނަ މީހުންނާ އަޅުގަނޑުމެން ވާހަކަ ދެއްކިން.\nއަޅުގަނޑުމެން ދިރާސާ ކުރިން.\nވިސްނާނުލައި އެންމެ ފިޔަވަޅެއް އަޅާނެ ޖާގައެއް ދެން ނެތް\nނެޝަނަލް ޑެޓް ޤައުމުގެ އުފެއްދުންތެރިކަމުގެ 82% އަށް އެރީމާ އަޅުގަނޑުމެން ކަންބޮޑުވޭ.\nއަޅުގަނޑުމެންގެ މި މެނިފެސްޓޯ ތައްޔާރުކުރެވިފައިވާނީ މިކަން ދެނެ ތިބެ.\nއެމްޑީޕީގެ ކުރު3އަހަރުގައި ކުރެވުނު އެންމެ މުހިއްމު އެއް މަސައްކަތަކީ ދައުލަތުގެ އާމްދަނީ އިތުރުކުރުމަށް ޓެކްސް ގެ ނިޒާމެއް ތަޢާރަފް ކުރުން.\n2008 ވަނަ އަހަރު އަޅުގަނޑުމެން އިންތިޚާބު ކުރެވުނު އިރުގައި ދައުލަތުގެ އާމްދަނީ އަކީ7ބިލިއަން ރުފިޔާ.\nދައުލަތުގެ އާމްދަނީ މިއަހަރު 12 ބިލިއަން ރުފިޔާ އަށްވުރެ ގިނަ ވާނެކަމަށް މީރާއިން ލަފާކުރޭ.\nމިއަހަރުގެ މިއަދާ ހަމައަށް އެކަނިވެސް ދައުލަތަށް5ބިލިއަން ރުފިޔާ އާމްދަނީގެ ގޮތުގައި ލިބިފައިވޭ.\nއަޅުގަނޑުމެންގެ ދެވަނަ ދައުރުގައިވެސް މިހާރު ތަޢާރަފް ކުރެވިފައިވާ ޓެކްސްގެ ނިޒާމު ދަމަހައްޓާނަން.\nޖީއެސްޓީއާއި ވިޔަފާރީގެ ފައިދާއިން ނަގަމުން އަންނަ ޓެކްސް އިތުރުނުކޮށް ތަރައްޤީގެ މަސައްކަތް އަޅުގަނޑުމެން ކުރިއަށްގެންދާނަން.\nމީގެ އިތުރުން އެމްޑީޕީ ސަރުކާރުގައ 2010 ވަނަ އަހަރު ހުށހެޅުނު އިންކަމް ޓެކްސް ނުވަތަ ފަރުދުންގެ އާމްދަނީން ނެގޭ ޓެކްސް ތަޢާރަފް ކުރާނަން.\nމިޓެކްސް ނިޒާމުގެ ދަށުން ލިބޭ އާމްދަނީން ދައުލަތުގެ ޚަރަދުތަކާއި އަދި އެމްޑީޕީން ކުރުމަށް ނިންމާފައިވާ ކަންކަން އަޅުގަނޑުމެން ތަންފީޒުކުރާނަން.\nދައުލަތުގެ ދަރަނީގެ މިންވަރު ޙައްލު ކުރުމަކީ ކޮންމެހެން ކުރާން ޖެހިފައިވާ ވަރަށް މުހިއްމު ކަމެއް.\nދިވެހިރައްޔިތުންގެ ޑިމޮކްރަޓިކް ޕާޓީގެ މެނިފެސްޓޯ ތައްޔާރުކުރެވިފައިވނީ 2010 ވަނަ އަހަރު އެމްޑީޕީން ހުށަހެޅި މިހާރު ތަސްދީގް ކުރެވިފައިވާ ދައުލަތުގެ ޚަރަދަށް ޒިންމާވާ ޤާނޫނާ އެއްގޮތްވާގޮތުގެ މަތިން.\nއެޤާނޫނުގައިވެސް ބުނެފައިވަނީ ދައުލަތުގެ ދަރަނީ ހުންނަން ޖެހޭނީ ދައުލަތުގެ އުފެއްދުންތެރިކަމުގެ 60% އަށްވުރެ ދަށުގައި ކަމަށް.\nއިރާދަކުރެއްވިއްޔާ އަޅުގަނޑުމެން އެކަން ކުރާނަން.\nއަޅުގަނޑުމެން ހިސާބުކޮށްފައިވާނީ5އަހަރުގެ ތެރޭގައި ބަޖެޓުގެ ޑެފިސިޓްމެނޭޖްކުރެވޭ ވަރުގައި ހިފަހައްޓާ،5އަހަރު ނިމޭއިރު ބެލަންސް ބަޖެޓެއް ހުށަހެޅުމަށް.\nއަޅުގަނޑުމެންގެ އަބަދުވެސް އަމާޒަކީ ތަރައްޤީ. އެމްޑީޕީއަކީ ތަރައްޤީގެ ޕާޓީއެއް.\nއަޅުގަނޑުމެންނަކީ ވައުދުވާ އަދި އިރާދަކުރެއްވިއްޔާ ވައުދު ފުއްދާ ޕާޓީއެއް.\nކުރިއަށް އޮތް ފަސް އަހަރުގެ ތެރޭގައި 137 ތަރައްޤީއާއި ގުޅޭ މަޝްރޫޢުތައް މުޅިރާއްޖޭގައި އަޅުގަނޑުމެން ހިންގާއިރު، ކޮންމެ ރަށެއްގައިވެސް 50 އަށް ވުރެ މަދުނޫން މަޝްރޫޢުތައް ހިންގޭނެ.\nފަސް އަހަރުގެ ބަޖެޓުގައި 30 ބިލިއަން ރުފިޔާ ޚަރަދު ކުރެވޭނީ ތަރައްޤީއާއި ގުޅިފައިވާ މަސައްކަތްތަކަށް.\nމިއިން 50% ޚަރަދު ކުރާނީ އުފެއްދުންތެރިކަން އިތުރުކުމަށް. އިންވެސްޓްމަންޓް ތަކަށް.\nއަނެއް 50% ޚަރަދުކުރާނީ ރައްޔިތުންނަށް އިޖްތިމާޢީ ރައްކާތެރިކަން ހޯދައިދިނުމަށް. ރައްޔިތުންގެ އަތަށް ސީދާ ދެވޭ އިނާޔަތްތަކަށް.\nމިއީ ހިސާބު ކުރެވި ބަޖެޓު ކުރެވިފައިވާ މެނިސްޓޯއެއް.\nއުފެއްދުންތެރިކަން އިތުރުކުރުމަށް ކުރިއަށް އޮތް ފަސް އަހަރަށް އަޅުގަނޑުމެން ހުށަހަޅަނީ5ބާވަތެއްގެ އިޤްތިޞާދީ މައިގަނޑުތަކެއް ތާޢާރަފް ކުރުމަށް.\nތަކުރާރުކޮށް މިދަންނަވަނީ ދިވެހިރާއްޖެއަކީ މުއްސަނދި ވަޞީލަތްތައް ގިނަ ތަރައްޤީވެވޭނެ ޤައުމެއް.\nއަޅުގަނޑުމެންގެ ރަށްރަށުގެ ގޮނޑުދޮށްތަކާއި، ފަޅުތަކާއި ބިމުގެ ބެނުން ހަބޭހަށް ބޭނުންކުރާން އެބަ ޖެހޭ.\nމި ގުދުރަތީ ރީތި، މުއްސަނދި ޤައުމު މިގޮތުގައި ބާއްވައިފިނަމަ ވާނީ ހަމަ ހިލަ ގަނޑަކަށް.\nމި މެނިފެސްޓޯގައި ބަޖެޓުކުރެވި ހިސާބު ކުރެވިފައިވަނީ ގެސްޓުހައުސްގެ ވިޔަފާރި ތަރައްޤީކުރުމަށް.\nރާއްޖޭގެ ފަޅުތަކާއި ކަނޑުގެ ރޯދި އިތުރުކުރުމަށް ކަނޑުގޮވާމާއި ފަޅުގޮވާމުގެ ވިޔަފާރި އަޅުގަނޑުމެން ތަޢާރަފް ކުރާނަން.\nދަނޑުހެއްދުމާއި ދަނޑުވެރިކަމުގެ ވިޔަފާރި މީގެ ކުރިން ދިވެހިން ދެކިފައިނުވާ މިންވަރަށް އިރާދަކުރެއްވިއްޔާ ތަރައްޤީ ކުރާނަން.\nމުޅި ރާއްޖެ ތަރައްޤީ ކުރާނަމޭ،\nޗާލޫ ވަތަނީ ބަގީޗާ ރުވާނަމޭ،\nއިރާދަކުރެއްވިއްޔާ މުޅި ދީބު އުޖާލާ ކުރާނަމޭ.\nރާއްޖޭގެ ރަށްތަކުގެ ބަނދަރުތަކަކީ ހަމަކަނި ތޮށި ގަނޑެއްގެ ގޮތުގައި ބޭއްވޭނެ ވަރަށްވުރެ މާ މުހިއްމު ވަޞީލަތެއް.\nއެ ބަނދަރުތަކަކީ ހަމައެކަނި ލަފާ ފުރުމަށް ހަދާ ތަންތަނެއް ނޫން.\nއެއީ ވިޔަފާރީގެ މަރުކަޒުތަކެއް.\nމުދާ ބަދަލު ކުރެވޭ ތަން.\nރާއްޖޭގެ ރަށްތަކުގައި ބަނދަރުތައް އެކި ފަންތިތަކަށް ބަހައި ރަށުފެންވަރާއި، އަތޮޅު ފެންވަރާއި ސަރަޙައްދީ ފެންވަރުގެ ބަނދަރުތަކަށް އަޅުގަނޑުމެން ހަދާނަން.\nވިޔަފާރި ކުރިއަރާނީ ރަށު ބަންދުން ވީއްލިގެން.\nވިޔަފާރި ކުރިއަރާނީ މުދާ ބަދަލު ކުރެވިގެން.\nވިޔަފާރި ކުރިއަރާނީ ވައިން، ކަނޑުން އަދި އެއްގަމުން މުޅިރާއްޖެ ގުޅާލެވޭނެ ދަތުރުފަތުރުގެ ނިޒާމަކުން ގުޅުވިގެން.\nރާއްޖޭގެ ރަށްތައް ތަރައްޤީކުރުމަށް އަޅުގަނޑުމެއް ހުށައަޅާ ކަންކަމަކީ ހަމައެކަނި ރައްޔިތުންގެ މަޖިލިހުން ފާސްކުރާ ދައުލަތުގެ ބަޖެޓުން ކުރަން ނިންމާ ކަންކަމުގައިވަނީނަމަ، 150 އަހަރު ވާއިރުވެސް ށ. ނަރުދޫ ރައްޔިތުން ތިބެން ޖެހޭނީ ލަފާ ފުރޭނެ ގޮތެއް ނެތި.\nޤައުމުގެ ތަރައްޤީގައި އަމިއްލަ ފަރާތްތައް ބައިވެރިކުރަން މިޖެހެނީ މިސަބަބުތަކަށްޓަކައި.\nއަމިއްލަ ވިޔަފާރި ތަރައްޤީ ވުމުން ދައުލަތަށް ލިބޭ ޓެކްސްގެ އާމްދަނީވެސް އިތުރުވެގެންދާނެ.\nއަޅުގަނޑުމެންގެ ވިސްނުމަކީ ޕަބްލިކް ޕްރައިވެޓް ޕާޓްނާޝިޕްގެ އުސޫލުން ތަރައްޤީއާއި ގުޅޭ އެތައްކަމެއް ކުރުމަށް ފުރުޞަތު ހުޅުވާލުން. ވާދަވެރި ވިޔަފާރިވެރި މާހައުލަކަށް ފުރުޞަތު ދިނުން.\nމިކަން ކުރެވޭނީ އެކިފެންވަރުގެ ވިޔަފާރިވެރިންނަށް ދައުލަތުން އެހީތެރިކަން ފޯރުކޮށްދީ އެފަދަ މާޙައުލެއް ޤާއިމުކޮށްދީގެންކަންވެސް އަޅުގަނޑުމެންނަށް އިނގޭ.\nމި މެނިފެސްޓޯގައި ހިސާބު ކުރެވި ބަޖެޓު ކުރެވިފައިވަނީ ކުދި އަދި މެދުފަންތީގެ ވިޔަފާރިވެރިންނަށް ވާދަވެރިކަމާއެކީ ވިޔަފާރި ކުރެވޭނެ ގޮތްތަކެއް ފަހިކޮށްދިނުމަށް.\nއެކަން ކުރުމަށް އެމްޑީޕީ ސަރުކާރުގެ ކުރު3އަހަރުގައި ވާނީ މަސައްކަތްތަކެއް ކުރެވިފައި.\nތަރައްޤީގެ ބޭންކެއް ދިވެހިރާއްޖޭގައި ޤާއިމުކުރުމަކީ ކޮންމެހެން ކުރަން ޖެހިފައިވާ ކަމެއް.\nމެނިފެސްޓޯ ހެދުމުގައި ބައިނަލްއަޤްވާމީ މާލީ އިދާރާތަކާއި އަޅުގަނޑުމެން މަޝްވަރާކުރިން.\nވަކިން ޚާއްސަކޮށް ތަރައްޤީގެ ބޭންކު ހެދުމަށް ޢޭޝިއަން ޑިވެލޮޕްމަންޓު ބޭންކާއި ވާރލްޑް ބޭންކުގެ މަޝްވަރާ ހޯދިން.\nއަދި ޔޫ.އެން.ޑީ.ޕީގެ އެހީތެރިކަމާއެކު މިހާރުވެސް ހެދިފައިވާ ސްޓަޑީތަކަށް އަލިއަޅުވައި އަޅުގަނޑުމެންގެ އަމާޒަކީ ދައުރުގެ ފުރަތަމަ އަހަރުގެ ތެރޭގައި ތަރައްޤީގެ ބޭންކް ޤާއިމުކުރުން.\nދައުލަތުގެ ބަޖެޓުން 600 މިލިއަން ރުފިޔާ އަދި ބައިނަލް އަޤްވާމީ މާލީ އިދާރާތަކުން 400 މިލިއަން ރުފިޔާއާކެ ތަރައްޤީގެ ބޭންކުން 1 ބިލިއަން ރުފިޔާގެ ކެޕިޓަލް ތަރައްޤީ ކުރުމަށް ފައިސާ ދޫކުރުވޭނެ.\nއަޅުގަނޑުމެންގެ އަމާޒަކީ ތަރައްޤީގެ ބޭންކުން ގެދޮރު ބިނާކުރުމަށް 20%، ދަތުރުފަތުރުގެ ނިޒާމު ޤާއިމުކުރުމަށް 8%، ފަތުރުވެރިކަން، މަސްވެރިކަން އަދި ދަނޑުވެރިކަމަށް 44%، ތައުލީމީ ދާއިރާއަށް 13% ، މުނިފޫހިފުލުވުމުގެ ދާއިރާއަށް 13% އަމިއްލަ ފަރާތްތަކަށް މާލީ އެހީތެރިކަން ފޯރުކޮށްދިނުން.\nތިބޭފުޅުންގެ ތަރައްޤީ މިވަނީ އެމްޑީޕީއާއެކު.\nއަޅުގަނޑުމެންނަކީ ވައުދުވާ، ވައުދު ފުއްދާ ޕާޓީއެއް.\nއެމްޑީޕީ ސަރުކާރުގެ ފުރަތަމަ މަސައްކަތެއްގެ ގޮތުގައި އަޅުގަނޑުމެން ދުށީ ރާއްޖޭގެ އެއްވެސް ރައްޔިތަކަށް ލިބޭ ޚިދުމަތެއްނަމަ، އަނެއް ރައްޔިތަކަށްވެސް ލިބޭނެ އުސޫލެއް ހަމަޖެއްސުމަށް.\nބޭސް ސިޓީއެއް އަތައްލައިގެން އެއް މަހުޖަނުން އަނެއް ސާދާގަރު ގާތުން އާދޭސްކުރަމުން މީހުން ހިނގާތާ އަޅުގަނޑުމެން ދުށީ މަދެއްކޮށެއްނޫން.\nއާއިލާއިން މީހަކު ބަލިވެއްޖެނަމަ އެޢާއިލާއަކުން އުފުލާން ޖެހޭ ތަކުލީފަކީ ގިނަ ދިވެހިން ދެކިފައި ހުރި މަންޒަރެއް.\nމަންމަ ބަލިވުމުން، ބައްޕަ ބަލިވުމުން ނުވަތަ އަނބިމީހާ ބަލިވަމުން، އަދާކުރަމުންދާ ވަޒީފާ ދޫކޮށް އާއިލާ ގާތައް އައުމުން އާއިލާއަށް ހަމައެކަނި ލިބެމުން ދިޔަ އާމްދަނީވެސް ހުއްޓުނީ.\nގިނަ ފަހަރަށް މާގިނަ ފައިސާއެއް ރައްކާކުރެވިފައި ނުހުރޭ.\nތީމުގެއިން ދޫކުރި 200 ޑޮލަރާއި ދެކޮޅު ޓިކެޓަށް ލިބުމުގެ ނަސީބު ގުޅިފައިވަނީ ވެރިޔާއާ އޮތް ގުޅުމާ.\nރާއްޖޭގެ ރައްޔިތުންގެ ހާލު، އާންމު ޙާލަތު ރަގަޅުކުރުމަށް ބަލިވީމާ ބޭސް ކުރެވޭނެ ގޮތެއް އޮތުން މަޖުބޫރު.\nދައުލަތުން ޤާއިމުކުރާ ނިޒާމެއްގެ ތެރެއިން ރައްޔިތުންނަށް ހަމަޖެހިގެން ދިރިއުޅެވޭނެ ފުރުޞަތު ހޯދައިދިނުމަކީ އެންމެ ބޮޑަށް މިޤައުމަށް ބޭނުންވެފައިވާ އެއްކަން.\nޒަކާތް ނޫން ގޮތަކަށް ދައުލަތުން އިންތިޒާމް ކުރެވިގެން ރާއްޖޭގެ ރައްޔިތުންނަށް އިޖުތިމާޢީ ރައްކާތެރިކަމަށް އެހީތެރިކަން ފޯރުކޮށްދީފައެއް ނުވޭ.\nއަޅުގަނޑުމެންގެ މެނިފެސްޓޯގައި ހިސާބު ކުރެވި ބަޖެޓު ކުރެވިފައިވަނީ 16 ބިލިއަން ރުފިޔާ އިޖުތިމާޢީ ދާއިރާއަށް ޚަރަދުކުރުމަށް.\nއެއީ ރާއްޖޭގެ ރައްޔިތުން ނިކަމެތިކަމުން މިންޖުކުރުމަށް.\nއިންސާނިއްޔަތުކަން މި މުޖުތަމަޢުގައި ހިފެހެއްޓުމަށް.\nމިއަދު އިޖުތިމާޢީ ރައްކާތެރިކަމަށް ޚަރަދުކުރުމުން މާދަމާގެ މުސްތަޤްބަލް އަޅުގަނޑުމެންނަށް ލިބެނީ.\nޤައުމެއް ފަޤީރުކަމުގައި އޮވެ ތަރައްޤީއެއް ނުވާނެ.\nގިނިކަންޏާ މައިންނާއި ބަފައިންނަށް ހެޔޮގޮތުގައި ރަނގަޅު ޖީލެއް ބިނާނުކުރެވޭނެ.\nއާމްދަނީ 30،000 ރުފިޔާއަށް ވުރެ މަދުން ލިބޭ ކޮންމެ ދިވެހިރައްޔިތަކަށް އިޖުތިމާޢީ ރައްކާތެރިކަމުގެ ޕްރޮގްރާމްގެ އެހީތެރިކަން ލިބޭނެ.\nއަޅުގަނޑުމެންގެ ބޭނުމަކީ މުއްސަނދިންނާއި ފަޤީރުންގެ ފަރަގު ކުޑަކުރުން.\nއަޅުގަނޑުމެން އެންމެންވެސް މިތިބީ އެއް އޮޑިއެއްގައި.\nދިވެހިރައްޔިތުންގެ ޑިމޮކްރަޓިކް ޕާޓީ ދެމިއޮންނަނީ ރައްޔިތުންނަށް ތާހިރު ދިރިއުޅުމެއް ހޯދައިދިނުމަށް.\nޤައުމެއްގެ ޙަޤީޤީ ބާރު ދެމިއޮންނަނީ އެޤައުމެއްގެ އަދުލު އިންސާފުގެ ދާއިރާގެ މައްޗަށް.\nގިނަ ޒަމާންތަކަށްފަހު ދިވެހިރައްޔިތުން ހޯދި ފަރުދީ މިނިވަންކަން ދަމަހައްޓައި މިޤައުމަކީ ރައްކާތެރި އަދުލުވެރި ވެއްޓެއްކަމުގައި ހެދޭނީ ދައުލަތުގެ އެންމެގައި މުވައްސަސާތައް ވަރުގަދަ ކުރެވިގެން.\nއަޅުގަނޑުމެން މި ޤައުމު ކުށްކުރުމާއި އަމަން ނަގާލުމާއި ނުރައްކާތެރިކަމަށް ދޫކޮށެއްނުލާނަން.\nކޮރަޕްޝަނަށާއި ޚިޔާނާތަށް މި ޤައުމު ދޫކޮށެއް ނުލާނަން.\nހެޔޮވެރިކަމެއް ތި އެންމެ ބޭފުޅުންނަށްކޮށްދިނުމަކީ އަޅުގނަޑުމެންގެ އަޒުމް.\nއެކަން ކުރުމަށް ދައުލަތުގެ މުވައްސަސާތައް އިސްލާހް ކުރުމަށް ކުރާން ހުރި ހުރިހާ ކުރުމަށް މެނިފެސްޓޯގައި ވާނީ ހިސާބު ކުރެވި ބަޖެޓު ކުރެވިފައި.\nރިޔާސީ އިންތިޚާބަކީ ދިވެހިންގެ ޤައުމިއްޔަތާއި، މާތްވެގެންވާ އިސްލާމްދީނާއި، ދިވެހިންގެ އިންސާނީ ޙައްޤުތަކާއި، ދިވެހިންނަށް ބޭނުންވާ ތަރައްޤީގެ ފުރުޞަތުތައް ލިބޭނެ ގޮތަކަށް ސަރުކާރު އުފެއްދޭނެ އުސޫލު.\nސެޕްޓެމްބަރ މަހުގެ7ވަނަ ދުވަހު ލާ ވޯޓަކީ7ފެބްރުއަރީ 2012 ވަނަ ދުވަހު ގެއްލުނު ތަރައްޤީ އަނބުރާ ހޯދާ ވޯޓު.\nވޯޓު ދިނުމުގެ ޙައްޤުން އަޅުގަނޑުމެން ހޯދާނީ ފެނާއި ނަރުދަމާގެ ހައްޤު\nވޯޓުން އަޅުގަނޑުމެން ހޯދާނީ ބޯހިޔާވަހިކަމުގެ ހައްގު.\nވޯޓުން އަޅުގަނޑުމެން ހޯދާނީ ދަތުރުފަތުރާއި ތަޢުލީމުގެ ހައްޤު.\nވެހިރާއްޔިތުންގެ ޑިމޮކްރަޓިކް ޕާޓީއަކީ ދިވެހިރާއްޖޭއަށް ސިޔާސީ އިންގިލާބު ގެނައި ޕާޓީ. މިޕާޓީން ދިވެހިރާޢްޖެއަށް ތަރައްޤީގެ އިންގިލާބެއް ގެންނާނެ.\nއެމަސައްކަތުގައި ދެމިހުރެ ދިވެހިންނަކީ ގެދޮރުވެރި ބަޔަކަށް ހަދައިދީ، ބަލިވުމުން ހާސްވުމަކާނުލާ ބޭސްފަރުވާ ކުރެވޭނެ ނިޒާމު ޤާއިމު ކުރުމަށް އަޅުގަނޑުމެން ވާނީ ހިސާބުކޮށް ބަޖެޓުކޮށްފައި.\nހަމައިސްކޮޅަށް ތެދުވެފައިވާ ފަޚުރުވެރި މިނިވަން މަސައްކަތްތެރިޔާ އުފެއްދުމަށާއި ވަޒީފާގެ ފުރުޞަތުތައް ފަހިކޮށްދިނުމަށް ވަނީ ހިސާބުކޮށް ބަޖެޓުކޮށްފައި.\nއަދި ރަށު ބަންދުން ވީއްލި ދިވެހިރާއްޖެއަކީ ހާސްކަމެއްނެތި، ހަމަޖެހިގެން ދިރިއުޅެވޭނެ ތަނަކަށް ހަދައިދިނުމަށް އަޅުގަނޑުމެން ވަނީ ބެޖެޓުކޮށްފައި.\nދެން އޮތީ ހަމަ ވޯޓު އެޅުން.\nއިރާދަކުރެއްވިއްޔާ މި އިންތިޚާބު އަޅުގަނޑުމެން ކާމިޔާބު ކުރާނީ ހަމަ އެއްބުރުން.\nAugust 24, 2013 / ހަބަރު


Sarukaarun alah hulhuvaalaa flat ah 42 pointun ves sharuthu hamavaane | Mihaaru\nސަރުކާރުން އަލަށް ހުޅުވާލާ ފްލެޓަށް 42 ޕޮއިންޓުން ވެސް ޝަރުތު ހަމަވާނެ\nފްލެޓަށް އެދޭ މީހުންގެ ޝަރުތު ހަމަވާ ކަމަށް ބަލާނީ މާލޭގެ ރަށްވެއްސަކަށް ވިތާ މަދުވެގެން 15 އަހަރު ވެފައިވާ، 18 އަހަރުން މަތީގެ މީހެއް ނަމަ\nހައުސިން މިނިސްޓަރު މުހައްމަދު އަސްލަމް: އޭނާ ވިދާޅުވީ މާލޭގެ ރަށްވެހިންނަށް ބޯހިޔާވަހިކަން ހޯދައިދިނުމަކީ އަމާޒެއް ކަމަށް ވިދާޅުވި.\nމާއިދާ މުހައްމަދު ރަޝާދު, މިހާރު\n08 އެޕްރީލް 2021 - 12:24\nމި ސަރުކާރުންް މާލޭގެ ރައްޔިތުންނަށް ހާއްސަކޮށްގެން ކުރިއަށް ގެންދަން ނިންމާފައިވާ ބޯހިޔާވަހިކަމުގެ މަޝްރޫއުގެ ދަަށުން ފްލެޓަށް ޝަރުތު ހަމަވާނެ އެންމެ ދަށް އަދަދަކީ 42 ޕޮއިންޓް ކަމަށް ހައުސިން މިނިސްޓްރީން މިއަދު ބުނެފި އެވެ.\nއަންނަ މަހު މި ސަރުކާރުގެ ފުރަތަމަ ފަހަރަށް ފްލެޓަށް ހުޅުވާލާނެ ކަމަށް އިއްޔެ މިނިސްޓަރު މުހައްމަދު އަސްލަމް ވަނީ އިއުލާންކުރައްވާފަ އެވެ. އަދި މާލޭގައި ބޯހިޔާވަހިކަމަށް ކޮންމެހެން ވެސް ބޭނުންޖެހިފައިވާ 5،600 އާއިލާ ތިބި ކަމަށް ހައުސިން މިނިސްޓްރީން ހެދި "ހައުސިން ނީޑް އެސެސްމަންޓް" އިން ދައްކާ ކަމަށް މިނިސްޓަރު ވިދާޅުވެ އެވެ.\nމިނިސްޓްރީން މިއަދު ކުރި އިއުލާނަކާ އެކު ވަނީ ބޯހިޔާވަހިކަމަށް އެދި ހުށަހަޅަށްޖެހޭ އެޕްލިކޭޝަން ފޯމުގެ ނަމޫނާ އާއި، މާކްސް ދިނުމަށް ހަމަޖެހިފައިވާ ގޮތުގެ ތަފްސީލު އާންމުކޮށްފަ އެވެ. އަދި މަޝްރޫއުތަކަށް ކުރިމަތިލުމުގެ ޝަރުތުތަކާއި ހުޅުވާލާނެ ފްލެޓްތަކުގެ ބާވަތްތައް ވެސް އާންމުކޮށްފައިވެ އެވެ.\nމިނިސްޓްރީން ބުނީ އަލަށް ހުޅުވާލާ ބޯހިޔާވަހިކަމުގެ މަޝްރޫއުތަކުގައި ފްލެޓް ލިބުމުގެ ޝަރުތު ފުރިހަމަވުމުގައި ބަލާނެ އެންމެ ދަށް މާކްސް އަކީ 42 ކަމަށެވެ. އަދި ފްލެޓްތައް އެލޮކޭޓްކުރުމުގައި 75 މާކްސް އަދި އެއަށްވުރެ މަތިން ލިބޭ މީހުންނަށް ފްލެޓް ކަށަވަރުކޮށްދޭން އިސްކަންދޭ ގޮތަށް ވަނީ ހަމަޖައްސައިފަ އެވެ.\nސަރުކާރުގެ ބޯހިޔާވަހިކަމުގެ ސިޔާސަތުގެ ދަަށުން ފްލެޓަށް އެދޭ މީހުންގެ ޝަރުތު ހަމަވާ ކަމަށް ބަލާނީ މާލޭގެ ރަށްވެއްސަކަށް ވިތާ މަދުވެގެން 15 އަހަރުވެފައިވާ 18 އަހަރުން މަތީގެ މީހެއް ނަމަ އެވެ. އަދި 600 އަކަފޫޓަށް ވުރެ ބޮޑު ހައުސިން ޔުނިޓެއް ނުވަތަ ބިމެއް ވެސް އޮވެގެން ނުވާނެ އެވެ. އެފަދަ މީހަކު ފްލެޓަށް އެދިއްޖެ ނަމަ، އެޕްލިކޭޝަން ބާތިލްވާނެ އެވެ.\nއެ އެޕްލިކޭޝަންގެ ދަށުން އެވޯޑުކުރެވޭ ހައުސިން ޔުނިޓް ލިބޭ މީހުން މާލޭގެ ޕްރައިވެޓް ރިއަލްއެސްޓޭޓް ހައުސިން ޑިވެލޮޕްމަންޓަކަށް އެއްބަސްވުމެއްގައި ސޮއިކޮށް ފައިސާ ދައްކަން ފަށާފައިވާ ނަމަ، އެ މަޝްރޫއުގެ ދަށުން ލިބުނު ބޯހިޔާވަހިކަންް ދައުލަތަށް އަނބުރާ ނަގާނެ އެވެ.\nއޭގެ އިތުރުން މަހަކަށް ޖެހޭ ޖުމްލަ އާމްދަނީ 61،000 އަށް ވުރެ އިތުރުނަމަ، އެފަދަ އެއްވެސް މީހަަކަށް ސަރުކާރުގެ ބޯހިޔާވަހިކަމުގެ ދަށުންް ފްލެޓެއް ނުލިބޭނެ އެވެ.\nސަރުކާރުގެ ބޯހިޔާވަހިކަމުގެ ސިޔާސަތުގެ ދަށުން ތިން ގިންތިއެއް ކަނޑައަޅާފައިވެ އެވެ. އޭގެ ތެރޭގައި ހިމެނެނީ ކައުންސިލް ހައުސިން އާއި އެފޯޑަބަލް ހައުސިން އަދި މިޑްރޭންޖް ހައުސިން އެވެ.\nތިން ގިންތީގައި އާމްދަނީ ހިފެހެއްޓިފައިވާ މިންގަނޑު:\n- ކައުންސިލް ހައުސިންް - ޖުމްލަ އާމްދަނީއަށް މަހަކު 17،000 އަށް ވުރެ ދަށް\n- އެފޯޑަބަލް ހައުސިން - ޖުމްލަ އާމްދަނީއަށް މަހަކު 17،000 އާއި 32،000ރ. އާ ދެމެދު\n- މިޑްރޭންޑް ހައުސިން - 32،000 އައި 61،000ރ. އާ ދެމެދުގެ އާމްދަނީއެއް ލިބޭ މީހުންނަށް\nއެ ފްލެޓްތަކުން ހަ މީހުންނަށް ދެ ކޮޓަރި ހާއްސަ ކުރާއިރު ނުވަ މީހުންނަށް ހާއްސަކުރަނީ ތިން ކޮޓަރީގެ ފްލެޓްތަކެވެ. އުސޫލުގައި ބުނާ ގޮތުން، އެފޯޑަބަލް އަދި މިޑްރޭންޖް ހައުސިންގެ ދަށުން ފްލެޓް ލިބޭ މީހުންް، މަދުވެގެން ފަސް އަހަރު އެޕްލިކަންޓުންގެ ގޮތުގައި ހިމެނޭ ފަރާތްތައް ދިރިއުޅެން ޖެހެ އެވެ. އަދި ބޭންޑް ދޭއް ނުވަތަ ތިނަކަށް ކަނޑައަޅާފައިވާ ފްލެޓްތަކަށް ވުރެ ގިނަ މީހުން ކުރިމަތިލައިފި ނަމަ، ފްލެޓް ހަވާލުކުރާނީ ދެ ވަނަ ސްޓޭޖްގެ ވެރިފިކޭޝަނަކަށް ފަހު ނެގޭ ގުރުއަތަކުންނެވެ.\nމާލެ ފްލެޓް ހައުސިން މިނިސްޓްރީ\n30 ކޮމެންޓް, 19 ރިއެކްޝަންސް\nތިކަހަަލަ މޮޅު އުޞޫލުތައް ސަރުކާރު ތަކުން ހެދިޔަސް ވާކަމެއް ނޯވެ. ލައްގަނީ ލައްގަ ހުރައަށް. މިފަހަރުވެސް ދާއިމީ ލިސްޓްގަވެސް ފަޑިޔާރުންގެ އަނބިންވެސް އެތިބީ ޝަރުޠު ހަމަވާ ގޮތްނޭގެނީ 60 ހާސް ފިރިކަލުންނަށް ލިބެއިރު އަނބި ފަ ގީރު ވާނެބާ\nނަމުގަ ފަނޑިޔާރުންނަށް ނުފޫޒު ނުފޯރުވާ ސަރުކާރެއް މިއީ. އަނބިންނަށް އެއްޗެއް ލިބުން އެއީ ފަނޑިޔާރަށް އެއްޗެއް ދިނުމެއް ނޫންތާ.\nޢަު ޕުލެޓުތައް އަޅާ ނިމުނީމަ ވިއްކަން ބަހައްޓާފަ، ނިމިފަހުރި ފްލެޓުތައް ޙަވާޅުކޮށްދެއްވަންވީނު؟ އަގުތައް ތިހުރީ، ދިވެހިންގެ އާންމު ދިރިއުޅުމުގެ މިންގަނޑަށްވުރެ މާބޮޑަށްވެސް މަތިކޮށް. ތި ފުލެޓުގެ މަހުގެ 5000 އަށްވުރެ ބޮޑުނަމަ އާންމުންނަށް ދަތިވާނެ! މިކަންކަމާ ވިސްނަވާ! ސަރުކާރުން ހަދާ ބޯހިޔާވަހިކަމަކީ ކުރާ ވިޔަފާރިއެއް ނޫން. އެއީ ދަތިހާލުގައި އުޅޭމީހުންނަށް އަސާސީ ހައްގެއް ހޯދައިދޭން ކުރާ ކަމެއް!\n42 ޕޮއިންޓުން ޝަރުތު ހަމަވިޔަސް ފްލެޓް ލިބެނީ އަބަދުވެސް އެއްބަޔަކަށް. ބަލަންވީ ވަރަކަށް ނުބެލޭ.\n15އަަހަރުވެދާނެ ބައެއް ރައްރަށުން ގޯތިނުދޭތާ. އެރައްރަށުމީހުން މާލޭގައި ގަނަތެޅެނީ ބޮޑުކުލީގައި. ކޮބާއެމީހުންގެ ހައްޤު\nމަމި ރާއްޖެތެރެ މީހާ ހާ ދަ ސަޕޯޓެއް އެމްޑީޕީއަށް ކުރީމޭ. މިހާރު އެ ތާއީދު ނަފްރަތައް ބަދަލުވެއްޖެ.\nމި އުޅެނީ ޕޮއިނަޓު ނުލިބިގެންނޫން. 80 އިން މަތިން ޕޮއިންޓު ލިބުނީމަވެސް ފްލެޓް ލިބުނީ 50 ލިބުނު މީހާ އަށް. ކޮރަޕްޓް ގަވަރންމަންޓްސް!\nވޯޓް ކައިރިވާ ވަރަށްކަށް ރައްޔިތުންނަށް އަވާމެންދުރު ދެއްކުމަކީ އެމްޑީޕީގެ އާދައެއް\nބަލަ ުވެސް ކުރީ ހަމަ ތިކަން. ތަފާތަކީ ކަޑަ ޖެހިކަން. ރައްޔިތުންހާ މޮޔަ ބައެއް ނުދެކެން\nހައުސިންގް މިނިސްޓަރާއި ނުވަތަ ސަރުކާރާއި ރައްޔިތުންނާއި ދޭތެރޭގައި މުއާމަލާތް ކުރުމުގެ ދަތިކަމެއް އެބަ އުޅޭ... ރައްޔިތުން އެދޭ ކަންކަން ސަރުކާރަކަށް ހަމަ ނުވިސްނޭކަމަށް ފާހަގަވޭ... މިކަމާ ދޭތެރޭ ވިސްނާލަން އެދެން\nކަނޑު އަޑިން ފްލެޓް\nދެން ވޯޓް ހޯދަން ބޭކާރު ވާހަކަ ނުދަށްކާ،ވޯޓެއް ނުދޭނަން ތިއިން އެކަކަށްވެސް،ވ ސަލާމް


America ge manavarakah hamalaa dheyn Iran maskayi kuri: Trump\nއެމެރިކާގެ މަނަވަރަކަށް ހަމަލާދޭން އިރާން މަސައްކަތްކުރި: ޓްރަމްޕު\nއިރާނުން ހަމަލޭދޭން އުޅުނު އެމެރިކާގެ މަނަވަރު ހޯމޯޒް ކަނޑުގައި-\nއިރާންގެ އިގްތިސޯދީ ސަރަހައްދުގައި ހިމެނޭ ހަރްމޯޒް ކަނޑުގެ ސަރަހައްދުން ދަތުރު ކުރަމުން ދިޔަ އެމެރިކާގެ އަސްކަރިއްޔާގެ މަނަވަރަކަށް ޑްރޯން ބޭނުން ކޮށްގެން އިރާނުން ހަމަލާދޭން މަސައްކަތް ކުރި ކަމަށް އެމެރިކާގެ ރައީސް ޑޮނަލްޑް ޓްރަމްޕު ވިދާޅުވެއްޖެ އެވެ.\nވައިޓް ހައުސްގައި ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ޓްރަމްޕު ވިދާޅުވީ، މަނަވަރާ 1000 މީޓަރު ދުރުން ޑްރޯންތައް އަންނަ މަންޒަރު ފެނުމުން، ހަމަލާ ނުދިނުމަށް ތަކުރާރުކޮށް އެދިފައިވާ ކަމަށެވެ. ނަމަވެސް ޑްރޯންތައް އަނބުރާ ގެންދަން އިރާނުން އެއްބަސް ނުވުމުން. މަނަވަރުން ހަމަލާދީ ޑްރޯންތައް ހަލާކު ކޮށްފައިވާ ކަމަށެވެ.\n"އިރާނުން މިހާރު އުޅެނީ އެމެރިކާ ރުޅި އެރުވުމުގެ މަސައްކަތް ކުރަން، ހަމަލާދޭން މަސައްކަތް ކުރި ހިސާބުން އެމެރިކާއަށް އެ ލިބުނީ، މުދަލާއި އެމެރިކާގެ ރައްޔިތުން ސަލާމަތް ކުރުމުގެ ބައިނަލްއަގްވާމީ ހުއްދަ" ޓްރަމްޕު ވިދާޅުވި އެވެ.\nއެމެރިކާގެ ތުހުމަތުތަށް އިރާނުން ވަނީ ދޮގުކޮށްފަ އެވެ. އިރާންގެ ޑެޕިއުޓީ ފޮރިން މިނިސްޓަރު އައްބާސް އާޗިގަރީ ވިދާޅުވީ، އެ ސަރަހައްދަށް އިރާންގެ އަސްކަރިއްޔާއިން ޑްރޯންތަކެއް ފޮނުވާފައި ނުވާ ކަމަށެވެ. އައްބާސް ވިދާޅުވީ، އެމެރިކާގެ މަނަވަރުން ވައްޓާލީ އެމީހުންގެ އަމިއްލަ ޑްރޯނެއް ކަމަށެވެ.\n"އެ ސަރަހައްދުން އިރާންގެ ޑްރޯން އެެއް ގެއްލިފައެއް ނުވޭ، އަޅުގަނޑު ކަންބޮނޑުވޭ އެމެރިކާއިން އެމީހުންގެ އަމިއްލަ ޑްރޯން އެއް ހަލާކުކޮށްލައިގެނެއް" އައްބާސް ވިދާޅުވި އެވެ.\nއދ. ގެ ބައްދަލުވުމަކަށް މިވަގުތު ނިއުޔޯކުގައި ހުންނެވި އިރާން ފޮރިން މިނިސްޓަރު ޖަވާދް ޒާރިފް ވެސް ވަނީ އެމެރިކާގެ ތުހުމަތުތައް ދޮގު ކުރައްވާފަ އެވެ.\nހޯމޯޒް ކަނޑުގެ މަގަށް އެމެރިކާގެ މަނަވަރެއް ވަދެފައި މިވަނީ އިރާނުން ޔޫއޭއީގެ ތެޔޮ ޓޭންކަރެއް ހިފަހެއްޓި ކަމަށް އެއްބަސްވެފައި ވަނިކޮށެވެ.\nއެމެރިކާ އީރާން ޔުނައިޓެޑް އަރަބް އެމިރޭޓްސް\nއީރާނުން ބޯޓުތައް މޮނީޓާ ކުރަން ފަށައިފި\nއިރާންއިން ތެޔެ ޓޭންކަރެއް ހިފެހެއްޓިކަމަށް އެއްބަސްވެއްޖެ\nޔޫއޭއީގެ ތެޔޮ ޓޭންކަރެއް ގެއްލުވާލުމުގެ ތުހުމަތު އިރާނަށް\nރާވައިގެން ހަތަރު ތެޔޮ ބޯޓަކަށް ހަމަލާދީފި


Mahloof Aai Dharifulhu Ellyge "Kiyaa Dhoothakun" Lava Hihthakaa Kulhelaifi - Vaguthu\nމަހްލޫފް އާއި އެލީގެ "ކިޔާ ދޫތަކުން" ލަވަ ހިތްތަކާ ކުޅެލައިފި\nނޮވެމްބަރު 3، 1988 ގައި ރާއްޖެ އަށް ދިން އުދުވާނީ ހަމަލައާ ގުޅިގެން ދިވެހިންގެ ތެރޭގައި އެންމެ ބޮޑަށް މަޝްހޫރު ވެގެން ދިޔަ އެއް ލަވަ ކަމަށްވާ "ކިޔާ ދޫތަކުން މިއީ"ގެ ކަވަ ވަޝަންއެއް ތައާރަފްވެގެން ދިއުމާ އެކު، އެ ލަވަ އަޑުއެހުމަށް އެތައް ބަޔަކު ތިބީ "ފެން ބޮވައިގެންފަ"އެވެ.\nޔޫތު މިނިސްޓަރު އަހުމަދު މަހުލޫފްގެ އަނބިކަނބަލުން ނަޒްރާ ނަސީމް މީސްމީޑިއާގައި ހިއްސާކުރެއްވި ޓްރެއިލާއާ އެކު އެ ލަވަ އަށް އެތައް ބަަޔަކު އައީ އިންތިޒާރު ކުރަމުންނެވެ. އެ އިންތިޒާރަށް ނިމުމެއް އައީ މިއަދު ހެނދުނު ރާއްޖެ ޓީވީގެ ފަށާއިރު ޕްރޮގްރާމްގައި އެ ލަވަ ރިލީޒް ކުރި ހިސާބުންނެވެ.\nމިހާރު މި ލަވަ މަހްލޫފާއި ނަޒްރާގެ ދަރިފުޅު އެލީގެ ޔޫޓިއުބް ޗެނަލް އާއި މީސްމީޑިއާގައި ވެސް ފެންނަން އެބަހުއްޓެވެ.\nއުމުރުން ހަތް އަހަރުގެ އެލީ އޭނާގެ ބައްޕަ މަހުލޫފު އާއެކު ހުށަހަޅައި ދިން މި ލަވައަށް ގިނަ ބައެއްގެ ތައުރީފް ދަނީ ލިބެމުންނެވެ.\nމަހުލޫފް "ވަގުތު"އަށް ވިދާޅުވީ އެ ލަވައަށް އާންމުންގެ ފަރާތުން ލިބުނު ތަރުޚީބު ރަނގަޅު ކަމަށެވެ.\n" ވަރަށް ޕޮޒިޓީވްކޮށް ކޮމެންޓްސް ލިބެނީ. އެލީވެސް ވަރަށް އުފަލުން ހުރީ." އޭނާ ވިދާޅުވިއެވެ.\nމި ލަވަ ބެލި ގިނަ ބަޔަކަށް އެންމެ ކަމުދިޔައީ އެލީގެ ހިތްގައިމު އަޑެވެ. އަދި އެ ހަނދާނުގައި އާއި ތަރިންގެ ރޭ ފަދަ ޝޯތަކުން މަހުލޫފްގެ ލަވަތައް އިވުމަށް ފަހު، މިއީ މިގޮތަށް މަހުލޫފްގެ ލަވައެއް ފެނުނު ފުރަތަމަ ފަހަރަށް ވުމުން ވެސް އޭނާގެ ލަވަތަކަށް ތާއީދު ކުރާ މީހުން ތިބީ އުފަލުންނެވެ.\n"މާޝާ ﷲ ވަރަށް ރީތި އަޑެއް،" އެ ލަވައަށް ކޮމެންޓް ކުރި މީހަކު ބުނެފައިވެއެވެ.\n" ވަރަށް ފުރިހަމަ ހުށަހެޅުމެއް. ވަރަށް ކަމުގޮސްފި." އިތުރު މީހެއްގެ ކޮމެންޓެއްގައި ވެއެވެ.\nމަހްލޫފް ވިދާޅުވީ އެ ލަވަޔަކީ މީގެ ކުރިންވެސް އެލީ އަށް ރީތިވެގެން ކަރޯކޭގައި ވެސް ކިޔާ ލަވައެއް ކަމަށެވެ.\n"އަޅުގަނޑުމެން ބޭނުންވީ އެލީގެ ގައުމީ ލަވައެއް ހަދަން. ދެން ބައެއް ލަވަތައް ދައްކާލީމަ އެލީ އަށް ކަމުދިޔައީ އެ ލަވަ. ކަރޯކޭގަވެސް ކިޔާނެ، މިހެން ގޭތެރޭ އުޅޭ އިރުވެސް އެ ލަވަ ކިޔާނެ. ދެ މަސް ވަރުވީ އެ ލަވައަށް ރެޑީ ވާތާ. ކުޑަ އިއްބެ މެން ރެކޯޑް ކުރީ. ކޮރިއޮގްރަފީގައި އެ އުޅެނީ ނުހާ. އެއީ އެލީގެ ޑާންސް ޓީޗަރު." މަހްލޫފް ވިދާޅުވިއެވެ.\nނޮވެމްބަރު 3, 2020 13:02\nޑިސަޕޮއިންޓެޑް! ސުއްބޫހް... އަންހެން މީހާއަށް އަނިޔާވުން ނޫންކަމެއް ނުވޭ.. އޭނަޔަށްވެސް، އެހެން މީހުންނަށްވެސް ނޭނގެ ކުރެވޭ ނުކުރެވޭ ކަމެއް...\nލަވައިގެ ހުރޭ ރީތިކަމެއް... އެލީކީމަ.. ކުޑަކުއްޖެއްގެ އަޑުއިވޭތީ\nނޮވެމްބަރު 3, 2020 13:05\nއިސްލާމީ ރިވެ ތި އުސޫލުގެ ތެރޭ ދަރިޔަކު ތަރުބިއްޔަ ތު ކުރެވިއްޖިއްޔާ ދެދުނިޔޭގެ އުފާ މައިން ބަފައިންނަށް. ވަރަށް ވާހަކަ.\nނޮވެމްބަރު 3, 2020 13:28\nއެއްވެސް ރީއްޗެއް ނޫން. ލަވަކިއުމަށްވުރެ ޒުވާނުނަށް ކަމެއް ކޮށްދިނިއްޔާ ރަނގަޅެއްނު\nނޮވެމްބަރު 3, 2020 13:33\nއަހަރެމެންގެ ހިތަކަށް ނުކުޅޭ. ތިމާމެންގެ ދަރިން އިސްތިހާރު ކޮށްގެން މީހުންގެ ސަމާލުކަން ހޯދުން އެއީ ރީތި ގޮތެއް ނޫން. މިފަދަ ހިތާމަވެރި ދުވަހެއްގައި ޤައުމަށް ވަފާތެރިވި ހިތްވަރުގަދަ ކަން ދައްކަވައިގެން ޝަހީދުވެ ދިޔަ އެންމެހާ ދިިިިވެހި ދަރިންގެ މައްޗަށް ސުވަރުގޭގެ އެންމެ މަތީ ދަރަޖަ ދެއްވުން ދުއާ ކޮއްދިނިއްޔާ މާ ރަނގަޅުވާނެ. ތި ލަވަ ކިޔާފަ ނެށުމަކުން ކުރާނެ ފައިދާއެއް ނޯންނާނެ..\nނޮވެމްބަރު 3, 2020 20:32\nއެކިމީހުންގެ ސަމާލުކަން އެކި ކަންކަމަށް ހޯދޭނީ އެކި ގޮތަށް. އެއްބަޔަކު ދިވެހި ތާރީޚަށް އެއްވެސް ޝައުގުވެރިކަމެއް ނެތަސް އިވޭ ލަވައެއްގެ ހިތްގައިމުކަމުން އެލަވައާ ގުޅޭ ހާދިސާއަށް ސަމާލުވެދާނެ. އަދުގެ ޖީލަކީ ވަރަށް އެހެން ކަހަލަ ގޮތްގޮތަށް ކަންކަމަށް ޝައުގުވެރިކުރުވަންޖެހޭ ބައެއް. އެބައެއްގެ ލޭންގްއޭޖުން އެބަޔަކާ ވާހަކަ ދެއްކޭނީ. މިއުޒިކަށް ލޯބިކުރާ މީހުންނަށް ފަހުމުވާ ބަހަކުން އެކަހަލަ ގޮތަކަށް ވާހަކައެއް ދެއްކިދާނެ. ލަވައިގެ އެއް ފައިދާ އެއީ.\nނޮވެމްބަރު 3, 2020 13:36\nވަރަށް ފުރިހަމަ. އަބަދު ސިޔާސީ ވާހަކަ ނުދައްކާ މި ގައުމުގެ ދަރިން ކިޔާދޭންވީ މި ވާހަކަތައް. ނިމޭ ތަންކޮޅުގަ ޕާކުގަ ދިދަ ހިފާން އަންހެން ކަމަނާ ހުންނަވާއިރު ދިދަ ވިހުރޭ ގޮތަށް ވައި ޖައްސާލި ނަމަ އަދި ވަރަަށް ފުރިހަމަވީސް. އަލުން އެތަންކޮޅު ކުޅެލަމާ. ވަރަށް ރީތި ލަވަަ ވެސް އަދި ލަވަ ގެނެސް ދިން ގޮތްވެސް.\nނޮވެމްބަރު 3, 2020 14:12\nޝައިތާނާގެ ދުންމާރި ހިތްތަކާ ކުޅެލައިފި...\nނޮވެމްބަރު 3, 2020 14:45\nގައުމަށްޓަކައި ޝަހީދުވި އެތައް ބަތަލެއްގެ އަގުހުރި ޚިދުމަތަށް ކުރެވިފައިވާ ބޮޑު މަލާމާތެއް\nމާދަމާ ކަންނޭގެ “ގައުމީ ސަލާމް” އަށް މި ފަދަ ހަޑިހުތުރު އަމަލެެއް ހިންގާނީ...\nމިއީ ވަރަށް ދެރަވަރު އަމަލެއް\nބާޣީންގެ ހަގީގަތް ފޮރުވަން މި ގައުމުގެ މިނިސްޓަރަކު މި ފަދަ އަމަލެއް ހިންގީތީ ދެރަވެ ހިތާމަ ކުރަން\nމި ފަދަ ނުސީދާ އަމަލުތަކާ މެދު ސަމާލުވެ ތިބޭށެވެ.\nނޮވެމްބަރު 3, 2020 15:25\nދެއްކުންތެރިކަން ފިޔަވާ ކޮންކަމެއް.. ކުޑަކުއްޖަކު ހަލާކު ކޮށްލައިފި..\nނޮވެމްބަރު 3, 2020 15:35\nޢެލަވައިގެ އަސަރު ކަނޑުވާލާފައޮ ތީ މިޖީލުގެކުދިންނައްއެދުވަސްހަނދާަންނައް ތާލުމައް އެހީވެދީފައޮ ތްލަވައެއްތތތތތ ތީ\nނޮވެމްބަރު 3, 2020 17:57\nއެލަވަޔަކީ ކުރީގަ ކިތަންމެ ރީތިނަމަވެސް މިފަހަރު އެއްވެސް އަސަރެއްނުކުރި ކުޑަކުއްޖެއްގެ އަޑުއިވުނީމަ އަބަދު ވެސް އަޑުއަހާލަން ބޭނުން އެހެންވެ އެތަންކޮޅުއަހާލިން ނަމަވެސް މަހްލޫފުކީމަ ވަރައްއުނދަގޫވި އަދި އަޑުއަހަން ބޭނުމެއްނުވި ސަބަބަކީ އެލަވަހެދީ ވަކިމަގުޞަދެއްގަ ކަމަށް ވެފައި އެމަގުޞަދަށް މަލާމާތްކުރުމާ ފުރައްސާރަކުރާފަރާތުގައި މަހުލޫފްހުރެ އެކަމާ އިދިކޮޅުނުހަދާ އެމީހުންނާގުޅިގެން އުޅޭތީ ވީމާ އެކަމުގަބައިވެރިވާ މީހެއް އެހުރީ ކުރީދުވަހު އެއުޅޭ ވަކަރުގޭން ކިޔަވައިގެން މަޖިލިހަށްވަދެ މުޑުދާރު ހަލީމް ކީއެއްޗެހި އެކަމަށްވެސް މަހޭގެ ތާއީދު ވީމާ މިކަހަލަ ލަވަނުކިޔުންއެދެން ހީވަނީ މަލާމާތެއްކުރާހެން\nނޮވެމްބަރު 4, 2020 21:51\nމި ގައުމުގެ މިނިސްޓަރުންނަށް މިތިބީ ކޮން ބައެއްތަ އަޅެ ހޮވާފަ. ވަޒީފާ އަދާކޮށްބަލަ އަބަދު ލަވަ ކިޔަން ނޫޅެ. ހަމަ ހައިރާންވޭ. ހަލާލުވާނެތަ މި މީހުން ޓެކްސް ފައިސާއިން ނަގާ މުސާރާ؟